পুৱাৰ আহাৰ আমি কিমান সময়ত খাব লাগে? জানি লোৱাটো আপোনাৰ বাবে অত্যন্ত প্ৰয়োজনীয়– News18 Assam\nপুৱাৰ আহাৰ আমি কিমান সময়ত খাব লাগে? জানি লোৱাটো আপোনাৰ বাবে অত্যন্ত প্ৰয়োজনীয়\n»পুৱাৰ আহাৰ আমি কিমান সময়ত খাব লাগে? জানি লোৱাটো আপোনাৰ বাবে অত্যন্ত প্ৰয়োজনীয়\nUpdated:February 4, 2021, 2:39 PM IST\nসঠিক সময় কি হ’ব লাগে আৰু আহাৰ ইমানখিনি হ’ব লাগে যাতে পাচন প্ৰণালী কাৰ্যক্ষম হোৱাৰ লগতে শৰীৰে পৰ্যাপ্ত শক্তি লাভ কৰে।\nLast Updated: February 4, 2021, 2:39 PM IST\nআমাৰ দিনৰ আৰু নিশাৰ আহাৰৰ তুলনাত পুৱাৰ আহাৰ অধিক গুৰুত্বপূৰ্ণ কিয়নো সম্পূৰ্ণ ৮ ঘণ্টাৰ টোপনিৰ পিছত পুৱাৰ আহাৰে আমাক শক্তি প্ৰদান কৰে। সঠিক সময় কি হ’ব লাগে আৰু আহাৰ ইমানখিনি হ’ব লাগে যাতে পাচন প্ৰণালী কাৰ্যক্ষম হোৱাৰ লগতে শৰীৰে পৰ্যাপ্ত শক্তি লাভ কৰে। আমি প্ৰায়ে কওঁ আৰু শুনিছো যে পুৱাৰ আহাৰ খোৱাটো আটাইতকৈ আৱশ্যকীয়। পুৱাৰ আহাৰে গোটেই দিনটোৰ বাবে দেহক শক্তি প্ৰদান কৰে, যি কাম আনকি মধ্যাহ্নভোজন আৰু নৈশভোজনে একেলগে কৰিব নোৱাৰে।\nনাস্তা বা পুৱাৰ আহাৰ নিশা ৮ ঘণ্টা টোপনিৰ পিছত কৰা হয়। এই শব্দটো ইংৰাজীৰ ডিছনাৰ শব্দৰ পৰা উৎপত্তি হয় যাৰ অৰ্থ হৈছে উপবাস অৰ্থাৎ উপবাস ভঙা। ১৫ শতিকাৰ ভিতৰত শব্দটো ইংৰাজী ভাষাত অন্তৰ্ভুক্ত কৰা হৈছিল।\nফুড এনচাইটৰ এক জৰীপ অনুসৰি, বেছিভাগ লোকে পুৱাৰ আহাৰৰ বিশেষত্ব নাজানে আৰু পুৱাৰ আহাৰ গ্ৰহণ নকৰে। ইয়াৰ পিছত ৰাতিপুৱাৰ আহাৰ খাবলৈ সঠিক সময় থকাৰ পিছতো, পোনপটীয়াকৈ গধুৰ মধ্যাহ্ন ভোজন কৰে।\nপুষ্টিৰ বিষয়ে মন্তব্য দিয়া ৱেবছাইট টোটেল হেলথৰ মতে ৰাতি আহাৰ গ্ৰহণ কৰাৰ প্ৰায় ৯ৰ পৰা ১০ ঘণ্টাৰ ভিতৰত পুৱাৰ আহাৰ গ্ৰহণ কৰিব লাগে। বিশেষজ্ঞসকলে এয়াও কয় যে সাৰ পোৱাৰ আধা ঘণ্টাৰ ভিতৰত, পেটত স্বাস্থ্যকৰ কিবা থাকিব লাগে। সম্পূৰ্ণ পুৱাৰ আহাৰ দুই ঘণ্টাৰ ভিতৰত গ্ৰহণ কৰিব লাগে।\nআমেৰিকাৰ চিয়াটলৰ পৰা সমগ্ৰ বিশ্বৰ খবৰ দিওতা এই ছাইটৰ প্ৰতিষ্ঠাপক কিম লাৰছনৰ মতে, যিমান সোনকালে আপুনি পুৱাৰ আহাৰ গ্ৰহণ কৰে, আপোনাৰ পাচনক্ৰিয়া সিমানে ভাল হ’ব। পুৱা ১০ বজাত কৰা আহাৰ পুৱাৰ আহাৰৰ শ্ৰেণীত নপৰে। পুৱাৰ আহাৰত প্ৰ’টিন আৰু ঋতুগত ফল থকাটো নিশ্চিত কৰিব।\nপুৱাৰ আহাৰ গ্ৰহণ নকৰাটোৱে আপোনাৰ হৰমনক অসুবিধাত পেলায়। ইয়াৰ ফলত দিনটোৰ প্ৰথম আহাৰবিধ অতি গধুৰ হয় অৰ্থাৎ আপুনি এবাৰতে প্ৰয়োজনতকৈ অধিক খায়। ই গোটেই দিনটোৰ আহাৰ প্ৰভাৱিত কৰে। সাধাৰণতে প্ৰতিটো পৰিয়ালত পুৱাৰ সময়ত আটাইতকৈ বেছি খৰখেদা হয়। পুৱাৰ আহাৰৰ পৰিকল্পনা আগতীয়াকৈ কৰিব পাৰি। ইয়াৰ অৰ্থ হৈছে যে বহুতো প্ৰ’টিনসমৃদ্ধ বস্তু আছে যিবোৰ তৈয়াৰ কৰিব নালাগে।\nFirst published: February 4, 2021, 2:39 PM IST


উৰণীয়া ষ্টাৰ কেম্পেইনাৰ হ’ব হিমন্ত! হেলিকপ্তাৰেৰে তিনিদিন একেৰাহে চলাব নিৰ্বাচনী প্ৰচাৰ\nগুৱাহাটী , March 29, 2019 3:07 pm\nঅসমৰ বিজেপি মিত্ৰজোঁটৰ অন্যতম ষ্টাৰ কেম্পেইনাৰ মন্ত্ৰী হিমন্ত বিশ্ব শৰ্মা।\nলোকসভা নিৰ্বাচনত প্ৰাৰ্থিত্ব লাভৰ প্ৰবল হাবিয়াস থকাৰ পাছতো দলীয় টিকটৰ পৰা বঞ্চিত মন্ত্ৰী তথা নেডাৰ আহ্বায়ক হিমন্তৰ ওপৰতে বিজেপিৰ ৰাষ্ট্ৰীয় নেতৃত্বই ন্যস্ত কৰিছে উত্তৰ-পূবত বিজেপিক জয়ী কৰোৱাৰ দায়িত্ব।\nপূৰ্বেও একেদিনাই একেৰাহে তিনি চাৰিখন নিৰ্বাচনী সভাত প্ৰচাৰ চলাই অভিলেখ সৃষ্টিকাৰী হিমন্তৰ ওপৰত এইবাৰো গধুৰ দায়িত্ব দিছে ৰাষ্ট্ৰীয় নেতৃত্বই। উত্তৰ-পূবৰ ২৫ খন আসনৰ ২০ খনতেই বিজেপিক জয়ী কৰোৱাৰ বোজা জাপি দিয়া হৈছে হিমন্তৰ কান্ধত। সেই উদ্দেশ্যে অহা ৩১ মাৰ্চৰ পৰা প্ৰথম পৰ্য্যায়ৰ ভোটগ্ৰহণ অনুষ্ঠিত হ’বলগীয়া লোকসভা সমষ্টিত তিনিদিন একেৰাহে প্ৰচাৰ চলাব হিমন্তই।\nহেলিকপ্তাৰত একেৰাহে নিৰ্বাচনী প্ৰচাৰ চলাই উৰণীয়া মন্ত্ৰীৰ খিতাপ ল’ব মন্ত্ৰী হিমন্তই। পূৰ্বৰ দৰে ৰাজ্যৰ উজনিৰ পৰা নামনিলৈ প্ৰতিদিনেই চাৰিখনকৈ নিৰ্বাচনী প্ৰচাৰ সভাত অংশগ্ৰহণেৰে তিনিদিনত সৰ্বমুঠ ১২ খন ঠাইত প্ৰচাৰ চলাই অভিলেখ সৃষ্টিৰ দিশে আগবাঢ়িব ধৰিছে মন্ত্ৰীগৰাকী।\nউল্লেখযোগ্য যে, লোকসভা নিৰ্বাচনী প্ৰচাৰৰ বাবে শাসকীয় দল বিজেপিয়ে ব্যৱহাৰ কৰিছে চাৰিখনকৈ হেলিকপ্তাৰ। উক্ত হেলিকপ্তাৰকেইখন ৰখা হৈছে খানাপাৰাস্থিত পশু চিকিৎসা মহাবিদ্যালয় খেলপথাৰত।\nঅহা ৩১ মাৰ্চৰ দিনা পুৱা ৯ :৩০ বজাত খানাপাৰা পশু চিকিৎসা মহাবিদ্যালয় খেলপথাৰৰ পৰা হেলিকপ্তাৰৰে বটদ্ৰৱালৈ যাত্ৰা আৰম্ভ কৰিব মন্ত্ৰী হিমন্ত বিশ্ব শৰ্মাই। ১০:১৫ বজাত উপস্থিত হ’ব বটদ্ৰৱাত। তাৰ পাছতে মন্ত্ৰীগৰাকীয়ে বটদ্ৰৱা থানত সেৱা জনাই ১১ বজাত ভাগ ল’ব এক নিৰ্বাচনী সভাত।\nউক্ত দিনটোতে বটদ্ৰৱাৰ পৰা ১২ বজাত হেলিকপ্তাৰৰে চামগুৰিলৈ ৰাওনা হ’ব মন্ত্ৰীগৰাকী। চামগুৰিটো এক নিৰ্বাচনী প্ৰচাৰ সভাত অংশগ্ৰহণ কৰিব হিমন্তই। তাৰ পাছত মন্ত্ৰীগৰাকীয়ে হেলিকপ্তাৰৰে ১:৫০ মিনিটত দেৰগাঁৱত উপস্থিত হ’ব। তাত অগপ-বিজেপিৰ মিত্ৰজোঁটৰ প্ৰাৰ্থী মণিমাধৱ মহন্তৰ হৈ নিৰ্বাচনী প্ৰচাৰ চলাব মন্ত্ৰীগৰাকীয়ে।\nদেৰগাঁৱত নিৰ্বাচনী প্ৰচাৰ চলাই উক্ত দিনটোৰ বাবে প্ৰচাৰ সামৰিব মন্ত্ৰীগৰাকীয়ে। দেৰগাঁৱৰ পৰা বিয়লি ৩:৪৫ মিনিটত আহি খানাপাৰাত হেলিকপ্তাৰ অৱতৰণ কৰিব মন্ত্ৰী হিমন্তৰ। উক্ত দিনটোত মুঠ ৬ ঘন্টা ৪৫ মিনিট সময় হেলিকপ্তাৰেৰে নিৰ্বাচনী প্ৰচাৰত ব্যস্ত থাকিব মন্ত্ৰী হিমন্ত বিশ্ব শৰ্মা।\nইপিনে, তাৰ পাছদিনা অৰ্থ্যাৎ ১ এপ্ৰিলৰ দিনা মন্ত্ৰীগৰাকীয়ে ৯:২০ত খানাপাৰৰ পৰা পোনে পোনে হেলিকপ্তাৰৰে ৰাওনা হ’ব টিংখংলৈ। টিংখংত বিজেপিৰ প্ৰাৰ্থী ৰামেশ্বৰ তেলীৰ হৈ প্ৰচাৰ চলাব মন্ত্ৰীজনে। তাৰ পাছতেই হিমন্তই লাহোৱালতো নিৰ্বাচনী প্ৰচাৰ সভাত অংশগ্ৰহণ কৰি তাৰ পৰা বিয়লি ২ বজাত আহি মাৰ্ঘেৰিটাত উপস্থিত হ’ব। মাৰ্ঘেৰিটাৰ পৰা সৰুপথাৰত মণি মাধৱ মহন্তৰ হৈ নিৰ্বাচনী সভাত প্ৰচাৰ চলাই সন্ধ্যা ৫:০০ বজাত আহি খানাপাৰাত হিমন্তৰ হেলিকপ্তাৰ অৱতৰণ কৰিব।\nউক্ত দিনটোত মুঠ ৭ ঘন্টা ৪০ মিনিটত হেলিকপ্তৰৰে প্ৰচাৰ চলোৱাত ব্যস্ত থাকিব মন্ত্ৰীগৰাকী।\nতদুপৰি ২ এপ্ৰিলৰ দিনা ৯:২০ বজাত খানাপাৰাৰ পৰা নাজিৰাত প্ৰচাৰ চলাবলৈ যাব হিমন্ত বিশ্ব শৰ্মা। নাজিৰাত নিৰ্বাচনী প্ৰচাৰ শেষ কৰি মন্ত্ৰীগৰাকী দুপৰীয়া ১২:৩০ বজাত আহি মৰিয়নী সমষ্টিত উপস্থিত হৈ তপন গগৈৰ হৈ নিৰ্বাচনী প্ৰচাৰ চলাব বুলি জানিব পৰা গৈছে। তাৰ পাছতেই হিমন্ত পোনে পোনে ৰাওনা হ’ব তিতাবৰলৈ। তাতো তেওঁ নিৰ্বাচনী সভাত অংশগ্ৰহণ কৰি ৩:৩০ বজাত বোকাখাতত উপস্থিত হ’ব মন্ত্ৰীগৰাকী। বোকাখাতত মণিমাধৱ মহন্তৰ হৈ প্ৰচাৰ চলাই খানাপাৰাত আহি উপস্থিত হ’ব মন্ত্ৰীগৰাকী।\nউক্ত দিনটোত মুঠ ৭ ঘন্টা ৫৫ মিনিট হেলিকপ্তাৰযোগে নিৰ্বাচনী প্ৰচাৰ চলাব হিমন্তই।\nমন কৰিবলগীয়া যে, তিনিদিনত মুঠ ২২ ঘন্টা ২০ মিনিট হেলিকপ্তাৰ ব্যৱহাৰ কৰি নিৰ্বাচনী প্ৰচাৰত ব্যস্ত হৈ পৰিব মন্ত্ৰী হিমন্ত বিশ্ব শৰ্মা।\nযদি প্ৰতি ঘন্টাৰ হেলিকপ্তাৰৰ খৰচ ১ লাখ ২০ হাজাৰ টকা ধৰা হয় তেন্তে কেৱল হিমন্ত বিশ্বই প্ৰথম পৰ্য্যায়ৰ নিৰ্বাচনী প্ৰচাৰৰ বাবদ এখন হেলিকপ্তাৰত ব্যয় কৰিব ২৭ লাখ ৬০ হাজাৰ টকা।\nপ্ৰশ্ন হয়, কেৱল এজন কেম্পেইনাৰৰ বাবদ যদি মাত্ৰ তিনি দিনৰ প্ৰচাৰত প্ৰায় ২৮ লাখ টকা খৰচ কৰে, তেন্তে সঁচাকৈয়ে নিৰ্বাচনী আয়োগে বান্ধি দিয়া নিৰ্বাচনী ব্যয়ৰ সীমা অতিক্ৰম কৰিব নেকি শাসকীয় দল বিজেপিয়ে? নে নিজৰ প্ৰাৰ্থীক জয়ী কৰোৱাৰ স্বাৰ্থত বিজেপিয়ে ভংগ কৰিব নিৰ্বাচনী আচৰণ বিধিও?


চেমচাং গেলেক্সী S9 Plus 128GB Price in India, Full Specifications & Features - 26th October 2021 | Digit\n₹45,500 Buy Now\nচেমচাং গেলেক্সী S9 Plus 128GB Price in India: ₹ 44,000 (onwards) Available at Store\nCurrent Best Price of চেমচাং গেলেক্সী S9 Plus 128GB is ₹ 44000\nAvailable 64GB ₹ 45,500 Buy Now\nAvailable 256GB ₹ 41,990 Buy Now\nচেমচাং গেলেক্সী S9 Plus 128GB Specs\nৰঙসমূহ : Midnight Black, Coral Blue, Titanium Gray, Lilac Purple, Burgundy Red, Sunrise Gold\nপ্ৰডাক্টৰ নাম : Samsung Galaxy S9 Plus\nপিক্সেল ডেনচিটি (PPI) : 595\nচেমচাং গেলেক্সী S9 Plus 128GB Brief Description\nচেমচাং গেলেক্সী S9 Plus 128GB Smartphone প্ৰতি ইঞ্চি 595 -ৰ এটা পিক্সেল ঘনত্বত 1440 x 2960 পিক্সেল ৰিজ’লিউশ্বনৰ সৈতে 6.2 -ইঞ্চি Super AMOLED -ৰ সৈতে আহে৷ ফোনটো 2.7 GHz Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত6GB ৰেম আছে৷ চেমচাং গেলেক্সী S9 Plus 128GB Android 8 OS-ত চলে৷\nচেমচাং গেলেক্সী S9 Plus 128GB Smartphone February 2018 -ত মুকলি কৰা হৈছে৷\nফোনটো Exynos9Octa 9810 প্ৰচেশ্বৰৰ দ্বাৰা সক্ষমিত৷\nচেমচাং গেলেক্সী S9 Plus 128GB -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nচেমচাং গেলেক্সী S9 Plus 128GB -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nচেমচাং গেলেক্সী S9 Plus 128GB Price in India updated on 15th May 2019\nচেমচাং গেলেক্সী S9 Plus 128GB Price In India Starts From Rs. 41990 The best price of চেমচাং গেলেক্সী S9 Plus 128GB is Rs. 41990 on Amazon, which is 5% less than the cost of চেমচাং গেলেক্সী S9 Plus 128GB on Amazon Rs.44000.This Mobile Phones is expected to be available in 64GB,128GB,256GB variant(s).\nUser Reviews of চেমচাং গেলেক্সী S9 Plus 128GB


প্ৰথমে প্ৰতিষ্ঠানৰ পৰা বৰ্খাস্ত : ছিংগাপুৰস্থিত ষ্টাৰ্টআপৰ সহপ্ৰতিষ্ঠাপকক ধৰ্ষণৰ ভাবুকি! | Asom Live 24\nপ্ৰথমে প্ৰতিষ্ঠানৰ পৰা বৰ্খাস্ত : ছিংগাপুৰস্থিত ষ্টাৰ্টআপৰ সহপ্ৰতিষ্ঠাপকক ধৰ্ষণৰ ভাবুকি!\nছিংগাপুৰৰ ফেশ্বন ষ্টাৰ্টআপ Zilingoৰ পৰা বৰ্খাস্ত হোৱা কোম্পানীটোৰ সহ-প্ৰতিষ্ঠাপক তথা মুখ্য কাৰ্যবাহী বিষয়া অংকিতি বসুৱে ধৰ্ষণৰ ভাবুকি লাভ কৰিছে। সদ্য অপসাৰিত অংকিতিয়ে নিজে এই বিস্ফোৰক অভিযোগ কৰিছে৷\nইতিমধ্যে অংকিতি বসুৱে ছিংগাপুৰৰ আদালতত তেওঁ ধৰ্ষণৰ ভাবুকি আৰু ঘৃণাৰ বাৰ্তা পাই অহা বুলি অভিযোগ দাখিল কৰি সুৰক্ষা বিচাৰিছে।\nউল্লেখ্য যে শেহতীয়াকৈ Zilingo-এ আৰ্থিক বিসংগতিৰ অভিযোগত অংকিতিক প্ৰতিষ্ঠানটোৰ পৰা বৰ্খাস্ত কৰিছিল। Zilingoৰ মতে, অংকিটিক নিলম্বনৰ সিদ্ধান্ত কোনো বিনিয়োগকাৰীয়ে নহয়, ব’ৰ্ডে যৌথভাৱেহে লৈছে।\nলগতে পঢ়ক সাৱধান! কেব ড্ৰাইভাৰৰ কিশোৰীক যৌন নিৰ্যাতন, গ্ৰেপ্তাৰ আৰক্ষীৰ\nকোম্পানীটোৰ সহ-প্ৰতিষ্ঠাপক অংকিতিয়ে তেওঁৰ ছ’চিয়েল মিডিয়া একাউণ্টত লিখিছে– ‘‘মোৰ ব্যক্তিগত ফটো, চেট, নথি-পত্ৰ, ৰেকৰ্ড মোৰ সন্মতি অবিহনে নকল কপি লোৱা হৈছিল আৰু সেইবোৰ ইণ্টাৰনেটত প্ৰচাৰ কৰি থকা হৈছে। ই নকল যদিও তথাপিও ক্ষতিকাৰক। আৰু এয়া কোনে কৰি আছে নাজানো।’’\nইফালে প্ৰতিষ্ঠানটোৱে দাখিল কৰা অভিযোগসমূহ অংকিতি বসুৱে এতিয়াও দেখা নাই বুলি দাবী কৰিছে। অংকিটিয়ে ক’য় যে যি কোম্পানীটো তেওঁ প্ৰতিষ্ঠা কৰিছিল সেই কোম্পানীয়ে তেওঁক এটা ই-মেইলৰ জৰিয়তে চাকৰিৰ পৰা বৰ্খাস্ত কৰিছে।\nTags: ankiti boseasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamZilingo\nKGFৰ প্ৰভাৱ! চিগাৰেট হুপি চিকিৎসাধীন হ’ল কিশোৰ, ক’ত ঘটিল এই ঘটনা?


এজেকিয়েল 30 - पवित्र बाइबिल [ইণ্ডিয়ান ৰিভাইচ ভাৰচন] - (এজে 30)\nযিহোৱাৰ বাক্য মোৰ ওচৰলৈ আহিল, আৰু ক’লে,\n“হে মনুষ্য সন্তান, তুমি ভাববাণী প্ৰচাৰ কৰি কোৱা, যে প্ৰভু যিহোৱাই এই কথা কৈছে: তোমালোকে হাহাকাৰ কৰি কোৱা, ‘হায়, হায়, সেয়ে কেনে দিন হ’ব!’\nকিয়নো সেই দিন ওচৰ! এনে কি, যিহোৱাৰ দিন, মেঘে ঢকা দিন হ’ব, সেয়ে জাতিবোৰৰ বাবে কাল হ’ব।\nতেতিয়া মিচৰৰ বিৰুদ্ধে তৰোৱাল আহিব, আৰু তেতিয়া কুচত যাতনা হ’ব, যেতিয়া মিচৰত হত লোকবোৰ পতিত হ’ব - তাৰ লোক সমূহক তাৰ পৰা নিয়া হ’ব আৰু তাৰ ভিত্তিমূলবোৰ ভঙা হ’ব।\nকুচ, পূট, লুদ, মিহলি থকা আটাই লোক সমূহ কূব আৰু নিয়মটি পতা দেশৰ লোকসকল তেওঁলোকৰ লগত তৰোৱালৰ দ্বাৰাই পতিত হ’ব।\nযিহোৱাই এই কথা কৈছে: “যিসকল মিচৰৰ স্তম্ভস্বৰূপ অর্থাৎ তেওঁলোকৰ ফলিয়া হ’ব, তেওঁলোকো পতিত হ’ব আৰু তাৰ পৰাক্ৰমৰ গৰ্ব্ব খৰ্ব্ব হ’ব। মিগদোলৰ পৰা চিবেনিলৈকে তেওঁলোকৰ সৈন্য সমূহ তৰোৱালৰ দ্বাৰাই পতিত হ’ব!” এইয়াই প্ৰভু যিহোৱাৰ ঘোষণা!\nআৰু ধ্বংস কৰা দেশবোৰৰ মাজত তেওঁলোককো ধ্বংস অৱস্থাত পোৱা লোক হ’ব, আৰু তেওঁলোকৰ নগৰবোৰ উচ্ছন্ন হোৱা নগৰবোৰৰ মাজৰ উচ্ছন্ন নগৰ হ’ব।\nযেতিয়া মই মিচৰত জুই লগাম, আৰু ইয়াৰ আটাই সাহায্যকাৰীসকল নষ্ট হ’ব; তেতিয়া মই যে যিহোৱা, ইয়াকে তেওঁলোকে জানিব!\nসেইদিনা নিশ্চিন্তে থকা কুচীয়াসকলক ভয় লগাবলৈ দূতবোৰে মোৰ আগৰ পৰা জাহাজেৰে ওলাই যাব, আৰু সেইদিনা মিচৰত হোৱাৰ নিচিনাকৈ তেওঁলোকৰ মাজত যাতনা হ’ব। কিয়নো চোৱা! সেয়ে আহিছে!\nপ্ৰভু যিহোৱাই এইদৰে কৈছে: “মই বাবিলৰ ৰজা নবূখদনেচৰৰ হাতৰ দ্বাৰাই মিচৰৰ লোক সমূহক লুপ্ত কৰিম।\nতেওঁক আৰু তেৱেঁ সৈতে তেওঁৰ প্ৰজাসকলক, জাতিবোৰৰ ভয়ানক লোকক দেশ বিনষ্ট কৰিবৰ অৰ্থে অনা হ’ব; আৰু তেওঁলোকে মিচৰৰ বিৰুদ্ধে নিজ নিজ তৰোৱাল ফাকৰ পৰা উলিয়াই হত লোকসকলেৰে দেশ পৰিপূৰ্ণ কৰিব।\nমই নদীবোৰ শুকান ঠাই কৰিম, আৰু এই দেশ দুষ্ট লোকসকলৰ হাতত বেচি দিম। মই তাত থকা সকলোকে বিদেশী লোকৰ হাতৰ দ্বাৰাই উচ্ছন্ন কৰোৱাম! মই, যিহোৱাই ইয়াক ঘোষণা কৰিলোঁ!”\nপ্ৰভু যিহোৱাই এই কথা কৈছে: “মই মূৰ্ত্তিবোৰো নষ্ট কৰিম আৰু নোফৰ পৰা প্ৰতিমাবোৰ লুপ্ত কৰিম। আৰু মিচৰ দেশৰ পৰা অধিপতি আৰু নোলাব, আৰু মই মিচৰ দেশত আতংক আনিম!\nইয়াত মই পথ্ৰোচক ধ্বংস কৰিম, চোৱনত জুই লগাম আৰু নো নগৰক দণ্ড দিম।\nআৰু মই মিচৰৰ দুৰ্গ চীনৰ ওপৰত মোৰ ক্ৰোধ বৰষাম আৰু নো নগৰৰ লোক সমূহক উচ্ছন্ন কৰিম।\nতেতিয়া মই মিচৰত জুই লগাম। চীনে যাতনাত ধৰফৰাব, আৰু নো নগৰক ভঙা হ’ব। আৰু প্রতিদিনে শত্ৰূৱে নোফক আক্ৰমণ কৰিব!\nআবনৰ আৰু পী-বেচতৰ ডেকাসকল তৰোৱালৰ দ্বাৰাই পতিত হ’ব, আৰু সেই দুখন নগৰৰ লোকসকল বন্দী অৱস্থালৈ যাব।\nযেতিয়া মই তহ্পন্হেচত মিচৰৰ যুৱলিবোৰ ভাঙিম, তেতিয়া তাত দিন অন্ধকাৰ হ’ব, আৰু মিচৰৰ মাজত থকা পৰাক্ৰমৰ গৰ্ব্ব খৰ্ব্ব হ’ব। আৰু তাৰ নিজৰ বিষয়ে হ’লে, এডোখৰ মেঘে তাক ঢাকিব আৰু তাৰ জীয়াৰীসকল বন্দী অৱস্থালৈ যাব।\nএইদৰে মই মিচৰক দণ্ড দিম; তাতে মই যে যিহোৱা, ইয়াক তেওঁলোকে জানিব।\nএকাদশ বছৰৰ প্ৰথম মাহৰ সপ্তম দিনা যিহোৱাৰ বাক্য মোলৈ আহিল, আৰু ক’লে,\n“হে মনুষ্য সন্তান, মই মিচৰৰ ৰজা ফৰৌণৰ বাহু ভাঙিলোঁ। আৰু চোৱা! তৰোৱাল ধৰিবলৈ শক্তি পাবৰ কাৰণে তাত ঔষধ লগাই পটি দি তাক বন্ধা নহ’ল।”\nসেই কাৰণে প্ৰভু যিহোৱাই এই কথা কৈছে: “চোৱা, মিচৰৰ ৰজা ফৰৌণলৈ! তেওঁৰ বিপক্ষে মই তেওঁৰ বলী ও ভগা বাহু এই দুয়োকো ভাঙিম আৰু তেওঁৰ হাতৰ পৰা তৰোৱালখন পৰি যোৱা কৰিম।\nআৰু মই মিচৰীয়াসকলক জাতিবোৰৰ মাজত ছিন্ন-ভিন্ন কৰিম আৰু দেশবোৰৰ মাজত গোট গোট কৰিম।\nমই বাবিলৰ ৰজাৰ বাহু দুটা সবল কৰিম আৰু তেওঁৰ হাতত মোৰ তৰোৱাল দিম যাতে মই ফৰৌণৰ বাহু দুটা ভাঙি পেলাব পাৰিম। তাতে সাংঘাতিকৰূপে আঘাতিত হোৱা লোকে কেঁকোৱাৰ দৰে তেওঁৰ আগত তেওঁ কেঁকাব।\nআৰু মই বাবিলৰ ৰজাৰ বাহু দুটা শক্তিশালী কৰিম, কিন্তু ফৰৌণৰ বাহু দুটা হ’লে ভাঙি পৰিব। তেতিয়া, মই যে যিহোৱা, ইয়াক তেওঁলোকে জানিব, যেতিয়া মই বাবিলৰ ৰজাৰ হাতত মোৰ তৰোৱাল দিম; আৰু ইয়াৰেই তেওঁ মিচৰ দেশৰ বিৰুদ্ধে তাক আক্রমণ কৰিব।\nমই মিচৰীয়াসকলক জাতিবোৰৰ মাজত ছিন্ন-ভিন্ন আৰু দেশবোৰৰ মাজত গোট গোট কৰিম। তেতিয়া মই যে যিহোৱা, ইয়াক তেওঁলোকে জানিব!”


জীৱনৰ পাঁচটা বৰদান (মূল : মাৰ্ক টোৱেইন) – ভাবানুবাদ – ৰাজশ্ৰী শৰ্মা – ফটাঢোল\nJune 1, 2019 অনুবাদ\t30 Comments\nজীৱনৰ পাঁচটা বৰদান (মূল : মাৰ্ক টোৱেইন) – ভাবানুবাদ – ৰাজশ্ৰী শৰ্মা\nএবাৰ এটি জীৱনৰ প্ৰত্যুষতে এগৰাকী ভাল পৰীয়ে আহি দেখা দিলে তেওঁৰ বৰদানৰ জোলোঙাটো লৈ। তেওঁ আহিয়েই কনমানিটিক ক’লে, “এয়া চোৱা, এইবোৰ তোমাৰ পুৰস্কাৰ।এটাই ল’বা কিন্তু, বাকীকেইটা বাদ দিবা। চাবা দেই,সিহঁতৰ মাজত মাত্ৰ এটাহে অমূল্য। গতিকে কোনটো লোৱা আগতে ভাবি ল’বা।“\nটোপোলাটোত পাঁচটা পুৰস্কাৰ আছিল : প্ৰেম, ঐশ্বৰ্য্য, ৰং- ধেমালি,খ্যাতি আৰু মৃত্যু। কণমানিটিয়ে এবাৰ চায়েই ক’লে, “ ইমান ভাবি থাকিবলৈ দৰকাৰেই নাই।” আৰু সি ৰং-ধেমালি বাচি ল’লে।\nকণমানি শিশুটিয়ে তাৰ পিছত এই বহল পৃথিৱীৰ মাজলৈ খোজ ল’লে আৰু এটা এটাকৈ সকলো ধৰণৰ আনন্দ উপভোগ কৰিলে।এটা কমবয়সীয়া জীৱনত ভাল লাগিব পৰা সকলো আনন্দ ফূৰ্তিৰে তাৰ জীৱন ভৰি পৰিল।\nকিন্তু প্ৰত্যেকটো সুখেই আছিল ক্ষন্তেকীয়া আৰু যেন একো অৰ্থ নথকা কিছুমান কামৰ সমষ্টিহে।এই সুখবোৰে এৰি যাওঁতেও তাক ভিতৰৰ পৰা ৰিক্ত কৰি তুলিলে।তাৰ এনে লাগিল যেন সিহঁতে তাক ঠাট্টা হে কৰিছে!অৱশেষত সি ক’লে, “ইমানকেইটা বছৰ মই এনেই খেদালো। মই যদি আৰু এটা সুযোগ পালোহয়, মই অলপ ভাল বৰ এটা ল’লোহয়।”\nপৰীজনীয়ে দেখা দি ক’লে, “পিছে পুৰস্কাৰ কেইটাৰ চাৰিটাহে বাকী আছে দেই।আকৌ এবাৰ বাচি লোৱা বাৰু।অ’ আৰু এটা কথা, সিহঁতৰ মাজৰ এটাহে অমূল্য। গতিকে সময় উকলি নাযাওঁতেই বিচাৰি লোৱা।”\nডেকাজনে এইবাৰ কিছু সময় লৈ ভাবিলে আৰু শেষত প্ৰেম বাচনিত উঠিল।কিন্তু তেওঁ যাবৰ সময়ত পৰীগৰাকীৰ দুচকুত বিৰিঙি উঠা চকুপানীখিনিলৈ মন নকৰিলে।\nতাৰে কিছু বছৰ পাছত সেই ডেকাজনক এটা শূণ্য ঘৰত এটা কফিনৰ কাষত দেখা পোৱা গ’ল।তেওঁ নিজকে নিজে ক’লে, “এটাৰ পিছত এটাকৈ মোক সকলোৱে এৰি থৈ গ’ল।আৰু এতিয়া যাক মই আটাইতকৈ বেছি ভাল পাইছিলোঁ, তায়ো ইয়াত শুই আছে।অসমাপ্ত, প্ৰত্যাখ্যান ভৰা প্ৰেমে মোক ধ্বংস কৰি পেলালে।এঘণ্টা যদি সুখ, তাৰ পিছত অনন্ত কালৰ বাবে নীৰৱতা।অকলশৰীয়া মই আজি!! প্ৰেম…..কি আচৰিত চলনা!!ই মোক এহেজাৰ পলৰ দূখ দি গ’ল। একেবাৰে অন্তৰৰ তলিৰ পৰা ঘিণ কৰোঁ মই তাক”।\n“আকৌ এবাৰ বাচি লোৱা এটা” -পৰীজনীয়ে মৰমেৰে ক’লে। “ইমান বছৰে তোমাৰ জ্ঞানৰ পৰিধিও বাঢ়িছে নিশ্চয়, বাঢ়িবয়ে বাৰু বয়সৰ লগে লগে।তিনিটা উপহাৰ আৰু বাকী। মাত্ৰ এটাহে অৰ্থবহ মনত ৰাখিবা আৰু শুনা, একেবাৰে সাৱধানে এইবাৰ।”\nযুৱকে এইবাৰ বহুত সময় ল’লে।তাৰ পিছত ‘যশ- খ্যাতি’ৰ ওপৰত হাত ৰাখিলে।আৰু বেচেৰী পৰীজনী…. তাই।হুমুনিয়াহ এটা কাঢ়ি গুচি গ’ল।\nবছৰ বাগৰি গ’ল আৰু পৰীগৰাকী আকৌ ঘূৰি আহিল।নিসংগতাই আৱৰা ভাঙি পৰা মানুহজনৰ কাষত থিয় দিলে। তেওঁৰ মনত চলি থকা ধুমুহাজাকৰ উমান তাই আগতেই পাইছিল।\n“মোৰ নাম যশে পৃথিৱীৰ শেষটো চুকো ভৰাই পেলাইছে।পৃথিৱীৰ প্ৰতিটো ভাষাতে মোৰ গুণগান গাই মানুহে।সাময়িক সন্তুষ্টি পাইছো মই মিছা নকওঁ।কিন্তু এয়া দেখোন ইমান ক্ষণস্থায়ী। খ্যাতিৰ পিছে পিছে হিংসা, খিয়লা-খিয়লি,ঘৃণা,দুৰ্নীতি, পাপ এইবোৰ চবে মোক লম্ভিলে দেখোন। শেষ হৈ যোৱাৰ আৰম্ভণিহে আছিল দেও সেইবোৰ।সুখ্যাতি, নাম যশস্যাৰ শেষত কেৱল মাত্ৰ পুতৌৰ পাত্ৰ হৈ থাকি গ’লো মই।এই যশস্যাই মোক আমুৱালে বুজিছা।এই বিশাল পৃথিৱীত এইবোৰ ক্ষুদ্ৰ খ্যাতি-সুখ্যাতি, ভালপোৱা বেয়াপোৱাৰ কোনো মূল্য নাই।”\n“আকৌ এবাৰ সুযোগ দিছো তোমাক” -পৰীয়ে ক’লে। “আৰু দুটা বৰ বাকী।মই সেই প্ৰথমতে কোৱাৰ দৰেই অমূল্য বৰদানটো এতিয়াও বাকী আছে।”\n“অহ্…টকা পইচা!ঐশ্বৰ্য্য!! ইছ্,ময়ো যে কি মূৰ্খ এটা।” মানুহজনে উত্তেজিত হৈ ক’লে, “চোৱাচোন বাৰু, এতিয়াহে জীৱনটোৰ এটা গতি লাগিব।মই ইচ্ছামতে খৰচ কৰিম,ফুৰিম,যি মন যায় তাকেই কৰিম। মানুহৰ মাজত জিলিকি থাকিম একেবাৰে।যিবিলাক চকুচৰহাই মোক হাঁহিছিল, এনেকুৱা হিংসা লগাম নহয় সিহঁতক মই। পৃথিৱীত পোৱা সকলো ধৰণৰ বিলাসীতাৰে জীৱন ভৰাই পেলাম। মানুহক সন্তুষ্টি দিব পৰা শেষ বস্তুটোলৈকে হাচিল কৰিম মই।\nশ্ৰদ্ধা, ভক্তি, মৰম,অহংকাৰ-চব কিনি ল’ম মই। টকা পইচাৰ সন্মুখত পৃথিৱীৰ আশ্বৰ্য্যকৰতকৈও আশ্বৰ্য্যকৰ বস্তুৱেও মূৰ দোৱায়। ধেই,এনেই এনেই ইমান বছৰ নষ্ট কৰিলো,আগতেই ভাবিব লাগিছিল মই! পাগল মানে ময়ো এটা, বাৰু একো নাই। পলমকৈ হ’লেও যে বুজি পালোঁ।”\nতিনিটা চুটি চুটি বছৰ পাৰ হৈ গ’ল। এনেতে এনে এটা দিন আহিল য’ত সেই মানুহজনক পথৰ দাঁতিত জৰাজীৰ্ণ কাপোৰেৰে ঠাণ্ডাত কঁপি থকা দেখিবলৈ পোৱা গ’ল।তেওঁৰ জীৰ্ণ-শীৰ্ণ দেহাটোত ঘোলা চকু দুটা বৰ পুতৌজনক লাগিছিল।ফুটপাথত পৰি থকা শুকান ৰুটিৰ টুকুৰা এটাতেই ৰসাস্বাদন কৰিবলৈ চেষ্টা কৰিছিল তেওঁ। নিজকে নিজে বিৰবিৰকৈ কিবা কিবি কৈ আছিল তেওঁ,\n“পৃথিৱীৰ সকলো ধন-ঐশ্বৰ্য্য, উপহাৰক ঘিণ কৰোঁ মই।এইবোৰে সকলোকে ভুল পথ দেখুৱাইছে।এইবোৰতো কোনো বৰ নহয়, মায়াজালহে। ফূৰ্তি-তামচা, প্ৰেম, নাম-যশ,ঐশ্বৰ্য্য-বিভূতি- এইবোৰ সকলো ক্ষন্তেকীয়া মোহ।সকলো এৰ খাই যায় কিন্তু ৰৈ যায় সিহঁতৰ প্ৰকৃত স্বৰূপ দূখ কষ্ট, হিয়াভগা আৰ্তনাদ,মুখলজ্জা,দৈন্যতা।\nপৰীগৰাকীয়ে ঠিকেই কৈছিল।তেওঁৰ লগত সঁচাকৈয়ে এটি মাথোন অমূল্য বৰ আছে,বাকী আটাইকেইটা সাৰমৰ্ম নোহোৱা বস্তু। এই দয়া কৰুণাৰে ভৰপূৰ, মমতা আৰু চিৰশান্তিৰ বৰটোৰ আগত বাকীবোৰ কি ফোপোলা,কিমান তুচ্চ! এইটো উপহাৰৰ কাৰণেইতো সকলোৱে গোটেই জীৱন জুৰি বাট চাই থাকে। কিমান আশা আকাংক্ষা, কিমান সপোনৰ তুমিয়েই শেষ ৰূপ।এই তুচ্চ মানৱ শৰীৰৰ দূখ কষ্ট, এই ভগা হিয়াৰ হুমুনিয়াহ- সকলোৰে তুমিয়েই শেষ আশা।\nআহা হে মহান আত্মা,মোকো আঁকোৱালি লোৱা।এইবাৰ ভালদৰে ময়ো জিৰণি ল’ম আৰু।”\nপৰীগৰাকী আহিল, আকৌ এবাৰ জোলোঙাটোৰ ভিতৰত বাকী থকা সেই চাৰিটা বৰৰ পিনে চালে।কিন্তু মৃত্যুৱে এইবাৰ কিবা এটা ক’বলৈ বিচাৰিছিল।মৃত্যুক একো ক’বলৈ নিদি পৰীয়ে ক’লে,\n“মই সেইটো এগৰাকী মাতৃৰ কোলাত দিলো অ’ ;এটি কনমাণি শিশুক।শিশুটি নিৰ্বোধ আছিল কিন্তু মোৰ ওপৰত ভৰসা কৰিছিল।সি মোকেই তাৰ বাবে বৰদানটো বাচি উলিয়াবলৈ দায়িত্ব দিছিল, যিটো আগে পিছে তুমি কেতিয়াও কৰা নাছিলা।”\n“আস্ ময়ো যে কিমান দুৰ্ভগীয়া!! তেনেহ’লে এতিয়া মোৰ বাবে কি বাকী থাকিল?” -বিধ্বস্ত মৃত্যুৱে সুধিলে।\n“সেয়াই আৰু যিটো তুমি কেতিয়াও পাবলৈ নালাগিছিল নিয়মমতে। বৃদ্ধ বয়সৰ হা-হুমুনিয়াহ আৰু তিৰস্কাৰ।।”\n« ফটা প্ৰশ্নোত্তৰ – ফটহু কাই\nফলাফল – অভিজিত দত্ত »\nকাহিনী টো বৰ ভাল লাগিল ।সাৱলিল অনুবাদ\nধন্যবাদ তৃষ্ণা। বৰ ধুনীয়া কাহিনীটো\nবহুত ভাল লাগিল৷সাংঘাটিক বাৰ্তা এটা প্ৰেৰণ কৰা হৈছে অনুবাদিত গল্পটোত৷\nহয় বা, গল্পটো পঢ়ি মই আচৰিত হৈ গৈছিলো জানে। মোৰ হয়তো ইমান ভাল হোৱা নাই বুজাওতে।\nবৰ ধুনীয়া কাহিনী।সাৱলীল অনুবাদ।\nসঁচাকৈয়ে পৃথিৱীত ৰং- ধেমালি, যশ ঐশ্বৰ্য্য সকলো খন্তেকীয়া। মোক তেনেকৈ বৰ লবলৈ ক’লে মৃত্যুটো বাচি লম😊। ভাল লাগিল দেই অনুবাদটো।\nধন্যবাদ জনালো আপোনাক ভাইজান।জীৱনৰ শিক্ষা\nঅৰ্থৱহ গল্প। অনুবাদ ধুনীয়াকৈ কৰিছা। পঢ়ি বহুত ভাল লাগিল।\nসুন্দৰ অনুবাদ আৰু গুৰুত্বপূৰ্ণ শিক্ষা ৷\nধন্যবাদ জনালো আপোনাক।\nধন্যবাদ জনালো পঢ়ি চোৱাৰ বাবে।\nঅনাগত দিনৰ ছবি দেখা যেন লাগিল। চুই গ’ল।\nজীৱনৰ শিক্ষা, যিটো আমি ভ্ৰুক্ষেপ নকৰো।\nতিনিটা চুটি চুটি বছৰ…এই শব্দকিটাতেই চোন বহু অৰ্থ লুকা ই আছে…..\nমূল পঢ়া নাই…. কিন্তু ভাৱনুবাদেই বৰ চুই যোৱা লেখা\nআপোনাক বহুত ধন্যবাদ দাদা। সদায়েই উৎসাহিত কৰাৰ কাৰণে।\nবৰ সুন্দৰ মেছেজ আছে গল্পটোত ৷ তোমাৰ অনুবাদ সাৱলীল হৈছে ৰাজশ্ৰী ৷ পঢ়ি বৰ ভাল লাগিল ৷\nগল্পটো বৰ ধুনীয়া বা। মোৰ অনুবাদ কৰোঁতে হয়তো ইমান ভাল নাই হোৱা। বহুত ধন্যবাদ আপোনালৈ\nএটা সুন্দৰ বাৰ্তা থকা গল্প। বৰ সুন্দৰকৈ অনুবাদ কৰিছা ৰাজশ্ৰী।\nবহুত ধন্যবাদ জনালো বা।\nসুন্দৰ অনুৱাদ । অৰ্থপূণ গল্প ।\nবহুত ধন্যবাদ বা।\nতই আৰু তোৰ গল্পৰ বাচনি মানিব লাগিব। বঢ়িয়া।\nভবাই তুলিলে দেই.. বা আপুনি বৰ ধুনীয়াকৈ অনুবাদ কৰিছে.. মূলটো পঢ়া হ’লে মই ইয়াৰ সাৰ মৰ্ম একো বুজি নোপোৱাতো খাটাং আছিল.. আমাক এইকন সুবিধা কৰি দিয়াৰ বাবে অশেষ ধন্যবাদ .\nবহুত বহুত ধন্যবাদ দেই। ইমান নাজানো অ, ময়ো।শিকিহে আছো। আচল গল্পটো বৰ ভাল লাগে।


লভিতা/প্ৰথম অঙ্ক - ৱিকিউৎস\nঠাই- লহৰজান মৌজাৰ ফুলগুৰি গাঁও\nগোলাঘাট লহৰজান এয়াৰড্ৰমৰ তেনেই ওচৰৰ বহল পথাৰৰ কাষত ফুলগুৰি গাঁৱৰ বাণেশ্বৰ বৰুৱাৰ ঘৰৰ আগচোতাল। এফালে ভঁড়াল-ঘৰটো দেখা গৈছে আৰু এফালে বহু দূৰলৈকে পথাৰ দেখা গৈছে। দূৰৈত নগা পৰ্বতৰ শাৰী জিলিকি আছে। সময় সন্ধিয়াৰ আগভাগ। লহিওৱা বেলিৰ ৰ'দ এচেৰেঙা আহি চোতালত জিকমিকাই আছে। ঘৰৰ ওপৰেদি থোকাৰ তামোল গছ আৰু আগত লেটেকুৰ গছ দেখা গৈছিল। ভঁড়ালৰ কাষত এজোপা নাহৰ গছ আৰু আগত এজোপা তগৰ ফুলি আছিল। বহাগ সোমাইছে মাথোন। দূৰণিৰ পৰা টকা, পেপাৰ মাত আৰু ৰিণিকি ৰিণিকিকৈ বনগীত মাজে মাজে শুনো-নুশুনোকৈ ভাহি আহিছিল। বাণেশ্বৰ বৰুৱাৰ গাভৰু জীয়েক চোতালতে মূঢ়া এটাত বহি এৰী সূতা কাটি আছিল। ওচৰতে এটা কুঁকুৰ-পোৱালি হাঁহকেইটামানক খেদাখেদি কৰি কুঁ-কুৱাই পুৰিছিল। বাণেশ্বৰ বৰুৱাৰ জীয়েকৰ নাম লভিতা। দেখিবলৈ বগা আৰু শুৱনি। তাই মাজে মাজে বনগীত এফাঁকি-দুফাঁকি গায় কুকুৰটোলৈ চাই হাঁহে, আকৌ বনগীত গায় তাই ৰলে কেতিয়াবা দূৰৈৰ বনগীত এফাঁকি উটি আহে। তাই ৰ লাগি ৰৈ শুনে। তাৰ পিছত নিজে গায়।\nদূৰণিৰ উটি অহা বনগীত\nৰূপহ কলীয়া কুলি!\n[এনেতে দূৰৈত খিলখিলকৈ ছোৱালীৰ হাঁহি শুনা যায়। লভিতা তভক মাৰি ৰয়। আকৌ খিলখিলকৈ হাঁহি সোণ, ৰূপ, হীৰা, তিনিজনী ধুনীয়া গাভৰু কাষত পিতলৰ কলহ লৈ সোমাই আহি লভিতাৰ আগত খিকখিকাই হাঁহিবলৈ ধৰে।]\nলভিতাঃ ঔ আই! আজি দেখোন ৰচকী বাইহঁতৰ হাঁহিৰ ভমক চৰিল!\n[ছোৱালীহঁতে আকৌ খিলখিলকৈ হাঁহে।]\nসোণঃ চৰিবতো লভিতা বাইটী। তোমাৰ বনগীতৰ সুৰে আমাক জোকাই ভাকুত-কুতাই দিছেগৈ সেইহে।\n[আকৌ গাভৰুকেইজনীয়ে খিলখিলকৈ হাঁহে।]\nলভিতাঃ তহঁতৰ ক'ত কুত-কাতলেগৈ অ'? কাষলতিতনেকি?\nসোণঃ কাষলতিত নহয় বাইটী! কাণৰ লতিতহে।\nলভিতাঃ কি অ' এইকিজনী কথাই কথাই খিকখিকাই থাকে!\nৰূপঃ তুমি আকৌ গোলাপ ককাইটিৰ চিতনি-ভাৱনিত গহীন হৈছা! আমিনো কাৰ চিতনি-ভাৱনিখন কৰিছো যে নাহাঁহি মুখখন এহাত দীঘলকৈ ওলোমাই থম?\n[আটাইকেইজনীয়ে আকৌ হাঁহে]\nলভিতাঃ তহঁতৰ সৈতেনো কোনোবাই কতা কাটিব পাৰেনে? তহঁতৰ জিবা নহয়, ডাঢ়ি খুৰুৱা খুৰহে।\nসোণঃ (দুষ্টালিৰে) কাৰ ডাঢ়ি খুৰুৱা বাইটী? এ এ ---গোলাপ ককাইদেউৰ?\n(লভিতাই চকু ঘোপা কৰি সিহঁতৰ ফালে খেদা মাৰি যায়। আটাইকেইজনীয়ে খিকখিককৈ হাঁহি অলপ আঁতৰলৈ যায়।)\nহীৰাঃ (অলপ আঁতৰৰ পৰা এটা ধেমেলীয়া গীত গায়।)\n(লভিতাই হাঁহি বহেহি)\nসোণঃ (দুষ্টালিৰ হাঁহিৰে আন কেইজনীক চকু পিৰিকায়) পি---পি---পিছে বাইদেউ! আজি আমি আহোঁতে বাটত মিলিটেৰী পোছাক পিন্ধি গোলাপ ককাইদেউক অহা দেখিছিলো নহয়।\nলভিতাঃ দেখিছিলি! (গহীন হৈ) দেখিছিলি যদি দেখিছিলি। পিছে মই কি কৰিব লাগে?\nসোণঃ পিছে হাতত কিবা বোলেনে-----------কিবা ৰঙা তেল এবটল দেখিছিলো। আমাৰ বাইদেউলৈকে আনিছে হ'বলা?\nলভিতাঃ (ভেকাহি মাৰি) যা, যা, চুপতি নকৰিবি। তোলৈহে আনিছে।\n(কেউজনী গাভৰুৱে খিলখিলকৈ হাঁহে)\nসোণঃ আমালৈ কেলৈ আনিব বাইটী! যালৈ মনত পৰি পৰি তেওঁৰ আমঠু ক'লা পৰিছে তেওঁলৈহে আনিব।\nবাইটী বাইটী চেনেহৰ আইটী\nবগৰী পাৰি দে খাওঁ,\nআমাৰে আইটীৰে চুলি ফপৰীয়া\nগোন্ধ তেল ঘঁহি মেলাওঁ।\n(আটাইকেউজনীয়ে খিকখিকায়। লভিতাই চকুৰে খং দেখুৱাই ওঁঠেৰে দাঁত কামুৰি মিচিকিয়া হাঁহিৰে সিহঁতক খেদা মাৰে। কুকুৰ-পোৱালিটোৱে আকৌ ভুক-ভুক কৰে। এনেতে হো-হোৱাই ওপৰেদি এখন উৰাজাহাজ উৰি যায় আৰু সকলোৱে ওপৰলৈ চাই থৰ হৈ ৰল। লাহে লাহে উৰাজাহাজৰ শব্দ নাইকিয়া হয়।)\nহীৰাঃ (মুখত আতঙ্কৰ ভাব লৈ) আজি দুদিনমানৰ পৰা দেখোন উৰা জাহাজবোৰ বৰকৈ উৰিছে। কিবা এটা হ'ব।\nৰূপঃ ইহ, আজি পিতাইৰ আগত গেৰেলা গাঁওবুঢ়াই কৈছিল---বোলে জাপানীহঁতে হেনো মণিপুৰখন ঘেৰাও কৰি আছে আৰু বোলে কহিমাখনতো সোমালহি।\nসোণঃ ভাল কথা কৈছ। সিদিনা বোলে দুটা জাপানী বোকাখাটত ওলাইছিলহিয়েই।\nলভিতাঃ এৰা অ'! কিনো হয়গৈ ক'ব নোৱাৰি---আমাৰ নো কি হ'ব চাগৈ!\nহীৰাঃ যি হ'ব লাগে হ'ব। সেই মান দেশৰ পৰা অহা ভগনীয়াবোৰৰ দৰে আমিও কোনোবা ধুবুৰীত লেলাই-ধেন্দাই মৰিবগৈ লাগিব।\nৰূপঃ মৰিলেতো ভালেই। সেই ক'লা ক'লা নিগ্ৰোবোৰ দেখিলেহে ভয় লাগে । এ-এ বাইটী! সিদিনা পাঁচোটা নিগ্ৰোৱে আমাৰ গাঁওবুঢ়াৰ জীয়েকক পহু খেদা দিলে নহয়। ভাইগে পুলিচৰ দাৰোগা এজন চাইকেল মাৰি আহিছিল--নহ'লে ইস ইস--বাইটী! সেইবোৰ ভাবিলে কলিজাডোখৰে কাঁও-বাঁও কৰি আহে বাইটী।\nলভিতাঃ (মুখ গহীন আৰু খং প্ৰকাশ কৰি) বুজিছনে, এইবোৰ উত্পাত দেখি কেঁচাইখাতী গোঁসানী হৈ সিহঁতৰ হাড়-মূৰ চোবাই পেলাবৰ মন যায়। কি সোণাময় দেশখনত কি ভূত-দানহবোৰ ওলালহি অ'!\n(এনেতে দূৰৈৰ পৰা বহু মানুহৰ কণ্ঠেৰে গীত আহে। আটাইকেউজনীয়ে সেইফালে চাবলৈ ধৰে। দূৰৈৰপৰা কংগ্ৰেছ ভলণ্টিয়াৰৰ দল এটাই গীত গাই গাই সেইফালে আহি আছে।)\nসাজু হ, সাজু হ, নৱ জোৱান!\nবজ্ৰকণ্ঠে বিশ্বক শুনা\nবুকুৰ তেজেৰে ধুই দে আজি\nসাজু হ, সাজু হ, নৱ জোৱান।\n(লাহে লাহে গীত গোৱা সমদলৰ মাত তেনেই ওচৰ চাপি আহে। পুনৰ দূৰলৈ যায়গৈ।)\n"https://as.wikisource.org/w/index.php?title=লভিতা/প্ৰথম_অঙ্ক&oldid=6255"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৮ আগষ্ট ২০১৪ তাৰিখে ২২:৪৮ বজাত সলনি কৰা হৈছিল।


এটি নতুন সংগঠনৰ প্ৰস্তুতি (দিগন্ত কুমাৰ ভট্টাচাৰ্য) - সাহিত্য ডট অৰ্গ\nএটি নতুন সংগঠনৰ প্ৰস্তুতি (দিগন্ত কুমাৰ ভট্টাচাৰ্য)\nএটি নতুন সংগঠনৰ প্ৰস্তুতি\n‘কথা এটা ভাবিছোঁ ও অনুপ, এটি নতুন সংগঠনৰ সৃষ্টি কৰো দে আমি কেইজনে মিলি। বি.এ পাছ কৰাৰ দহবছৰেই হ’বৰ হ’ল, একো এটা নহ’ল…’\n‘কি? সংগঠন?? হাজাৰটা সংগঠন আছে এই অসমত। আকৌ এটা? আমি উলিয়াম?’ কথা কওঁতে অনুপৰ মুখৰপৰা মিঠা পাণখনৰ পিকবোৰ ব’ডি স্প্ৰে’ৰ দৰে ওলাইছে।\n‘বেলেগ সংগঠনত সাধাৰণ সদস্য হৈ থাকি একো লাভ নাই। বহুত ভাবি-গুণি মই ঠিৰাং কৰিছো। মই সভাপতি, তই সম্পাদক।’\n‘কিন্তু আমি কৰিম কি? তইতো ভাই যোৱাবছৰ চৰকাৰী চাকৰিও পাইছিলি, নকৰি গুচি আহিলি..’\n‘আৰে ভাবিছিলো চৰকাৰী চাকৰি, বাৰটামানত যাম অ’ফিচলৈ ঘৰতে ভাত-পানী খাই। দুটামান ফাইলত চহী কৰি দুইমান বজাত ঘূৰি আহিম। নাই ও, তাত গৈ দেখিলোঁ কমেও চাৰিঘন্টামানতো কাম কৰিবই লাগে। নোৱাৰিলোঁ বুজিচ, গুচি আহিলো।’\n‘বাৰু আমাৰ সংগঠনৰ কাম কেনেকুৱা হ’ব? কিবা দাবী-চাবী?’\n‘চা, প্ৰথমতে দুটামান ভাল ৰাজহুৱা কাম কৰি সংগঠনটোৰ নাম ৰাইজৰ মুখলৈ-চকুলৈ আনিব লাগিব। তাৰ পিছত দেখা যাব। অসমীয়া মানুহ ছেন্টিমেন্টেল-ইম’শ্যনেল, এবাৰ মনৰ ভিতৰত ঠাই দিলে আমাৰ বিপক্ষে এশটা বেয়া শুনিলেও বিশ্বাস নকৰিব’।\n‘কিন্তু ভাল কাম কি নো কৰিবি? আমাৰ বা লাভেই কি হ’ব?’\n‘লাভ লগে লগে বিচাৰিলেই নহ’ব। প্ৰথম বছৰ আমাৰ কষ্ট-শ্ৰম ইনভেষ্ট কৰিব লাগিব বুলি ভাবি ল, লাহে লাহে সীমাহীন লাভ আহি থাকিব। ভাল কাম বহুত আছে। যেনে ধৰ, আমাৰ টাউনৰ সেই বৰলুইত ল’জখনত ফাকুৱা, থাৰ্টি ফাৰ্ষ্ট ডিচেম্বৰ আদি দিনত ডাঙৰ নাচ-গানৰ প্ৰ’গ্ৰেম চলে মাজৰাতিলৈ। লাখ-লাখ টকাৰ ব্যৱসায়। প্ৰথমতে আমাৰ সংগঠনৰপৰা সেইটো নিষিদ্ধ ঘোষণা কৰিম। ভেলেন্টাইন ডে’ৰ দিনা গাৰ্লছ কলেজৰ সন্মুখৰ আৰ্চিছ গেলাৰীত হাজাৰ-হাজাৰ টকাৰ কাৰ্ড-গিফ্ট বিক্ৰী হয়। পশ্চিমীয়া সংস্কৃতি – আমি বাধা দিমেই। অসমৰ ৰাইজেও ভাল পাব।’\n‘পিছে বাধা দিলোৱেই বাৰু, আমাৰ কি লাভ…?’\n‘তই একেবাৰে হেবাং হৈয়েই থাকিলি। চা, আমি সেই লজৰ সন্মুখত ধৰ্ণা দিম। চেনেলৰ মানুহ আহিব। খবৰ ডাঙৰ হ’ব। পুলিচ আহিব। আমাৰ সংগঠনৰ ভাল নাম এটা হ’ব। ল’ৰা-ছোৱালীবোৰে ৰুমাল-দোপাট্টাৰে মুখ ঢাকি ওলাই আহিব দৌৰি দৌৰি। তাৰ পিছত দুবাৰমান সেই লজটোৱে আৰু একো নাপাতে। আমাৰ লগত বুজাবুজি কৰিব। …বচ, আমি আৰু একো নকৰোঁ। দেখিবি সিহঁতৰপৰা সময়ে সময়ে লাভৰ পাৰ্চেন্টেজ এটা এনেয়ে আহি থাকিব।…বুজিলি?’\n‘বুজিলোঁ। পিছে আমাৰ কিবা এটা লক্ষ্য-দাবীতো থাকিব লাগিব ভাই।’\n‘সংগঠন এটা চলাই নিওতে আমি চৰকাৰৰ কাৰণে এনেকুৱা দাবী কিছুমান বাচি ল’ম, যিবোৰ কেতিয়াও পূৰণ নহয়। দাবী যদি মানিয়েই লয়, আমাৰ কাম দেখোন তাতেই শেষ। তই মাত্ৰ এতিয়া এশ-দুশ ল’ৰা গোটোৱাৰ চেষ্টা কৰ’।\n‘আছে আছে, আমি এই চাৰিআলিত আড্ডা দিও কাৰণে বহুত নতুন নতুন ল’ৰাই টাউনৰ সৰু গলিবোৰতে বহে। বেছিভাগ এবছৰ-দুবছৰ আগতে বি.এ, এম.এ পাছ কৰা। সিহঁতক আনিব লাগিব। আৰু আমি দেখোন বিছজনমান আছোঁৱেই।’\n‘হ’ব। সিহঁতক মাত্ৰ ভালকৈ ব্ৰেইন ৱাছ দি ল’ব লাগিব যাতে ভাবে – ‘তেজ দিম, সংগঠনৰ কাৰণে সকলো কৰিম’। আৰু সিহঁতৰ উন্নতি এধানিও নোহোৱাৰ প্ৰতি আমি লক্ষ্য ৰাখিব লাগিব প্ৰতি মুহূৰ্ততে। বেলেগ সন্থাবোৰেই চা- সভাপতি,সম্পাদক স্ক’ৰপিঅ’ত ঘূৰে কিন্তু সাধাৰণ সদস্যৰ বিড়ি এটা কিনিবলৈও পইচা নাথাকে।’\n‘কিন্তু ‘বন্ধ’ বোলে বন্ধ কৰিছে! আমি বন্ধ-চন্ধ নিদিমেই নেকি? বন্ধ দিলেহে সংগঠন ফে’মাচ হয়।’\n‘আমি মাজে মাজে কিবা দাবী এটা লৈ পথ অৱৰোধ কৰিম। সেইটোও এটা বন্ধই দেচোন। বিহাৰী-পাঞ্জাৱী ড্ৰাইভাৰ দুটামানক অসমীয়া ক’ব নোৱাৰাৰ কাৰণে লপা-থপা দিম। বেছি কিবা ক’লে গাড়ী জ্বলাম। সন্থা-সমিতিয়ে গাড়ী জ্বলালে পুলিচেও একো নকৰে, বুজিছ?’\n‘হুহ, যোৱাবাৰ চেন্নাই যাওতে তামিল এজনে তামিলৰ বাহিৰে বেলেগ ভাষা নাজানো বুলি কওতে দেখোন তয়েই চিঞৰিছিলি, অসমত থাকিলেই ট্ৰাক ড্ৰাইভাৰে অসমীয়া নোৱাৰিলে মাৰিবি? দুইফালে কিয় কৱ বাৰু?’\n‘আৰে সেয়া ব্যক্তিগত কথা, সংগঠনৰ স্বাৰ্থত সেইবোৰ এৰিব লাগিব দেচোন, হে: হে:। মোৰ আৰু বহুত প্লেন আছে, তই মাত্ৰ মোৰ লগত থাকিবি ছাঁৰ দৰে। ক’ৰপৰা ক’ত যাও চাই থাকিবি। এতিয়া সপোন দেখি থাক।’\n‘আহ..দেখিছো। ভাল লাগি গৈছে গা-মন।’\n‘কিছুবছৰ পিছত কিজানিবা আমিও দিল্লীলৈ যাব পাৰো কেন্দ্ৰৰ লগত আলোচনাৰ কাৰণে। আলোচনাৰ দুদিন আগে-পিছে আমাৰ নাম টিভিৰ নিউজবোৰত! দিল্লীৰ বিলাসী হোটেলত আমাক ৰাখিব। অসমৰ ৰাইজে আশাৰে বাট চাব -কি হয়, কি নহয় শুনিবলৈ। আলোচনা কিবা হওক-নহওক, আমি মুখ ফুলাই টিভিত ওলাম। আকৌ এলানি আলোচনাৰ বাবে বাট মুকলি কৰি ৰাখিম…’\n‘তাৰ পিছত কি? দুদিন পিছত সকলো পাহৰিব। পিছত হঠাত কিবা মন গ’লে এগেইন আলোচনা কৰিম বুলি চিঞৰ-বাখৰ লগাম। আলোচনাৰ প্ৰক্ৰিয়াটোৰ কিবা সমাধান ওলালে দেখোন আমাৰেই বিপদ…’।\n‘তই ইমান স্মাৰ্ট! পিছে আমাৰ সংগঠনটোৰ নাম কি দিবি?’\n‘ভাবিয়েই থৈছোঁ অলৰে’ডি। চা, আমি এই চাৰিআলিবোৰত থিয় হৈ আড্ডা নিদিও জানো? গতিকে ‘অল চাৰিআলি ষ্টেণ্ডিং ইউনিয়ন’ মানে চুটিকৈ ‘আকচু’।\n‘ঠিকেই আছে, পিছে অসমীয়াত নামটোহে কিবা ঠিক নহ’ব নেকি?’\n‘অসমীয়াত নাম কেইটাই কয়? অসমীয়া চেনেলতো বিজেপি, এজিপি বুলি ক’লেহে আমিবোৰে বুজোঁ। হিন্দী চেনেলত কিন্তু ‘ভাজপা’ বুলি ঠিকেই কয়। গতিকে আমাৰ ‘আকচু’ নামটো বিৰাট হিট হ’ব।’\n‘নামটোৱেই নে সংগঠনটোৱেই হ’ব ছুপাৰহিট!!’\nহাঁহি হাঁহি অনুপে পান এখন খাবলৈ গ’ল। মোৰ চকুত ভাঁহি আহিল অজস্ৰ যুৱক-যুৱতী, আবাল-বৃদ্ধ-বনিতাৰ এখনি ছবি। সিহঁতৰ পিঠিত উঠি মই লাহে লাহে এখন স্বপ্ননগৰীত প্ৰৱেশ কৰিলোঁ।।\n← ভাগৱতী বনাম সেন (উদ্দীপ তালুকদাৰ)\nসৰা পাতৰ ৰং (ৰঞ্জন ভূঞা) →\nটিউলিপ ফুলৰ দেশত\nঘৰ জোঁৱাই (মংগলসিং ৰংফাৰ)\nডেথ চাৰ্টিফিকেট – তপন কুমাৰ শইকীয়া


Periset in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Periset ar byavahar, ppali, parshwakriya, upkaar, kriya-pratikriya aaru satarkatabani\nPeriset ৰ মূল্য আৰু পেকৰ চাইজ - Periset Price and Pack Size in Assamese - Periset ar mulya aaru pakor size\nPeriset की जानकारी\nPeriset ৰ লাভ আৰু ব্যৱহাৰসমূহ- Periset Benefits & Uses in Assamese- Periset ar laabh aaru byavaharsamuh\nPeriset ৰ পালি আৰু সেয়া কেনেদৰে ল'ব- Periset Dosage & How to Take in Assamese - Periset ar paali aaru xeya kenedore lobo\nPeriset ৰ পাৰ্শ্চক্ৰিয়াসমূহ- Periset Side Effects in Assamese- Periset ar parshwakriyasamuh\nPeriset সংক্ৰান্ত সতৰ্কতাবাণীসমূহ- Periset Related Warnings in Assamese- Periset xonkranta xatarkatabanisamuh\nঅইন দৰৱৰ সৈতে Perisetৰ গুৰুতৰ ক্ৰিয়া-প্ৰতিক্ৰিয়া- Severe Interaction of Periset with Other Drugs in Assamese- Oinor xoite Periset ar gurutor kriya-pratikriya\nPeriset মতভেদসমূহ- Periset Contraindications in Assamese- Periset nishedhsamuh\nPeriset ৰ বিষয়ে সততে সোধা প্ৰশ্নসমূহ- Frequently asked Questions about Periset in Assamese- Periset ar bikhoye satate xodha prashnasamuh\nখাদ্য আৰু মদৰ সৈতে Periset ক্ৰিয়া-প্ৰতিক্ৰিয়া- Periset Interactions with Food and Alcohol in Assamese- khadya aaru modor xoite Periset kriya-pratikriya\nPeriset ৰ লাভ আৰু ব্যৱহাৰসমূহ - Periset Benefits & Uses in Assamese - Periset ar laabh aaru byavaharsamuh\nPeriset তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPeriset ৰ পালি আৰু সেয়া কেনেদৰে ল'ব - Periset Dosage & How to Take in Assamese - Periset ar paali aaru xeya kenedore lobo\nPeriset-ৰ উপাদানসমূহ - Periset Active Ingredients in Assamese - Periset-ar upadaansamuh\nPeriset ৰ পাৰ্শ্চক্ৰিয়াসমূহ - Periset Side Effects in Assamese - Periset ar parshwakriyasamuh\nগৱেষণাৰ ভিত্তিত, Periset ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPeriset সংক্ৰান্ত সতৰ্কতাবাণীসমূহ - Periset Related Warnings in Assamese - Periset xonkranta xatarkatabanisamuh\nPeriset-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPeriset গৰ্ভাবস্থাৰ সময়ত গ্ৰহণ কৰা সুৰক্ষিত।\nPeriset-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Periset ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Periset কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Periset গ্ৰহণ কৰিব পাৰে।\nযকৃতত Periset কি প্ৰভাৱ দেখা গৈছে?\nPerisetৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Periset ৰ কি প্ৰভাৱ দেখা গৈছে?\nPeriset গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Perisetৰ গুৰুতৰ ক্ৰিয়া-প্ৰতিক্ৰিয়া - Severe Interaction of Periset with Other Drugs in Assamese - Oinor xoite Periset ar gurutor kriya-pratikriya\nPeriset তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPeriset মতভেদসমূহ - Periset Contraindications in Assamese - Periset nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Periset লোৱা অনুচিত যাতে -\nPeriset ৰ বিষয়ে সততে সোধা প্ৰশ্নসমূহ - Frequently asked Questions about Periset in Assamese - Periset ar bikhoye satate xodha prashnasamuh\nএই Periset-এ অভ্য়াস বা নিচাৰ সৃষ্টি কৰে নেকি?\nনহয়, Perisetয়ে অভ্যাসৰ সৃষ্টি নকৰে।\nPeriset লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Periset লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Perisetৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Periset ক্ৰিয়া-প্ৰতিক্ৰিয়া - Periset Interactions with Food and Alcohol in Assamese - khadya aaru modor xoite Periset kriya-pratikriya\nখাদ্য আৰু Perisetৰ ক্ৰিয়া-প্ৰতিক্ৰিয়া\nখাদ্যৰ সৈতে Periset লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Perisetৰ মাজৰ প্ৰতিক্ৰিয়া\nমদ আৰু Periset একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nPeriset ৰ অনুকল্প - Substitutes for Periset in Assamese\nআপুনি বা আপোনাৰ পৰিয়ালৰ কোনোবাই Periset লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Periset ব্যৱহাৰ কৰিছিল নেকি?\nআপুনি কিমান পৰিমাণে Periset সেৱন কৰিছিল?\nআপুনি Periset ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Periset সেৱন কৰে?


নিঃসংগতা | নিয়মীয়া বাৰ্তা\nএনে এটা সময় আছিল– যেতিয়া প্রতিটো শনিবাৰেই মই মোৰ বন্ধু দীপক চৌধুৰীৰ ঘৰত ৰাতিৰ আহাৰ খাব লগা হৈছিল৷ মোৰ ঘনিষ্ঠ বন্ধুৰ সংখ্যা খুব কম৷ মাত্র এখন হাতৰ আঙুলিৰ মূৰতেই তেওঁলোকৰ লেখ লৈ শেষ কৰিব পাৰি৷ তদুপৰি সন্ধিয়াৰ পিছত মই সাধাৰণতে ঘৰ এৰি বাহিৰলৈ নোলাওঁ৷ এটা কর্ম–ক্লান্ত দিনৰ অৱসানৰ পিছত মই যেতিয়া গভীৰ শান্তি আৰু নীৰৱতা কামনা কৰোঁ, তেতিয়া দুই–এজন খুব ঘনিষ্ঠ বন্ধুৰ বাহিৰে বা নিজৰ বাহিৰে আন কাৰো সংগ মোৰ সহ্য নহয়৷ এনেস্থলত মই যেতিয়া সপ্তাহৰ অন্ততঃ এটা দিনত দীপক চৌধুৰীৰ ঘৰত ৰাতিৰ আহাৰ খোৱাৰ অভ্যাস কৰিছিলো, তেতিয়া স্বাভাৱিকতেই এই কথা বুজিব লাগিব যে মই তেওঁৰ সংগ খুব উপভোগ কৰিছিলোঁ৷ খুব কম মানুহৰ বিষয়েহে মই এনে কথা ক’ব পাৰোঁ৷\nউৰিষ্যাৰ মানুহ দীপক চৌধুৰী চাকৰি–সূত্রে অসমলৈ আহিছিল৷ তেওঁ ডাক বিভাগৰ এজন উচ্চপদস্থ বিষয়া আছিল৷ গুৱাহাটীত থিতাপি লোৱাৰ কেইদিনমানৰ পিছতে তেওঁ এদিন উপযাচি মোৰ ঘৰলৈ আহি মোৰ লগত চিনাকি হ’ল আৰু মোৰ লগত বন্ধুত্ব স্থাপনৰ ইচ্ছা প্রকাশ কৰিলে৷ তেওঁৰ কথাৰ পৰা মই বুজিলোঁ যে তেওঁ উড়িয়া অনুবাদত মোৰ কেইটামান গল্প আৰু কবিতা পঢ়িছিল– যাৰ ফলত মোৰ প্রতি তেওঁৰ মনত সামান্য কৌতূহল উপজিছিল৷ ইয়াৰ আগতেও সাহিত্যিকৰ সংগ বিচাৰি ফুৰা কেইবাজনো অনা–সমীয়া মানুহ মোৰ ওচৰলৈ আহিছিল৷ কিন্তু মই তেওঁলোকক প্রশ্রয় দিয়া নাছিলোঁ, কাৰণ সাহিত্যৰ বিষয়ে কথা পাতি মই ভাল নাপাওঁ৷ প্রথম সাক্ষাতৰ দিনা দীপক চৌধুৰীৰ প্রতিও মোৰ আচৰণ আছিল অতি শীতল ইংৰাজীত যাক কয়cool and correct৷ কিন্তু মোৰ অৱজ্ঞা আৰু শীতলতালৈ ভ্রূক্ষেপ নকৰি তেওঁ যেতিয়া ঘনাই মোৰ ওচৰলৈ আহিবলৈ ধৰিলে, তেতিয়া মই তেওঁক সহ্য কৰিবলৈ বাধ্য হ’লোঁ৷ কিছুদিনৰ ভিতৰতে মই সবিস্ময়ে আৱিষ্কাৰ কৰিলোঁ যে মই তেওঁৰ সংগ উপভোগ কৰিবলৈকো আৰম্ভ কৰিছোঁ৷ মই সাধাৰণতে কেৱল সেইবোৰ মানুহৰ সংগহে উপভোগ কৰোঁ– যিবোৰ মানুহে নিজৰ ক’বলগীয়া কথাখিনি নম্র আৰু ভদ্রভাৱে কয়, আনৰ কথা শান্তভাৱে আৰু আগ্রহ–সহকাৰে শুনে, কথাই কথাই তর্ক নকৰে, মাজে মাজে ৰসবোধৰ পৰিচয় দিয়ে, নিজৰ বিষয়ে আনৰ মনত উচ্চ ধাৰণা সৃষ্টি কৰিবলৈ ভণ্ডামি আৰু মিথ্যাচাৰৰ আশ্রয় নলয়, কিতাপৰ পৰা শিকা কথাতকৈ জীৱনৰ পৰা শিকা কথা বেছিকৈ কয়৷ দীপক চৌধুৰীৰ লগত চিনাকি হোৱাৰ কেইসপ্তাহমানৰ ভিতৰতে মই আৱিষ্কাৰ কৰিলোঁ যে তেওঁ ঠিক এনে এজন মানুহ৷ গতিকে তেওঁক বন্ধু হিচাপে গ্রহণ কৰাত মোৰ বিশেষ একো অসুবিধা নহ’ল৷\nপ্রথম চিনাকি হোৱাৰ দিনাই দীপক চৌধুৰীয়ে তেওঁৰ ঘৰলৈ মোক নিমন্ত্রণ কৰিছিল৷ অর্থাৎ তেওঁ মোক জানিবলৈ দিছিল যে মই মাজে–সময়ে তেওঁৰ ঘৰলৈ গ’লে তেওঁ খুব ভাল পাব৷ মই কিন্তু বহুত দিনলৈ তেওঁৰ নিমন্ত্রণ ৰক্ষা কৰা নাছিলোঁ৷ মই পৰাপক্ষত সকলো সামাজিক সম্পর্ক পৰিহাৰ কৰি চলিবলৈ চেষ্টা কৰোঁ৷ অৱশ্যে তাৰ কাৰণো নোহোৱা নহয়৷ যিহেতু মই এটা অকলশৰীয়া জীৱন–যাপন কৰোঁ– সমাজৰ প্রায় উপান্তত বাস কৰোঁ– সেই কাৰণে সংসাৰী মানুহৰ লগত মিলা–মিছা কৰিবলৈ মই অলপমান সংকোচ বোধ কৰোঁ৷ কিন্তু এদিন সকলো সংকোচ আৰু অনিচ্ছা জয় কৰি মই তেওঁৰ ঘৰলৈ যাবলৈ বাধ্য হ’লোঁ, কাৰণ মই বাৰম্বাৰ তেওঁৰ অনুৰোধ উপেক্ষা কৰাৰ কাৰণে তেওঁ সৰু ল’ৰাৰ দৰে অভিমান প্রকাশ কৰিবলৈ আৰম্ভ কৰিছিল৷ মানুহজনক মই ভাল পাবলৈ আৰম্ভ কৰিছিলোঁ, গতিকে তেওঁক আঘাত দিবলৈ মোৰ ইচ্ছা যোৱা নাছিল৷\nমই দীপক চৌধুৰীৰ ঘৰত গৈ উপস্থিত হোৱাৰ কেইমিনিটমানৰ পিছতে তেওঁৰ পত্নীয়ে ড্রইং ৰুমত প্রৱেশ কৰি মোক সম্ভাষণ জনালে৷ ব্যক্তিত্বসম্পন্না সুন্দৰী মহিলা, কথা–বার্তাও অতিশয় মার্জিত, কিন্তু মই স্পষ্টভাৱে অনুভৱ কৰিলোঁ যে তেওঁ কোঠাটোত সোমোৱাৰ লগে লগে তেওঁৰ গাৰ পৰা এছাটি বৰফৰ নিচিনা চেঁচা বতাহ মোৰ গাৰ ফালে বৈ আহিল৷ তেওঁ মুখেৰে যিহকেই নকওক কিয়, মনে মনে তেওঁ যে মোক পছন্দ কৰা নাই সেই কথা বুজিবলৈ মোৰ বাকী নৰ’ল৷ তাৰ কাৰণটো অনুমান কৰিবলৈ মোৰ বেছি সময় নালাগিল৷\nনিতৌ সন্ধিয়াপৰত আঢ়ৈ পেগ হুইস্কীম খোৱাটো মোৰ এটা পুৰণি অভ্যাস৷ ঠিক আঢ়ৈ পেগ– এটোপাল বেছিও নহয়, কমো নহয়৷ সদায় সাত বজাত মই মদ খাবলৈ আৰম্ভ কৰোঁ আঢ়ৈ পেগ মদ খাবলৈ মোক আঢ়ৈ ঘণ্টা সময় লাগে৷ মই মদ খাই শেষ কৰি কৰিয়েই চাৰে ৯ বজাত মই ভাতৰ পাতত বহোঁ, আৰু দহ বজাত বিছনাত পৰোঁ৷ দিনৰ পিছত দিন এইটো মোৰ ধৰা–বন্ধা ৰুটিন তাৰ ব্যতিক্রম হ’লে মোৰ কষ্ট হয়৷ মদ খাবৰ সময়ত দ্বিতীয় ব্যক্তিৰ উপস্থিতি মোৰ সহ্য নহয়, কাৰণ অকণ অকণকৈ মদৰ গিলাচত শোহা মাৰি গান শুনিবলৈ, কিতাপ পঢ়িবলৈ, টিভিত চিনেমা চাবলৈ বা নিজৰ লগত কথা পাতিবলৈ মোৰ খুব ভাল লাগে৷ কিন্তু পৰম অনিচ্ছা সত্ত্বেও কেতিয়াবা দ্বিতীয় ব্যক্তিৰ উপস্থিতি মই সহ্য কৰিব লগা হয়৷ মই পৰাপক্ষত কাকো মদ নাযাচোঁ, কাৰণ মোৰ সীমিত অভিজ্ঞতাৰ পৰা মোৰ মনত এনে এটা বদ্ধমূল ধাৰণা হৈছে যে আমাৰ সমাজৰ বেছিভাগ মানুহেই মদ খাব নাজানে৷ বেছিভাগ মানুহেই মদৰ নিচাত প্রয়োজনতকৈ বেছি কথা কয়, খাব পৰাতকৈ বেছি মদ খায়, আনৰ সময়ক মূল্য দিবলৈ পাহৰি যায়৷ এনেকুৱা মানুহবোৰক মই বাঘৰ দৰে ভয় কৰোঁ৷ কিন্তু নিয়ম থাকিলে তাৰ ব্যতিক্রমো নিশ্চয় থাকে৷ মোৰ এনেকুৱা দুজনমান ঘনিষ্ঠ বন্ধু আছে– যিকেইজনৰ লগত মদ খাই মই বিমল আনন্দ উপভোগ কৰোঁ৷ তেওঁলোকে মোক সদায় মনত পেলাই দিয়ে কোল্ৰিজৰ সেই বিখ্যাত উক্তি ঃSome men are like musical glasses; You get the finest touches only when they are wet.\nদীপক চৌধুৰী মোৰ ওচৰলৈ কেইবাৰমান অহাৰ পিছত মই যেতিয়া তেওঁক ভাল পাবলৈ আৰম্ভ কৰিছিলোঁ, আৰু তেওঁৰ স্বভাৱ–চৰিত্র সম্পর্কে মোৰ মনত এটা মোটামুটি ধাৰণা গঢ় লৈ উঠিছিল, তেতিয়া এদিন মই তেওঁক ক’লোঁ– ‘আপোনাৰ যদি মদ খোৱাৰ অভ্যাস আছে, সদায় নহ’লেও অন্ততঃ মাজে–সময়ে, তেন্তে আজি মোৰ লগত অলপ মদ খাবলৈ আপোনাক অনুৰোধ কৰিব খোজোঁ৷ মই খুব কম মানুহকেই এনেকুৱা অনুৰোধ কৰোঁ৷ আপোনাক মদ যাচি মই এই কথাটোকেই প্রমাণ কৰিব খুজিছোঁ যে আপোনাৰ লগত কথা পাতি মোৰ খুব ভাল লাগিছে৷ কিন্তু মদে মাত্র কেইঘণ্টামানৰ ভিতৰতে মানুহৰ আচৰণ আৰু ব্যক্তিত্ব সম্পূর্ণৰূপে সলনি কৰি দিব পাৰে৷ সেই কাৰণে অচিনাকি মানুহৰ লগত মদ খাবলৈ মই খুব ভয় কৰোঁ৷ গতিকে মই আপোনাক আগতীয়াকৈ এটা কথা জনাই থ’ব খোজো যে মই নিজে কেতিয়াও আঢ়ৈ পেগতকৈ বেছি মদ নাখাওঁ, আৰু ঘড়ীৰ কাঁটাই চাৰে ন বজাৰ সংকেত দিয়াৰ লগে লগে মই মদ খোৱা বন্ধ কৰোঁ৷’\nএনেধৰণৰ স্পষ্ট ভাষণ তেওঁ বোধহয় ইয়াৰ আগতে কাৰো মুখত শুনা নাছিল৷ কিংকর্তব্যবিমূঢ় হোৱা মানুহৰ দৰে তেওঁ কিছু সময় নীৰৱ দৃষ্টিৰে মোৰ চকুলৈ চাই ৰ’ল৷ তাৰ পিছত তৎক্ষণাৎ মুখৰ ভাব সলনি কৰি তেওঁ হাঁহি এটা মাৰি ক’লে– ‘আপোনাৰ স্পষ্টবাদিতাই আনকো স্পষ্টবাদী হ’বলৈ সাহস দিয়ে৷ আপোনাৰ আগত এটা স্বীকাৰোক্তি কৰিব খোজোঁ৷ মই এসময়ত খুব বেছিকৈ মদ খাইছিলোঁ– যাৰ ফলত মোৰ ঘৰুৱা জীৱনত অশান্তিৰ সূত্রপাত হৈছিল৷ এতিয়া কিন্তু নিজকে সংযত কৰিবলৈ শিকিছোঁ৷ সঁচা কথা ক’বলৈ গ’লে মদ খাবলৈ প্রায় এৰাৰ নিচিনাই হৈছে৷ অৱশ্যে নিজৰ ইচ্ছাত নহয়, পত্নীৰ ভয়তহে৷ এসময়ত মই মদ খাই ইমান বেছিকৈ মাতলামি কৰিছিলোঁ যে সেইবোৰ দিনৰ স্মৃতিয়ে মোৰ পত্নীক এতিয়াও আতংকিত কৰি ৰাখে৷ বহুত যুদ্ধ–বিগ্রহৰ মূৰত এতিয়া আমাৰ বিবাহিত জীৱনলৈ কিছু শান্তি আহিছে৷ মই সেই শান্তিখিনি হেৰুৱাব নোখোজোঁ৷ সেই কাৰণে লোভ দমন কৰি পৰাপক্ষত মদ নোখোৱাকৈ থাকোঁ৷… কিন্তু আজি মই আপোনাৰ লগত অলপ মদ খাম৷ বহুত দিনৰ মূৰত খাম৷ মোৰ মনত এনে এটা ভাব হৈছে যে আপোনাৰ লগত মদ খাইহে মই জীৱনত প্রথমবাৰৰ কাৰণে মদ খোৱাৰ প্রকৃত আনন্দ উপভোগ কৰিম৷’\nদীপক চৌধুৰীয়ে সেই যে মদ খাবলৈ আৰম্ভ কৰিলে, তাৰ পিছৰ পৰা মোৰ ঘৰলৈ আহিলেই মদ খোৱাটো তেওঁৰ এটা অভ্যাসত পৰিণত হ’ল৷ তেওঁ আগতে কেনেকৈ মদ খাইছিল, কিমান খাইছিল, সেইবোৰ কথা মই নাজানো৷ কিন্তু মোৰ সংগত পৰি তেৱোঁ আঢ়ৈ পেগতকৈ এটোপাল মদো বেছিকৈ নোখোৱা হ’ল৷ জীৱনৰ অভিজ্ঞতাই মোক এটা কথা শিকাইছে যে বহুত মানুহে নিজৰ বিষয়ে কথা ক’বলৈ মনে মনে এটা প্রবল ইচ্ছা অনুভৱ কৰে কিন্তু সহানুভূতিশীল আৰু চমঝদাৰ শ্রোতা নোপোৱাৰ কাৰণে তেওঁৰ বেছিভাগ কথা গোটেই জীৱন ধৰি অকথিত হৈ ৰয়৷ নিজৰ বিষয়ে ক’বলৈ বিচৰা মানেই যে নিজৰ বিষয়ে প্রচাৰ কৰিবলৈ বিচৰা– সেই কথা সকলো মানুহৰ ক্ষেত্রত সত্য নহয়৷ নিজৰ অভিজ্ঞতাৰ কথা আনক কৈ মানুহে আচলতে সেই অভিজ্ঞতাবোৰ পুনৰ যাপন কৰিব খোজে, তাকে কৰিব নোৱাৰিলে জীৱনটো পৰিপূর্ণভাৱে যাপন কৰাৰ অভিজ্ঞতাৰ পৰা মানুহজন বঞ্চিত হয়৷ তাৰ ফলত তেওঁৰ হূদয়ৰ এটা কোণ সদায় অসুখী আৰু বিষণ্ণ হৈ ৰয়৷ দীপক চৌধুৰীক লগ পোৱাৰ দিনৰে পৰাই মই অনুভৱ কৰিছিলোঁ যে মানুহজনে আজিলৈকে কাৰো লগত মন খুলি কথা পাতি পোৱা নাই কিন্তু নিজৰ বিষয়ে ক’বলৈ আৰু শ্রোতাজনৰ প্রতিক্রিয়াৰ পোহৰত নিজৰ জীৱনটো পৰীক্ষা কৰি চাবলৈ তেওঁৰ মনত এটা প্রবল হাবিয়াস আছে৷ অতিশয় বিনয়ী আৰু সদালাপী মানুহজনক মই প্রায় প্রথম দর্শনতে ভাল পাই পেলাইছিলোঁ৷ সেই কাৰণে তেওঁক অলপ আনন্দ দিবলৈ মোৰ মন গৈছিল৷ তেওঁৰ নিজৰ বিষয়ে কথা ক’বলৈ তেওঁক উৎসাহিত কৰিবৰ মনেৰে মই খুব সতর্কভাৱে তেওঁক দুই–এটা কথা সুধিবলৈ আৰম্ভ কৰিলোঁ৷ মোৰ বুধিয়ে কাম দিলে৷ তেওঁ নিজৰ বিষয়ে কথাক’বলৈ আৰম্ভ কৰিলে৷ প্রথম অৱস্থাত তেওঁৰ যিখিনি স্বাভাৱিক দ্বিধা বা সংকোচ আছিল, মাত্র কেইদিনমানৰ ভিতৰতে সেইখিনি নোহোৱা হৈ গ’ল৷ নিজৰ বিষয়ে কথা কোৱাৰ নিচাই তেওঁক ইমান মতলীয়া কৰি তুলিলে যে তাৰ তুলনাত মদৰ নিচা গৌণ হৈ পৰিল৷ কেতিয়াবা কথা কৈ থাকোঁতে তেওঁ মদৰ গিলাচত শোহা মাৰিবলৈ পাহৰি যোৱাৰ নিচিনাই হ’ল৷ ফলত একো–একোদিনা এক পেগ মদ খাবলৈ তেওঁক দুই–তিনি ঘণ্টা সময় লগা হ’ল, আৰু তেনেকুৱা দিনবোৰত মাত্র এক পেগ মদ খায়েই তেওঁ মোৰ পৰা আনন্দ মনেৰে বিদায় ল’ব পৰা হ’ল৷\nকিন্তু তেওঁৰ পত্নীয়ে মাত্র এটা কথাই জানিলে যে মদ খাবলৈ প্রায় এৰি দিয়া মানুহজনে মোৰ সংগত পৰি আকৌ মদ খাবলৈ আৰম্ভ কৰিছে৷ মই দীপক চৌধুৰীৰ ঘৰত প্রথম ভৰি দিবৰ দিনা শ্রীমতী চৌধুৰী মোৰ প্রতি বৰফৰ নিচিনা শীতল হোৱাৰ সেইটোৱেই আছিল একমাত্র কাৰণ৷ সেই কথা বুজিবলৈ মোৰ এক মুহূর্তও সময় নালাগিল৷ স্বামীৰ মাতলামিৰ ভয়ংকৰ অভিজ্ঞতা স্মৰণ কৰি তেওঁৰ পত্নী মোৰ প্রতি বিৰূপ হোৱাত অলপো অস্বাভাৱিকতা নাছিল বৰং সেইটোৱেই আছিল অতি স্বাভাৱিক৷ সেই কাৰণে তেওঁৰ আচৰণত মই সমূলি ক্ষুণ্ণ নহ’লোঁ৷ দীপক চৌধুৰীৰ নিমন্ত্রণ ৰক্ষা কৰিবলৈ সিদ্ধান্ত লওঁতেই মই মনে মনে আশংকা কৰিছিলোঁ যে তেওঁ নিশ্চয় তেওঁৰ ঘৰত মোক মদেৰে আপ্যায়ন কৰিব৷ মই যে নিতৌ সন্ধিয়া পৰত অলপ মদ খাই দিনটোৰ পৰিশ্রমৰ ভাগৰ মাৰোঁ, সেই কথা জনাৰ পিছত তেওঁ মোক ৰাতিৰ আহাৰ খাবলৈ নিমন্ত্রণ কৰি আনি মোক মদ খোৱাৰ সুখৰ পৰা বঞ্চিত কৰিবলৈ নিশ্চয় নিবিচাৰিব৷ কিন্তু মই এনেকুৱা এল্ক’হলিক্ নহয় যে মাত্র এদিন মদ নোখোৱাকৈ থাকিলেই মোৰ ভীষণ কষ্ট হ’ব৷ মই আচলতে একোৰে দাস হ’ব নিবিচাৰোঁ মদ খোৱাৰ অভ্যাসৰ দাসতো সমূলি হ’ব নিবিচাৰোঁ৷ মুক্তিৰ মাদকতাৰ লগত আন একো মাদকতাৰে তুলনা নহয়৷ দীপক চৌধুৰীয়ে তেওঁৰ ঘৰত মোক মদ নাযাচক– সেইটোকে মই মনে মনে প্রার্থনা কৰিছিলোঁ, কাৰণ তেওঁৰ ঘৰত মদ খাই তেওঁৰ পত্নীক মনোকষ্ট দিবলৈ মোৰ সমূলি ইচ্ছা নাছিল৷ কিন্তু মোৰ প্রার্থনাই একো ফল নিদিলে৷ মোৰ আশংকাক সত্যত পৰিণত কৰি আমাৰ কোঠাটোলৈ সোমাই আহিল এজন গৃহভৃত্য ঃ তেওঁৰ হাতৰ ট্রেখনত এটা ব্লেক ডগ স্কছ হুইস্কীৰ বটল৷ দীপক চৌধুৰীয়ে নিশ্চয় প্রতিদিনে স্কছ হুইস্কী নাখায়৷ এজন নতুন বন্ধুক আদৰণি জনাবলৈকে তেওঁ বোধহয় আজি এই বিশেষ আয়োজন কৰিছে৷ মই চকুৰ কোণেৰে চুৰকৈ শ্রীমতী চৌধুৰীৰ মুখখন লক্ষ্য কৰিবলৈ চেষ্টা কৰিলোঁ৷ তেওঁ নির্বিকাৰ হৈ দেখুৱাবলৈ চেষ্টা কৰিছে যদিও মোৰ বুজিবলৈ বাকী নাথাকিল যে খঙত তেওঁৰ ভিতৰখন গুজৰি–গুমৰি মৰিছে৷ মই লৰালৰিকৈ তেওঁৰ মুখৰ পৰা দৃষ্টি ঘূৰাই আনি দীপক চৌধুৰীৰ মুখলৈ চালোঁ৷ তেওঁ ইতিমধ্যে গিলাচত মদ ঢ়ালিবলৈ আৰম্ভ কৰিছে৷ এটা কৃত্রিম হাঁহিৰে তেওঁ মনৰ অস্থিৰতা আৰু অস্বস্তি ঢ়াকিবলৈ চেষ্টা কৰিছে৷ ইমানপৰে মই কিংকর্তব্যবিমূঢ় হৈ আছিলোঁ৷ হঠাৎ কিবা এটা ভাবি মই শ্রীমতী চৌধুৰীৰ ফালে মুখ কৰি তেওঁক ক’লোঁ– ‘শ্রীমতী চৌধুৰী, মই ভালপোৱা বস্তুবোৰৰ তালিকাত মদৰ স্থান খুব ওপৰত নহয়৷ এনে বহুতো বস্তু আছে– যিবোৰ বস্তুক মই মদতকৈ হাজাৰগুণ বেছি ভাল পাওঁ৷ উদাহৰণ স্বৰূপে, আজি মই মদ খাবলৈ যিমান ভাল পাম– তাতোকৈ বহুগুণে বেছি ভাল পাম আপোনাৰ মুখত আপোনাৰ স্ব–ৰচিত এটা কবিতাৰ আবৃত্তি শুনিবলৈ৷ আজি আপোনালোকৰ ঘৰলৈ মই প্রথমবাৰৰ কাৰণে আহিলোঁ৷ আপোনাক প্রথমবাৰৰ কাৰণে লগ পালোঁ৷ আমাৰ এই প্রথম সাক্ষাৎটো মোৰ কাৰণে অবিস্মৰণীয় কৰি ৰাখিব পাৰে আপোনাৰ এটা স্ব–ৰচিত কবিতাৰ আবৃত্তিয়ে৷’\nমই আচম্বিতে কোৱা এই কথাখিনিয়ে একে সময়তে তিনিজন মানুহক বিস্ময়ত হতভম্ব কৰি তুলিলে৷ বিস্ময়ত হতভম্ব হোৱা এজন মানুহ হ’লো মই নিজে৷ জীৱনত আগতে কেতিয়াও লগ নোপোৱা এগৰাকী মহিলাই কবিতা লিখে বুলি মই অনুমান কৰিলো কেনেকৈ? এই প্রশ্ণৰ এটা যুক্তিগ্রাহ্য উত্তৰ মই নিজেই দিব নোৱাৰিম৷ কথাটো অতর্কিতে মোৰ মুখৰ পৰা ওলাই যোৱাৰ আগমুহূর্তলৈকে মই সচেতনভাৱে সেই বিষয়ে একো কথা চিন্তাই কৰা নাছিলোঁ৷ অৱশ্যে এই কথাও সত্য যে মানুহৰ বেছিভাগ চিন্তাই পুঞ্জীভূত হৈ থাকে অৱচেতন মনত৷ সি যি কি নহওক, কথাটো মোৰ মুখৰ পৰা ওলাই যোৱাৰ পিছতহে মই উপলব্ধি কৰিলোঁ যে শ্রীমতী চৌধুৰীক স্ব–ৰচিত কবিতা পঢ়িবলৈ কৰা মোৰ অনুৰোধটো কেৱল কণাৰ ফর্মূটি নাছিল তেওঁৰ বিষণ্ণ ভাব–গম্ভীৰ মুখখন চকা–মকাকৈ দেখিয়েই মোৰ মনত এনে এটা ভাব হৈছিল যে নিজৰ লগত কথা পাতিবলৈ তেওঁ মাজে–সময়ে মনে মনে কবিতা লিখে৷ ক’ৰ পৰা কেনেকৈ সেই ভাব আহিল সেই কথা মই নাজানো৷ সেইটোৱেই হ’ল মই নিজৰ কথাত নিজে বিস্ময়ত হতভম্ব হোৱাৰ কাৰণ৷\nমোৰ কথা শুনি শ্রীমতী চৌধুৰী ইমান আচৰিত হ’ল যে বহুত পৰলৈকে তেওঁৰ মুখৰ পৰা একো কথাই বাহিৰ নহ’ল বিস্ময়ত চকু দুটা বহল কৰি তেওঁ কেইবাটাও দীঘলীয়া মুহূর্ত মোৰ চকুলৈ একেথিৰে চাই ৰ’ল৷ অৱশেষত তেওঁ মোক সুধিলে– ‘মই কবিতা লিখোঁ বুলি আপুনি কেনেকৈ জানিলে?’ শ্রীমতী চৌধুৰীয়ে বোধহয় প্রশ্ণটো সোধাৰ উপৰি আৰু কিবা এষাৰ ক’ব খুজিছিল, কিন্তু তেওঁক মাজতে বাধা দি দীপক চৌধুৰীয়ে তেওঁক সুধিলে– ‘তুমি সঁচাকৈয়ে কবিতা লিখা নেকি?’ একে সময়তে বিস্ময় আৰু অবিশ্বাস লগ লাগি দীপক চৌধুৰীৰ মাতটো সামান্য বিকৃত কৰি পেলাইছিল৷ মই তেওঁৰ মুখলৈ চালোঁ৷ তেওঁৰ মুখত বিচিত্র ভাব আৰু অনুভূতিয়ে খেলা কৰিবলৈ আৰম্ভ কৰিছিল৷ এটা অজান আশংকাত তেওঁৰ মুখখন সামান্য ক’লা পৰিছিল৷ হঠাৎ মই অনুভৱ কৰিলোঁ যে মই এতিয়ালৈকে শ্রীমতী চৌধুৰীৰ প্রশ্ণৰ উত্তৰ দিয়া নাই, আৰু শ্রীমতী চৌধুৰীয়ে দিয়া নাই তেওঁৰ স্বামীৰ প্রশ্ণৰ উত্তৰ৷ পৰিস্থিতিটো সহজ কৰিবৰ কাৰণে মই শ্রীমতী চৌধুৰীৰ মুখলৈ চাই ক’লোঁ– ‘মই নিশ্চিতভাৱে জানো যে আপুনি মনে মনে কবিতা লিখে৷ সেই কথা মই কেনেকৈ জানো সেইটো মই নিজেই নাজানো৷ কিন্তু আপোনাৰ কবিতা নুশুনালৈকে আজি মই এই স্থান ত্যাগ নকৰোঁ৷ আপুনি এতিয়া হয়তো কবিতা নিলিখে কিন্তু এসময়ত যে আপুনি কবিতা লিখিছিল সেই বিষয়ে মোৰ মনত ধনিষ্ঠামানো সন্দেহ নাই৷’ শ্রীমতী চৌধুৰীয়ে নীৰৱ দৃষ্টিৰে বহুত সময় মোৰ মুখলৈ চাই ৰ’ল৷ ময়ো তেওঁৰ চকুৰ পৰা মোৰ দৃষ্টি ঘূৰাই আনিবলৈ চেষ্টা নকৰিলোঁ৷ মোৰ চকুত চকু থৈয়েই এটা সময়ত তেওঁ ধীৰে ধীৰে চকীৰ পৰা উঠি থিয় হ’ল, আৰু গহীন খোজেৰে ভিতৰলৈ সোমাই গ’ল৷ তেওঁ কোঠাটোত নথকা সময়খিনিত মই আৰু দীপক চৌধুৰী সম্পূর্ণ নীৰৱ হৈ ৰ’লোঁ৷ মাজতে এবাৰ চুৰকৈ মই দীপক চৌধুৰীৰ মুখলৈ চালোঁ৷ তেওঁৰ মুখখন ইতিমধ্যে ইমান সলনি হৈ গৈছে যে হঠাৎ মোৰ তেওঁক এজন অচিনাকি মানুহ যেন লাগি গ’ল৷\nশ্রীমতী চৌধুৰীয়ে পুনৰ কোঠাটোত প্রৱেশ কৰিলে৷ তেওঁৰ হাতত এখন পুৰণি ডায়েৰী৷ নীৰৱে চকীত বহি তেওঁ এটা দীঘল কবিতা পঢ়িবলৈ আৰম্ভ কৰিলে৷ কবিতাটো পঢ়ি শেষ হোৱাৰ পিছত তেওঁ আমাৰ কাৰো মুখলৈ নোচোৱাকৈ আৰু মুখেৰে এটাও শব্দ উচ্চাৰণ নকৰাকৈ ভিতৰলৈ সোমাই গ’ল৷ কেৱল আমাৰ কোঠাটোকে নহয়, সমগ্র পৃথিৱীখনকে হঠাৎ এটা বিশাল নীৰৱতাই গ্রাস কৰি ধৰিলে৷\nক’ভিডত মৃত অসম সন্তানৰ নামত মানৱবিহীন স্বয়ংক্রিয় নাও ‘পৰেশ বাহন’


আফগানিস্তান এৰা আমেৰিকাৰ শেষৰজন সৈনিক কোন ? - The Cross Current\nআফগানিস্তান এৰা আমেৰিকাৰ শেষৰজন সৈনিক কোন ?\nআফগানিস্তানৰ পৰা সম্পূৰ্ণৰূপে প্ৰত্যাহাৰ কৰা হ’ল আমেৰিকান সেনা ৷ তাৰ পূৰ্বে তাত থকা আমেৰিকাৰ সকলো লোককে দেশলৈ ঘূৰাই নিয়া হয় ৷ প্ৰতিগৰাকী নাগৰিক সুকলমে আমেৰিকালৈ উভতি যোৱাৰ পাছত মঙলবাৰে নিশা আফগানিস্তান এৰিলে শেষৰজন আমেৰিকান সেনাই ৷ চি ১৭ বিমানযোগে আমেৰিকালৈ উভতি গ’ল ক্ৰিস্টোফাৰ টি ডোনাছও ৷\nবিগত ২০ বছৰ ধৰি লক্ষাধিক আমেৰিকান সেনাই দখল কৰি আছিল আফগানিস্তান ৷এই বিশাল সেনাবাহিনীৰে এগৰাকী অন্যতম বিষয়া আছিল ক্ৰিস্টোফাৰ টি ডোনাছও ৷ তেও উত্তৰ কেৰোলিনাৰ ৮২ তম এয়াৰবোৰ্ণ ডিভিজনৰ কামাণ্ডিঙ জেনেৰেলৰ দায়িত্বত আছে ৷ নিউয়ৰ্ক ওৱেষ্ট পইন্টৰ মিলিটেৰী একাডেমীৰ পৰা স্নাতক হোৱাৰ পাছত তেও ছেকেণ্ড লেফটেনেন্ট হিচাপে কামত যোগ দিছিল ৷পৰৱৰ্তী সময়ত তেও বিভিন্ন দেশত কাম কৰাৰ অভিজ্ঞতা অৰ্জন কৰে ৷ বিগত ২৯ বছৰৰ কৰ্মজীৱনত বহুকেইটা গুৰুত্বপূৰ্ণ অভিযানৰ নেতৃত্ব দিছিল ক্ৰিস্টোফাৰ টি ডোনাছয়ে ৷৩০ আগষ্টৰ নিশা কাবুল বিমান বন্দৰৰ পৰা আমেৰিকালৈ ৰাওনা হোৱা সময়ত নাইট ভিজন কেমেৰাত বন্দী হ’ল তেওৰ এই ফটোখন ৷\nবিৰোধীৰ আৰু এজন বিধায়ক বিজেপিলৈ\nকৃষ্ণ জন্মাষ্টমীৰ দিনটোত হিন্দু-মুছলমানৰ সম্প্ৰীতিৰে জিলিকি উঠিল অগ্নিগৰ্ভা কাশ্মীৰ


স্কুলৰ ইটো সিটো (নন্দিতা খাখলাৰী) - সাহিত্য ডট অৰ্গ\n১) বিদ্যালয় খনত তৃতীয় ঘণ্টাৰ পিৰিয়ড আৰম্ভ হৈছে ।চতুৰ্থ শ্ৰেণীত শিক্ষক অহা নাই।গাঁৱলীয়া বিদ্যালয়। ছাত্ৰ ছাত্ৰীৰ হুলুস্থুলত ভগা বিদ্যালয়ৰ চাল উৰি যোৱাৰ উপক্ৰম । অৱশেষত হেডমাষ্টৰ কলিতা ছাৰ চেকনি জোকাৰি সোমাই আহিল ।দেখা মাত্ৰকে শ্ৰেণীকোঠা ভয়ত কাঁহ পৰি জীন গৈছে । খঙত ৰঙা পৰি যোৱা চকুকেইটা ডাঙৰ কৰি সুধিলে, –\n‘কিহৰ ক্লাচ আছে তহঁতৰ? ‘\n‘ বিজ্ঞান ‘\nকিছুদেৰি সকলোৰে ওপৰেৰে ছাৰে চকু ফুৰালে । দূৰ্ভাগ্য আছিল আটাইতকৈ অঘাইটং মুন্নাৰ। দেখা মাত্ৰকে তাক ঠিয় হবলৈ কোৱা হল।\n‘ ক বিজ্ঞানৰ বানান ক।’\nমুন্না ওঁঠ কামুৰি নিশ্চুপ ।\n‘ক বুলিছো নহয় ‘, ছাৰৰ ৰঙা চকুকেইটা আৰু ৰঙা হৈ উঠে ।\n‘ ছাৰ মানে…… ‘ব’ ত ইকাৰে বি, গ……….. ‘\n‘ তাৰ পিছত? ‘\n‘ তাৰ পিছত ছাৰ….. ‘\n‘ কবি নে কোব খাবি?’\n‘ তাৰ পিছত মানে ছাৰ…… ‘গ’ ৰ ওপৰত দুটা কেকোঁৰা কেকোঁৰা আলু আৰু ‘ণ’!!!\n২) মাহীৰ ছোৱালী এজনী গাৱলীয়া হাইস্কুল এখনৰ শিক্ষয়িত্ৰী । গাঁও মানে একেবাৰে জকাইচুক। নৱম শ্ৰেণীৰ বছৰেকীয়া পৰীক্ষাৰ বহীবোৰ চাবলৈ তা\nই ঘৰলৈ লৈ আহিছে । দেখি এনেই চকু ফুৰাবলৈ মন গল। প্ৰশ্ন আহিছে,\n‘ বাখ্যা কৰা – ৰাইজে নখ জোকাৰিলে নৈ বয়’\nউঃ ” যিবিলাক মানুহে কাৰো লগত নিমিলে, কথা-চথা নাপাতে, সিবিলাক মানুহক কায়ো (কোনেও) ভাল নাপায় । সিবিলাক মানুহক কায়ো মেল-মিটিঙত নামাতে। শেষত সিবিলাক মানুহ গলাত জুৰী লাগাই মুৰি থাকে (ডিঙিত জৰী লগাই মৰি থাকে)। ইয়াকে কয় ‘ৰাইজে নখ জোকাৰিলে নৈ বয়’।”\n৩) একেখন স্কুলৰে ঘটনা । নৱম শ্ৰেণীৰ ছাত্ৰ নিতাই চাৰি বছৰে একেটা শ্ৰেণীতে ফেইল মাৰি আছে । শিক্ষকে হাজাৰ চেষ্টা কৰিও তাক পাছ কৰাব পৰা নাই।ইপিনে চাৰি বছৰে তাক একেটা শ্ৰেণীতে দেখি দেখি সকলোৰে এলাৰ্জী নিচিনা হৈ গৈছে ।গতিকে শিক্ষক সকলে মিলি সিদ্ধান্ত ললে যে এইবাৰ তাক এনেই দশম শ্ৰেণীলৈ পাছ কৰাই দিয়া হওঁক । মেট্ৰিকত যেতিয়া ফেইল কৰিব, অন্ততঃ সি আৰু স্কুল আহিব নালাগে ।কথা মতেই কাম । ৰিজাল্ট ওলাল । নিতাই পাছ। কিন্তু তাকে দেখি, নিতাইত কৈ অলপ কম গাধ মানে দুবাৰ মান কৈ ফেইল কৰা কেইটা হিংসাত জ্বলি উঠিল । প্ৰতিশোধ লবলৈ ৰাতি গৈ হেডমাষ্টৰৰ কোঠাৰ দুৱাৰত ডাঙৰ ডাঙৰকৈ লিখি থৈ আহিল,\n” বান্দৰ কাৰ্তিকে (হেডমাষ্টৰৰ নাম) মুখ চাই ফাচ (পাছ) কৰাই দিয়ে ।.. ল।”\n৪) আঠবছৰীয়া লৰাটো । কিন্তু সংসাৰৰ নজনা কথা একো নাই। গাঁওখনত কাৰ ছাগলীয়ে কেইটা পোৱালি দিছেৰ পৰা আৰম্ভ কৰি, কাৰ লৰাৰ কোন ছোৱালীৰ লগত লিলিমাই, কোন শাহুৱেকে বোৱাৰীক ধৰি মাৰে, কোন বোৱাৰীৰ আকৌ সাত মাহ চলি আছে, সকলো তাৰ জিভাৰ আগত । কথা কলে শেষ নাই। এদিন বাইদেৱে তাক ধৰি আনি সুধিলে,\n‘ তই ইমান ডাঙৰ ডাঙৰ কথা কৈ ফুৰ যে, কিতাপৰ পদ্য এটা মাতচোন ।’\nসি তপৰাই উত্তৰ দিলে,\n“অংক খান জট-পট\nইংৰাজী খান টান,\nঘন্টা ইস্কুলত পঢ়াত কৰি\nপ্ৰেম কৰাই ভাল “!!!\n← মাত্ৰুভূমি: নাৰীবিহীন এটা জাতি (সুজাতা হাতীবৰুৱা)\nবিদেশী সমস্যা আৰু অসম বন্ধ (অগ্নিভ দত্ত) →


আহিন বুলীয়া অনুভৱ : সমীৰ সূৰ্য্যনীল বৰা – ফটাঢোল\nOctober 1, 2020 প্ৰবন্ধ\tOne comment\nআহিন বুলীয়া অনুভৱ : সমীৰ সূৰ্য্যনীল বৰা\nপ্ৰকৃতিয়ে সময়ে সময়ে আৱৰণ সলায়, তাৰেই মূৰ্ত প্ৰকাশত পৃথিৱী এক নতুন ৰূপত দৃশ্যমান হয়, সমগ্ৰ জীৱসমাজেই অনুভৱৰ গভীৰ জোৱাৰত পৃথিৱীক ভাল পাবলৈ শিকে আৰু সেই পৰিবৰ্তিত সময়ৰ লগত নিজকে খাপ খুৱাই জীৱনটোক এক নতুন গতিৰে সজাই আগুৱাই লৈ যোৱাৰ এক প্ৰেৰণা বিচাৰি পায়৷ কেতিয়াবা ফাগুনৰ গভীৰ অনুভৱেৰে জীৱনক বিচাৰি চোৱাৰ হেঁপাহ, কেতিয়াবা বহাগৰ উতলা অনুভৱত জীৱনৰ প্ৰতিটো বসন্তক চুই চোৱাৰ এক গভীৰ মাদকতা আৰু কেতিয়াবা শাওনৰ উত্তাল বৰষাত সেউজীয়াৰ সপোনেৰে জীয়াই থকাৰ বাসনা। এনেকৈয়ে প্ৰকৃতিৰ বুকুলৈ সময়ে সময়ে ঋতুৰ আগমন হয় আৰু এই ঋতুৱেই প্ৰকৃতিৰ আৱৰণ সলনি কৰি পৃথিৱীক এক নতুন ৰূপ দিয়ে। তাৰ জোৱাৰতে পৃথিৱী যেন আৰু ধুনীয়া আৰু আকর্ষণীয় হৈ পৰে। ঠিক সেইদৰে ন-অনুভৱেৰে, ন-আশাৰে শাৰদী সুবাস লৈ পৃথিৱীৰ বুকুলৈ আহিন আহে। শৰতৰ প্ৰাণ পাই চাৰিও দিশে ভাললগা এক নীৰৱ নিৰ্জন পৰিবেশে আগুৰি ধৰে, বাৰিষাৰ অশান্ত নদীও শান্ত তথা নীৰৱধি হৈ নিজৰ সোঁতৰ দিশত ব’বলৈ ধৰে। মানুহ, জীৱ-জন্তু আৰু চৰাই-চিৰিকটিয়েও এক নীৰৱ পৰিবেশ গঢ়ি তোলে। পদূলিৰ শেৱালিজোপাই শাৰদী সুগন্ধিৰে আহিনৰ বতৰা বিলাই ফুৰে, বালিমাহীজনীও বালিত গা ধুবলৈ ক’ৰ পৰা আহে জানো!\nমানুহৰ হৃদয়ত আহিনে ঠাই লোৱাৰ মূলতে হ’ল শৰৎ।এই সময়ছোৱাতেই সমগ্ৰ জীৱসমাজে জীৱন এক নিয়মিত আৰু শান্তিপূৰ্ণ ৰূপত উদযাপন কৰা স্বচক্ষে পৰিলক্ষিত হয়। কোনো কোনোৱে খৰালীৰ সৰিয়হ, আলু-পিয়াঁজ আদি খেতিৰ বাবে যা-যোগাৰ কৰাত ব্যস্ত হৈ পৰে, আইসকলেও আবেলি নামঘৰত ভগৱন্তৰ শ্ৰীচৰণত গুণানুকীৰ্তন কৰি এক সতেজ চিন্তাৰে ঘৰখনক সুন্দৰকৈ আগুৱাই লৈ যোৱাৰ প্ৰেৰণা বিচাৰি পায়।\nআহিন বুলিলেই যেন সকলোৰে মনত এক গভীৰ অনুভৱৰ প্ৰশ্ন, কাৰোবাৰ দুচকুত গভীৰ অনুভৱবোৰে যেন বিচাৰি ফুৰে দুৰ্গা পূজা কেতিয়া! পূজাত ক’ত কেনেকৈ উপভোগ কৰিব! আপোনজনৰ লগত বিশাল উৎসৱৰ মাজত সুখৰ বন্যাৰে নিজকে উটুৱাই দিয়াৰ এক গভীৰ অনুভৱে দুচকু আৱৰি থাকে সকলো সময়তে। সকলো বয়সস্থ ব্যক্তিয়েই যেন ব্যস্ত হৈ পৰে দুৰ্গা পূজাৰ নৱ পৰিকল্পনাত। দেৱী প্ৰতিমা আৰু মণ্ডপ নিৰ্মাণত শিল্পীৰ ব্যস্ততা, তেনেকৈ আন কোনোবা নতুন উদ্দীপনাৰে মহাপুৰুষ শ্ৰীমন্ত শংকৰদেৱৰ জন্মোত্সব মহা উলাহেৰে আকৌ এবাৰ পালন কৰাত উঠিপৰি লাগে৷ সত্ৰ-নামঘৰ ভক্তি ৰসৰে ভৰি পৰে, ভাওনাৰ আখৰা আৰু নাম কীৰ্তনৰ ধ্বনিয়ে ভক্তি ৰস বোৱাই দিয়ে। গায়ন-বায়ন, বৰগীত, নাম-প্ৰসংগৰ ধ্বনিত এই ধাম আকৌ এবাৰ বৈকুণ্ঠপুৰীলৈ পৰিবৰ্তন হয়। গুৰুজনাৰ জন্মোত্সৱৰ পিছতেই ভগৱান শ্ৰীকৃষ্ণৰ জীৱন সম্বলিত ৰাস মহোৎসৱৰ প্ৰস্তুতি চলায়। এনে এক সাংস্কৃতিক বাতাবৰণে সকলোৰে মনত হাঁহি আৰু আনন্দ বৃদ্ধি কৰি তোলে। লগতে মানুহবোৰৰ মাজত একটা আৰু সমন্বয়ৰ এনাজৰীডাল আৰু দৃঢ় হৈ পৰে৷\nআহিনৰ দিনবোৰত বিভিন্ন সময়ত পালন হৈ অহা উৎসৱ-পাৰ্বনৰ বাবেই যে এই দিনকেইটা ভাললগা হৈ পৰে তেনে নহয়, এই সময়খিনিৰ পৰিবেশৰাজি প্ৰকৃতিয়ে এনেভাৱে ভাল লগাকৈ ৰচনা কৰিছে যে তাক বৰ্ণনা কৰি শেষ কৰিব নোৱাৰি। নদী কাষৰীয়া কেঁকুৰিবোৰত শুভ্ৰ কঁহুৱা ফুলবোৰো বতাহৰ তালত যেন প্ৰকৃতিৰ গীত গাই গাই সুৰৰ মূৰ্চনাত বিলীন হৈ পৰে, শিলৰ পৰিধি ফালি দ্ৰুত বেগেৰে বৈ অহা ঝৰণাবোৰেও অবিৰাম নৃত্যৰ তৰঙ্গ সৃষ্টি কৰে। কৃষিজীৱী সমাজেও ৰোৱা-তোলাৰ পৰা আজৰি হৈ জিৰণি লৈ জীৱনটো অলপ ব্যতিক্ৰমিকভাৱে সজাই তুলিবলৈ সময় পাই, পথাৰত ঠন ধৰি উঠা সেউজীয়া ধাননীয়ে, পুৱা দুবৰিত জীপাল হৈ থকা নিয়ৰৰ টোপালবোৰেও মনত এক অনন্য অনুভৱ সিঁচি দিয়ে, খুন্দা তামোলৰ জুতি লৈ একেলগে আইতা সকলো বিয়ানাম, আইনামৰ আখৰাত ব্যস্ত। খেলাৰ উৎকৃষ্ট সময় বাবে শিশুৰ পৰা যুৱকসকলৰ মাজত এই সময়ছোৱাত খেলাৰ প্ৰতি আগ্ৰহ বেছি লগতে নানান খেলত ব্যস্ত হৈ থকা দেখা যায়। পুৱাৰ নিয়ৰ সেমেকা দূৱৰি গছকি দোকমোকালিকো হাঁহি আৰু সুখৰ অনুভৱেৰে সকলোৱে সতেজ কৰি তোলে। শান্ত হৈ পৰা নৈখনত নাভাগৰা মাছমৰীয়া ডেকা-গাভৰুহঁতৰ হাঁহিৰ ৰোল, বিহুগীত আৰু ঐনিতমৰ সুৰে পৰিবেশটো মধুৰ কৰি তোলে। ল’ৰালিৰ দৰা-কইনা, ৰজা-ৰাণী, লুকা-ভাকুৰ খেলত লুকাই থাকে মচিব নোৱৰা নষ্টালজিক মাদকতা, জোনাক নিশা তৰাভৰা আকাশলৈ জুমি চোৱাৰ মাদকতা, আইৰ কোলাত মূৰ থৈ সাধুকথাৰ মাজত বিলীন হৈ পৰা নাইবা নিশা একেলগে চোতালত বহি ৰেডিঅ’ত নাটৰ কাহিনীৰ মাজত বিলীন হৈ পৰা নষ্টালজিক অনুভৱবোৰ বাৰে বাৰে মনলৈ আহি এক সুখৰ অনুভৱেৰে ভৰাই তোলে।\nএই সময়বোৰে সকলোকে নষ্টালজিক কৰি তোলে, ভাললগা পুৰণি সময়বোৰ এক ৰঙীন অনুভৱ হৈ বাৰে বাৰে মনৰ কোঠা ভৰাই তোলে, সেয়ে হয়তো আহিনৰ এই সময়বোৰ ভাল লগা হৈ নষ্টালজিক অনুভৱেৰে মনৰ সাঁচিপাত ৰঙীন কৰি তোলে।\n« সোণাৰুৰ হালধীয়া হাঁহি : মৃদুল নাথ (চতুৰ্থ খণ্ড)\nকৌতুক : বন্দিতা জৈন »\nসুন্দৰ আহিনৰ প্ৰতিচ্ছবি


দুদিনৰ মূৰত এসাজ! কেৰালাত থকা অসমীয়াৰ খবৰ ৰাখিছে কোনে? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nযোৱা ১০০ বছৰত এনে পৰিৱেশ হোৱা নাছিল কেৰালাত। চৌদিশে কেৱল পানী আৰু পানী। চহৰ বা বসতিস্থল নহয় যেন কিছু কিছু ঠাই হৈ পৰিছিল সাগৰ সদৃশ। আজি কিছু পানী শুকাইছে। আমি দুদিন ধৰি কেৰালাত থকা বানাক্ৰান্তৰ খবৰ বিচাৰি হাহাকাৰ কৰিছিলো। কিয়নো কেৰালাৰ এই জলপ্ৰলয়ত কেৱল সেই ৰাজ্যৰ জনসাধাৰণৰে দুৰ্গতি হোৱা নাছিল। সমানে দুৰ্গতি হৈছিল অসমৰ পৰা গৈ কৰ্মসূত্ৰে কেৰালাত থকা হাজাৰ হাজাৰ যুৱকৰ।\nবেচৰকাৰী হিচাপ মতে, কেৰালাত অসমৰ বিভিন্ন প্ৰান্তৰ পৰা গৈ নিয়োজিত হৈ আছে ৫০ সহস্ৰাধিক যুৱক। এইসকল যুৱকৰ কি অৱস্থা হৈছে? সেই খবৰ জানিবলৈকে তেওঁলোকৰ মুখেৰে প্ৰত্যক্ষভাৱে পৰিস্থিতিৰ বুজ ল’বলৈ যোগাযোগ অব্যাহত ৰাখিছিলো। ৪-৫টা নম্বৰ পৰিয়ালৰ সংগ্ৰহ কৰি তেওঁলোকৰ সৈতে যোগাযোগ কৰি বিফল হৈছিলো। কাৰোবাৰ যদি মোবাইল ছুইটচ অফ, আন কাৰোবাৰ মোবাইলৰ কোনো সহাৰি নাছিল। বানে ধোৱা অঞ্চলত মোবাইলৰ সংযোগ হোৱাতো পৰ্বতত কাছৰ কণী বিচৰাৰ দৰে। তথাপিও চেষ্টা অব্যাহত ৰাখিছিলো।\nগুণই ক’লে, বৰ কষ্টত পাৰ কৰিছো সময়। দুদিন মূৰত এসাজ খাব লগা অৱস্থা। লোকেল মানুহবোৰে কৈছে, জীৱনত হেনো এনে পানী দেখা নাই তেওঁলোকে। গুণক সুধিলো এতিয়া কেনে পৰিস্থিতি তাত? গুণই ক’লে, লাহে লাহে পানী শুকাব ধৰিছে। কিন্তু এতিয়াও পানীৰ তলত বহু ঠাই, বহু ঘৰ-দুৱাৰ।\nপ্ৰথমতে পালো কুশ ৰাভাক। কেৰালাৰ মাল্লাপুৰমত থাকে কুশ। তাত বেছি পানী হোৱা নাই। ২০জন মান ল’ৰা একেলগে আছে। গোৱালপাৰাৰ বৰঝৰাত ঘৰ কুশৰ। ৮ বছৰ আগতে কেৰালালৈ গুচি গৈছিল। কুশক সুধিলো- ‘পানী কিমান’? কুশই জনালে- চৌদিশে পানী। সিহঁতৰ তাত অৱশ্যে বৰ বেছি পানী নাই। কিন্তু বানপানীৰ প্ৰভাৱ তাতো পৰিছে। যোৱা কিছুদিন ধৰি কাৰেণ্টেই নাছিল। মোবাইল চাৰ্জ কৰিবলৈও ব্যৱস্থা নাই। ঘৰৰ মানুহে বৰ টেনশ্যনত কটালে এই দিনকেইটা। কালিৰ পৰাহে কাৰেণ্ট আহিছে। ক’ত কাম কৰে কুশই জানিব বিচৰাত সি এটা পাথৰ কুঁৱেৰীত কাম কৰাৰ কথা জানিবলৈ দিলে। কাম হেনো বন্ধ হৈ আছে সিহঁতৰ। কাম বন্ধ মানেই উপাৰ্জন বন্ধ।\nএটা কোঠাত সিঁহত চাৰিজন ল’ৰা ক্ৰমে- ৰোনিত, বিদ্যাধৰ আৰু ভীষ্ম থাকে। এইকেইদিন কাম বন্ধ হোৱাত ৰেচনৰ দোকানৰ পৰা বাকীত বস্তু কিনি কোনোমতে চলি আছে। এদিন কাম কৰিলে দৈনিক হাজাৰ টকাকৈ হাজিৰা পায়। পাথৰ কুঁৱেৰী বন্ধ হৈ থকাৰ বাবে হাজিৰাও পোৱা নাই। ৮১২৯৬১৭৯৯… নম্বৰত কুশক যোগাযোগ কৰিছিলো। কুশৰ লগত কথাপাতি বুজি পালো, পানী নহ’লেও যথেষ্ট সমস্যা হৈছে তেওঁলোকৰ। মাল্লাপুৰমত গোৱালপাৰাৰ পৰাই যোৱা যুৱকৰ সংখ্যা বেছি। সৰহ সংখ্যকেই কাম কৰে পাথৰ কুঁৱেৰীত। পৰিয়ালৰ লোকৰ সৈতে যোগাযোগ হৈছে নে নাই সোধাত কুশই জনালে- সিহঁত যে কুশলে আছে সেই কথা কোৱা হৈছে। বাকী কাম বন্ধৰ কথা কোৱা নাই। নহ’লে যে ঘৰৰ মানুহে বৰ চিন্তা কৰিব। এয়া কুশৰ নহয়, সেই ঠাইত কাম কৰা প্ৰতিজন যুৱকৰে একেই সমস্যা। হ’লেও এটাই সান্তনা ল’বলগীয়া কথা, সেইটো হ’ল কেৰালাৰ প্ৰলয়ংকাৰী বানৰ কৱলত সিহঁত পৰা নাই।\nClick Here: অৱশেষত কেৰালাৰ বানত আক্ৰান্ত অসমীয়াসকলৰ বাবে হেল্পলাইন নম্বৰ মুকলি\nকেৰালাৰ বান অধ্যূষিত অঞ্চল পেম্বাবু। এখন চহৰ। তাতেই থাকে গুণমণি। লখিমপুৰত ঘৰ গুণৰ। এটা প্লাইউড ফেক্টৰীত কাম কৰে গুণই। ঘিলামৰাৰ এজন যুৱকৰ পৰা সংগ্ৰহ কৰা হৈছিল গুণৰ নম্বৰ। ভাগ্যক্ৰমে আজি গুণক পালো। গুণ তেতিয়া গৈ আছিল প্ৰয়োজনীয় কিছু সামগ্ৰী ক্ৰয় কৰিবলৈ। এইকেইদিন বৰষুণেই বৰষুণ তাত। ঘৰৰ পৰা ওলাবই পৰা নাছিল। দুসপ্তাহ ধৰি প্লাইউডৰ ফেক্টৰী বন্ধ হৈ আছে। তাৰ সৈতে তাত লখিমপুৰ, ধেমাজি, ডিব্ৰুগড়, ঢকুৱাখানা আনকি গুৱাহাটীৰো বহু ল’ৰা আছে। খবৰ ল’লো সকলোৰে। গুণই ক’লে, বৰ কষ্টত পাৰ কৰিছো সময়। দুদিন মূৰত এসাজ খাব লগা অৱস্থা। লোকেল মানুহবোৰে কৈছে, জীৱনত হেনো এনে পানী দেখা নাই তেওঁলোকে। গুণক সুধিলো এতিয়া কেনে পৰিস্থিতি তাত? গুণই ক’লে, লাহে লাহে পানী শুকাব ধৰিছে। কিন্তু এতিয়াও পানীৰ তলত বহু ঠাই, বহু ঘৰ-দুৱাৰ।\nইদ্দুকিৰ কথা ক’লে গুণই। তাত অৱস্থাই নাই। পানীয়ে উটুৱাই নিছে ঘৰ-দুৱাৰ। ইমান পানী কিয় তাত বুলি সোধাত, গুণৰ দৰে শ্ৰমিকৰ কাম কৰা যুৱকে উত্তৰ দিলে- ‘নদীবান্ধ আছে নহয় তাত। বান্ধৰ পানী খুলি দিছে। তাৰ পাছত গোটেইখন চাফা।’ এয়া গুণৰ ভাষা। নদীবান্ধৰ বিভীষিকা গুণই উপলব্ধি কৰিছে। চলিবলৈ বহু কষ্ট হৈছে। তথাপিও উপায় নাই। অসমত কাম নাই নেকি?- গুণক সুধিলো। বাহিৰৰ এখন ৰাজ্যত শ্ৰমিকৰ কাম কৰাতকৈ অসমত তেনে কাম কৰাত অসুবিধা ক’ত? গুণই সুধিলে- মই কাম এৰি গুচি যাম। মোক কোনোবাই অসমত এনে কাম দিব পাৰিব? কাম কৰিবলৈ লোণ এটা বিচাৰি গ’লেও ধন দিব লাগে। সেয়েহে ২০১৩চনত গুচি আহিছিলো কেৰালালৈ। কাম কৰি আছিলো, ঠিকেই চলি আছিল। এইবাৰহে কি শনি লাগিলে।\nকিমান উপাৰ্জন হয় সুধিব নাপায় যদিও গুণক সুধিলো। গুণৰ চিধা উত্তৰ- এসপ্তাহৰ মূৰত ২ হাজাৰ মান পাওঁ। প্লাইউডৰ ফেক্টৰীত বস্তু উঠোৱা-নমোৱা কৰে গুণই। গুণৰ দৰে বহু ল’ৰাই তাত এই কামেই কৰে। কামৰ কোনো সৰু-ডাঙৰ নাই। ডাঙৰ কথাটো হ’ল তাত পৰিশ্ৰমৰ মূল্য বুজে। কোনোৱে দুই নম্বৰী নকৰে। গুণই পঠাই দিলে হোৱাটছএপত দুখনমান ফটো। পানীৰ বিভীষিকাৰ ফটো আছিল সেয়া।\nএইবোৰ গুণই পঠিওৱা ফটো। পানীত ককবকাই থকা এজন অসমীয়া যুৱকে মোবাইলত বন্দী কৰা দৃশ্য। কথাপাতি থাকোতেই গুণই সেই সৰলতাৰে সুধিলে- এইবোৰ ফটো যে দিছো, কিবা অসুবিধা হ’ব নেকি? চাব আকৌ, কিবা যাতে মোৰ অসুবিধা নহয়। গুণক বুজালো- কেৰালাত থকা অসমীয়া যুৱকৰ খবৰ ল’বলৈহে যোগাযোগ কৰা হৈছে তেওঁৰ সৈতে।\nগুণই পঠিওৱা আন এখন ফটো এয়া। ৭৬৩৫৯৩৮৫৩… নম্বৰটোৰ পৰা গুণই পঠাইছিল ফটোবোৰ। এতিয়া হেনো পানী শুকাইছে। গুণই সেই বিভীষিকাৰ দৃশ্য মোবাইলৰ কেমেৰাত বন্দী কৰি থৈছে। বাটে-পথে সকলোতে পানী। গুৱাহাটীত বহি বা অসমত থাকি সেই দৃশ্যৰ কথা কল্পনা কৰিব নোৱাৰি। বতৰৰ কথা সুধিলো গুণক। যোৱা দুসপ্তাহমান ধৰি ধাৰাসাৰ বৰষুণ কেৰালাত। ১৮ আগষ্টৰ দিনাই ৩ ঘণ্টা মান বৰষুণ দিছিল। কিন্তু আগৰ দৰে মুষলধাৰ নহয়।\nকেৰালাৰ ইদ্দুকি বানত আটাইতকৈ বেছি ক্ষতিগ্ৰস্ত হৈছে। ৰাজ্যখনত থকা সৰু-ডাঙৰ ৮০টা নদীবান্ধৰ পানী এৰিবলগীয়া পৰিস্থিতি হৈছে। কেৰালাৰ মুখ্যমন্ত্ৰীৰ কাৰ্যালয়ে কেইবাটাও হেল্পলাইন নম্বৰ খুলি দিছে। ইদ্দুকিৰ হেল্পলাইন নম্বৰ ৯১৯০৬১৫৬৬১১১ত বহু সময় ধৰি যোগাযোগ কৰা হ’ল। ব্যস্ত ফোনটো। এবাৰ ফোনটো লাগিল, সুধিলো ইদ্দুকিত স্থাপন কৰা বান আশ্ৰয় শিবিৰত অসমৰ কিমান মানুহ আছে বা বানত কোনো অসমৰ লোকৰ ক্ষয়ক্ষতিৰ তথ্য আছে নেকি? তেনে কোনো তথ্য তেওঁলোকৰ হাতত নাই বুলি জনালে। লগতে ক’লে- কোনোবা নিৰ্দিষ্ট লোকৰ যদি তথ্য জানিব বিচাৰে তেন্তে তেওঁৰ ঠিকনা আৰু ফোন নম্বৰসহ দিলে সেয়া তেওঁলোকে অনুসন্ধান কৰিব। এনে কোনো নিৰ্দিষ্ট ঠিকনা আমাৰ হাতত নাছিল।\nকেৰালাত থকা অসমীয়া যুৱকৰ কি অৱস্থা হৈছে তাৰ বাস্তৱ ছবি এখন দাঙি ধৰাৰ প্ৰয়াসেৰে এই যোগাযোগ কৰা হৈছিল। নিশ্চিতভাৱে তেওঁলোক কিছু সমস্যাত পৰিছে। তাৰমাজতে ছ’চিয়েল মিডিয়াত কেৰালাৰ পৰা দিয়া দুখনমান ফটোৱে দৃষ্টি আকৰ্ষণ কৰিলে। সেই কেইখন ফটো কেৰালাত থকা কেইজনমান যুৱকে দিছিল। দীপ চেতিয়া নামৰ যুৱকজনে ১৭ আগষ্টত ফেচবুকত এনে কেইখনমান ফটো দি লিখিছে- যোৱাকালি ALCOৰ ৫জনীয়া দলতিয়ে চাৰিটা সৰু ল’ৰা, দুজনী আইতা, এজন ককা আৰু খুড়া-খুড়ী সৰ্বমুঠ ২৩জনক বানপানীৰ পৰা উদ্ধাৰ কৰিলে। এইবোৰ কেৰালাত অসমীয়া ডেকা ল’ৰাই বানত ককবকাই থকা লোকক উদ্ধাৰ কৰা ছবি। অসমত বানপানী নতুন কথা নহয়। বানৰ সৈতে সহবাস কৰিবলৈ শিকি পেলাইছে অসমীয়া মানুহে। কিন্তু কেৰালাত এয়া সহজ নাছিল। হঠাৎ অহা এনে প্ৰলয়ংকাৰী বানত কেৰালাৰ বহু লোক দিশহাৰা হৈ পৰিছিল।\nকেৰালাত থকা অসমীয়া যুৱকে এতিয়া উদ্ধাৰকাৰীৰো ভূমিকা লৈছে। বীতোপন, জিতুল, বিমল, নিতু আৰু দীপুৱে সেই কথা জনাইছে। কেৰালাত থকা অসমীয়া যুৱকসকল কৰ্মসূত্ৰেই তালৈ গৈ এনে পৰিৱেশ-পৰিস্থিতিৰ সন্মুখীন হোৱাৰ লগতে তেওঁলোকে এটা বস্তু অনুভৱ কৰিছে, সেয়া হ’ল বানৰ বিভীষিকা। নদীবান্ধৰ ফলত কেনে এক পৰিস্থিতিৰ সৃষ্টি হ’ব পাৰে তাৰ পৰিৱেশ পৰিস্থিতি নিজ চকুৰে দেখাৰ পাছত উপলব্ধি হয়তো কৰিছে, এনে পৰিবেশ পৰিস্থিতি এদিন অসমতো হ’বলৈ গৈ আছে। ২০ হাজাৰ কোটিতকৈও অধিক ধন-সম্পত্তি আৰু প্ৰায় ৪শতাধিক লোকৰ প্ৰাণ লোৱা কেৰালাৰ এই বিভীষিকাময় বানৰ পাছতো এচামে ৰাজনীতি কৰিবলৈ এৰা নাই।\nতাৰ শেহতীয়া উদাহৰণ- সুব্ৰমনিয়াম স্বামী। বহুবল্কী এই নেতাজনে কেৰালা চৰকাৰক এই প্ৰাকৃতিক দুৰ্যোগৰ বাবে দোষাৰোপ কৰিছে। লগতে কেৰালাৰ বিধানসভা নিৰ্বাচনক সাঙুৰি কৈছে- ৰাইজে নিশ্চয় নিৰ্বাচনত এইবোৰ কথা লক্ষ্য কৰিব। ধিক আমাৰ নেতাসকলৰ এই মানসিকতা। প্ৰধানমন্ত্ৰী, ৰাজ্যপাল সকলোৱে কেৰালা ভ্ৰমণ কৰিছে, বান পৰিস্থিতিৰ বুজ লৈছে। কেৰালা লৈ প্ৰধানমন্ত্ৰীয়ে আগবঢ়াইছে ৫০০ কোটি টকাৰ পেকেজ। কিন্তু কামিহাড় ভাগি যোৱা কেৰালাক লাগে এতিয়া সকলোৰে সহায়। অসমতো অনুৰূপ ধৰণে বানে তাণ্ডৱলীলা চলায়। এতিয়া হয়তো সেই তাণ্ডৱ কেৰালাৰ দৰে হোৱা নাই। কিন্তু চৌদিশে যেতিয়া নদী বান্ধ হ’ব, ভূমিকম্প প্ৰৱণ আৰু অতিপাত বৰষুণ হোৱা এই অঞ্চলটোত কি পৰিৱেশ হ’ব পাৰে সেয়া এতিয়াই কল্পনা কৰিব পৰাকৈ এখন প্ৰতিচ্ছবি কেৰালাই দেখুৱাই দিলে।\nকেৰালাত থকা অসমীয়া যুৱকসকলৰ কোনো ক্ষয়-ক্ষতিৰ খবৰ অহা নাই। বানত আক্ৰান্ত হৈছে তেওঁলোক। দুবেলা দুমুঠি খাবলৈ তেওঁলোকৰ সমস্যা হৈছে। কিন্তু ভাল লগা কথাটো হ’ল, কেৰালাতো বানত ককবকাই থকা কেৰালাবাসীক উদ্ধাৰ কৰি এই দুৰ্যোগৰ সময়ত উদ্ধাৰ অভিযানত নামিছে বহু অসমীয়া যুৱক।\nকৰ্মসংস্থাপন বিচাৰি অসমৰ যুৱক কেৰালামুখী হোৱাতো আজিৰ কথা নহয়। প্ৰায় এক দশকৰো অধিক কাল ধৰি কেৰালালৈ অসমৰ যুৱকসকলৰ সোত বৈ আছে। অসমতো সেই যুৱকসকলক সংস্থাপনৰ বাবে কৰ্ম আঁচনি প্ৰস্তুত কৰা সুযোগ সুবিধা চৰকাৰে ল’ব পাৰিলে হয়। এনে কৰা হোৱা নাই। যাৰ বাবে শ্ৰমৰ মৰ্যাদা বুজা কেৰালালৈ যিকোনো কাম কৰিবলৈ প্ৰতি বছৰে বহু যুৱক গুচি যায় অসমৰ পৰা। আৰু কেৰালাৰ প্ৰলয়ংকাৰী বানৰ পাছত তাত থকা অসমৰ শ্ৰমজীৱি যুৱকসকল কেনে আছে তাক লৈ পৰিয়াল স্বজন উদ্বিগ্ন হৈ আছে। প্ৰলয়ংকাৰী বানে ধ্বংসলীলা চলাইছে। তাৰ মাজতেই স্বস্তিৰ নিশ্বাস এৰিব পৰা কথাতো হ’ল- কেৰালাত বানৰ বাবে কিছু সমস্যা হ’লেও ঠিকেই আছে আমাৰ ডেকা ল’ৰাসকল।


the Italian cannibal woman baked murder victims into cakes and fed to neighbours | Cannibal Woman : লোমহৰ্ষক! নৰখাদক মহিলাই মানুহৰ মাংস আৰু তেজেৰে বনাইছিল কেক, তাৰে আপ্যায়ন কৰিছিল অতিথিক– News18 assam\nCannibal Woman : লোমহৰ্ষক! নৰখাদক মহিলাই মানুহৰ মাংস আৰু তেজেৰে বনাইছিল কেক, তাৰে আপ্যায়ন কৰিছিল অতিথিক\nলিঅ'নাৰ্ডাৰ হত্যাকাণ্ডক "The Soap-Maker of Correggio" হিচাপে জনা যায়\nLast Updated : February 14, 2022, 17:56 IST\nবিশ্বৰ জঘন্যতম অপৰাধবোৰৰ ভিতৰত হৈছে নৰখাদকৰ ঘটনাবোৰ (Cannibal’s Stories)। এই নৰখাদকৰ ঘটনাবোৰৰ বিশেষত্ব হ'ল তেওঁলোকৰ চাৰিওফালৰ লোকসকলৰ কোনো ধাৰণা নাথাকে যে তেওঁলোকে কিমান বিপজ্জনক মানুহৰ লগত সম্পৰ্ক কৰি আছে।\nতেনে এগৰাকী বিপজ্জনক মহিলা আছিল লিঅ'নাৰ্ডা চিয়ানচিলু (Leonarda Ciancillu), যাৰ একমাত্ৰ আগ্ৰহ আছিল মানুহক হত্যা কৰা। এই হত্যাৰ বাবে তেওঁ লক্ষ্যত লৈছিল সেইসকল মহিলাক, যিয়ে তেওঁলোকৰ জীৱনক লৈ দুঃচিন্তাত কটাইছিল। ইটালীৰ প্ৰথম মহিলা ছিৰিয়েল কিলাৰ (First Serial Killer of Italy) ৰূপে কুখ্যাতি অৰ্জন কৰা চিয়ানচিলুৰ হত্যাকাণ্ডই সকলোকে ভাবিবলৈ বাধ্য কৰাইছিল যে ইমানদিনে নাৰী হৃদয়ক লৈ থকা ধাৰণা ভুল। নাৰীয়েও কৰিব পাৰে অতি জঘন্য অপৰাধ।\nদ্য ডেইলী ষ্টাৰৰ এক প্ৰতিবেদন অনুসৰি, এই মহিলাগৰাকীয়ে ৩টা হত্যাকাণ্ড সংঘটিত কৰাৰ পিছত মৃতদেহবোৰৰ সৈতে যি কৰিছিল, সেয়া আছিল লোমহৰ্ষক। লিঅ'নাৰ্ডাৰ হত্যাকাণ্ডক "The Soap-Maker of Correggio" হিচাপে জনা যায়। এই বিপজ্জনক মহিলাগৰাকীৰ প্ৰথম ভুক্তভোগী ফটচিনা ছেট্টি নামৰ এগৰাকী মহিলা হৈছিল। ১৯৩৯ চনত লিঅ'নাৰ্ডাই তেওঁক তেওঁৰ ঘৰলৈ মাতি আনি এজন ভাল স্বামী পোৱাৰ প্ৰতিশ্ৰুতি দিয়ে। ফটচিনাৰ দ্বাৰা চিঠি লিখাই যে তেওঁ এজন ল'ৰা লগ কৰিবলৈ দেশৰ বাহিৰলৈ গৈছে। ইয়াৰ পিছতে কুঠাৰেৰে ফটচিনাক হত্যা কৰে। ফটচিনাৰ শৰীৰ নটুকুৰা কৰিছিল। এই টুকুৰাবোৰ লিনাৰ্ডাই কষ্টিক চ'ডাৰে চাবোন তৈয়াৰ কৰিবলৈ উতলাইছিল, আনহাতে তেজ অভেনত শুকুৱাই ময়দা, চেনি, চকলেট, কণী আৰু গাখীৰৰ সৈতে মিহলি কৰি কেক তৈয়াৰ কৰিছিল। আচৰিতভাৱে এই কেক তেওঁৰ ঘৰলৈ অহা অতিথিক খুৱাবলৈ ব্যৱহাৰ কৰিছিল (cannibal woman baked her victim into cake)।\nকিদৰে পৰিল আৰক্ষীৰ জালত?\nএইদৰে ৩গৰাকী মহিলাক হত্যা কৰি অতিথিক খুৱাইছিল কেক। ১৯৪০ চনত ফ্ৰান্সেস্কা ছোভি নামৰ এগৰাকী মহিলা আছিল তেওঁৰ দ্বিতীয় চিকাৰ, সেই বছৰতে আন এগৰাকী মহিলাক হত্যা কৰিছিল। প্ৰতিগৰাকীৰ দ্বাৰা পৰিয়াললৈ চিঠি দিয়াইছিল। কিন্তু যেতিয়া আটাইকেইগৰাকী পৰিয়ালে ইয়াক বিশ্বাস কৰিবলৈ টান পাই, তেতিয়াই সন্দেহৰ আৱৰ্তত লিঅ'নাৰ্ডা। পিছত তেওঁ নিজৰ অপৰাধ স্বীকাৰ কৰিছিল আৰু ৩০ বছৰৰ কাৰাদণ্ড বিহা হৈছিল। ১৯৭০ চনৰ অক্টোবৰ মাহত তেওঁ ৭৯ বছৰ বয়সত অপৰাধী আশ্ৰয়ত মৃত্যুবৰণ কৰে।\nFirst published: February 14, 2022, 17:56 IST\nItalySerial KillerViral Lady


ধৰ্মীয় অনুভূতিত আঘাত! কমেডিয়ান মুনাৱৰ ফাৰুকীৰ জামিন নাকচ - Prag News\nHomeৰাষ্ট্ৰীয়ধৰ্মীয় অনুভূতিত আঘাত! কমেডিয়ান মুনাৱৰ ফাৰুকীৰ জামিন নাকচ\nএই অভিযোগৰ পাছতে স্থানীয় আদালতে তেওঁলোকক ন্যায়িক জিম্মালৈ প্ৰেৰণ কৰে৷ কিন্তু মুনাৱাৰৰ অধিবক্তাৰ যুক্তি অনুসৰি কমেডিয়ানজনক কমেডি শ্ব’ৰ আয়োজকসকলে আমন্ত্ৰণ জনাইছিল আৰু তেওঁ অভিযোগ কৰাৰ দৰে একো মন্তব্য কৰা নাছিল। কিন্তু আদালতে ইয়াক অস্বীকাৰ কৰি কয় যে যিহেতু তদন্ত এতিয়াও চলি আছে, আপত্তিজনক মন্তব্যৰ সম্ভাৱনা অস্বীকাৰ কৰিব নোৱাৰি।\nPrevious articleবিপদ বৃদ্ধি ‘তাণ্ডৱ’ৰ নিৰ্মাতা, শিল্পীৰ\nNext articleমিনি ট্ৰাকে মহতিয়াই নিয়াৰ ফলত চাৰি যুৱকৰ মৃত্যু…


খোৱা–বোৱাত অনীহা? আপোনাৰ সন্তানৰ সঠিক পুষ্টি কেনেকৈ নিশ্চিত কৰিব? |know-how-you-will-ensure-your-child-s-proper-nutrition– News18 assam\nখোৱা–বোৱাত অনীহা? আপোনাৰ সন্তানৰ সঠিক পুষ্টি কেনেকৈ নিশ্চিত কৰিব?\nআপোনাৰ সন্তানৰ বৰ্ধিত পুষ্টিৰ প্ৰয়োজনীয়তা পূৰণ কৰাৰ সৰ্বশ্ৰেষ্ঠ উপায়।\nLast Updated : January 13, 2021, 20:37 IST\nআপোনাৰ শিশুটিক পুষ্টিকৰ আহাৰ খাবলৈ সৈমান কৰাব পৰা নাই নেকি? শিশুটিৰ পিছে পিছে দৌৰোতে আপুনি ক্লান্ত হৈ পৰিছে নেকি? চিন্তা নকৰিব- প্ৰতিগৰাকী অভিভাৱকে নিজৰ সন্তানৰ সৰু পেটটো সতেজ আৰু পুষ্টিকৰ খাদ্যৰে পূৰ্ণ কৰাৰ প্ৰচেষ্টাত দৈনিক প্ৰত্যাহ্বানৰ সন্মুখীন হয়। বাৰে বাৰে খালী কেল'ৰিৰ খাদ্যৰে পেট পূৰ কৰি থাকিলে অভ্যাসটো সোনকালেই নিয়ন্ত্ৰণৰ বাহিৰ হ’ব পাৰে।\nকিন্তু, শিশু এটিয়ে বিভিন্ন সোৱাদৰ আহাৰ গ্ৰহণ কৰি গৈ থাকোঁতে, সিঁহতs খাদ্যাভাসৰ ক্ষেত্ৰত পচন্দ-অপচন্দ কৰাটো স্বাভাৱিক কথা। ইয়াৰ ফলত প্ৰায়েই যথাযথ পুষ্টিৰ অভাৱ ৰক্তক্ষৰণ ঘটিব পাৰে যাৰ বিষয়ে আমি গম নাপাবও পাৰো। তেনে অভাৱত ভোগা শিশু খিংখিঙীয়া হ’ব পাৰে, ভোক কম, মূৰৰ বিষ বা মূৰ ঘুৰোৱা, পেশী আৰু হাড়ৰ দুৰ্বলতা আদি লক্ষণ, সঘনাই পেটৰ সংক্ৰমণ আৰু সঠিক পুষ্টি নাপালে তেনে বহুতো লক্ষণ দেখা যাব পাৰে।*\nকিন্তু প্ৰতিজন অভিভাৱকে তেওঁলোকৰ সন্তানৰ সৰ্বশ্ৰেষ্ঠখিনি বিচাৰে। ইয়াৰ ফলত শিশুৱেও ভাল পোৱাকৈ সঠিক পুষ্টিৰ সন্ধানৰ যাত্ৰা অব্যাহত থাকে। শিশুৰ ৰোগ প্ৰতিৰোধ ক্ষমতাৰ লগতে সিঁহতৰ শাৰীৰিক, মানসিক আৰু আবেগিক সামৰ্থ্যৰ বিকশিত হৈ থকা সেই প্ৰাৰম্ভিক বছৰবোৰত এয়া অতি গুৰুত্বপূৰ্ণ।\nপ্ৰাৰম্ভিক বয়সত পুষ্টি কিয় গুৰুত্বপূৰ্ণ?\nআপোনাৰ শিশুটিয়ে 2-5 বছৰৰ প্ৰিস্কুল বয়সকে ধৰি শৈশৱকালত কি খাদ্যগ্ৰহণ কৰে, সেইটোৱে স্বাস্থ্যৰ ওপৰত এক ডাঙৰ প্ৰভাৱ পেলাব পাৰে। ই হৈছে তেওঁলোকৰ জীৱনৰ এক পৰ্যায় য'ত মগজু, হাড়, দাঁত, আনকি তেওঁলোকৰ মনোজগতৰ দৰে অত্যাৱশ্যকীয় বস্তু গঢ়াৰ বাবে পৰ্যাপ্ত তথা সম্পূৰ্ণ পুষ্টি গুৰুত্বপূৰ্ণ। এইখিনি সময়তে আইৰণ, আয়’ডিন, ভিটামিন এ আৰু অন্যান্য মাইক্ৰনিউট্ৰিয়েন্টৰ প্ৰয়োজন হয়। বিভিন্ন পৰিসৰৰ পুষ্টি সঘনে সেৱন কৰাটো হৈছে শিশুটিক প্ৰাৰম্ভিক মাইক্ৰনিউট্ৰিয়েন্টৰ প্ৰয়োজনীয়তা পূৰণ কৰিবলৈ সহায় কৰাৰ এক মুখ্য উপায়।\nখাদ্যাভ্যাসৰ ভাল অভ্যাস গঢ়ি তোলা আৰু আগতীয়াকৈ হস্তক্ষেপৰ পদ্ধতি ব্যৱহাৰ কৰিব পাৰিলে আপোনাৰ সন্তানক ভিটামিন এ, আইৰণ, জিংক, কেলচিয়াম আৰু ভিটামিন ডি-ৰ দৰে সচৰাচৰ অভাৱ প্ৰতিহত কৰাৰ বাবে প্ৰয়োজনীয় সকলো সঁজুলি প্ৰদান কৰে। এই বয়সত এনে এক পেটাৰ্ণ নিৰ্ধাৰণ কৰি দিব পাৰিব লাগে যি দীৰ্ঘদিন ধৰি তেওঁলোকক উপযুক্ত আৰু স্বাস্থ্যৱান হৈ থকাত সহায় কৰিব। লাখ লাখ শিশুৱে জ্ঞান সম্বন্ধীয় বিলম্ব, ৰোগ প্ৰতিৰোধৰ দুৰ্বল ক্ষমতা দুৰ্বল হয় আৰু মুখ্যতঃ মাইক্ৰনিউট্ৰিয়েন্টৰৰ অভাৱৰ ফলত হোৱা বিকাশ হ্ৰাস হয়।**\nপ্ৰতিটো শিশুৱে কি কি অত্যাৱশ্যকীয় সামগ্ৰী প্ৰাপ্ত কৰিব লাগে?\nস্কুল যাবলৈ আৰম্ভ কৰা বা প্ৰিস্কুলৰ শিশু এটিৰ শৰীৰটোক পুষ্টি-ঘন খাদ্যৰ প্ৰয়োজন য'ত যথেষ্ট ভিটামিন, খনিজ, কাৰ্বোহাইড্ৰেট, প্ৰ'টিন আৰু চৰ্বি থাকে। শৈশৱকালত এই পাঁচটা অত্যাৱশ্যকীয় লাভ কৰা শিশুৱে উন্নত জ্ঞান-সম্বন্ধীয় স্বাস্থ্য প্ৰদৰ্শন কৰে আৰু পৰৱৰ্তী জীৱনত দীৰ্ঘম্যাদী ৰোগ আৰম্ভ হোৱাৰ আশংকা হ্ৰাস পায়।\nএক মুহূৰ্তৰ বাবে চিন্তা কৰি চাওক আপোনাৰ সন্তানে এই পাঁচটা অত্যাৱশ্যকীয় বস্তু পাই আছে নে নাই, সেইটো নিশ্চিতভাৱে ক'ব পাৰিব নে?\n• ধান, ঘেঁহু, ৰাগী, পাওৰুটিৰ দৰে খাদ্য।\n• সতেজ ফল।\n• সেউজীয়া শাক-পাচলিসহ সতেজ শাক-পাচলি।\n• প্ৰটিন থকা খাদ্য যেনে কণী, সাগৰীয় খাদ্য, হাঁহ-কুকুৰা, বীন আৰু মাংস।\n• দুগ্ধজাত সামগ্ৰী যেনে গাখীৰ, চীজ আৰু লচ্চী।\nআন বহু অভিভাৱকৰ দৰেই আপুনিও ভাবিব পাৰে যে এই সমস্ত খাদ্য প্ৰত্যেকদিনাই যোগাৰ কৰাটো বৰ জটিল কাম হ'ব। যদি আপোনাৰ সন্তানটি একে ঠাইতে বহি নাখায়, খোৱাৰ সময়ত খেলি ভাল ভাল পায় বা একেবাৰে সেউজীয়া খাদ্য পচন্দ নকৰে, তেন্তে অসুবিধাৰ দুগুণ হৈ পৰে।\nযদি আপোনাৰ সন্তানে স্বাস্থ্যকৰ খাদ্য খাবলৈ অস্বীকাৰ কৰে, কি কৰিব?\nযেতিয়া শিশুৱে পুষ্টিসমৃদ্ধ খাদ্য খাবলৈ অস্বীকাৰ কৰে, আপোনাক তেতিয়াও এক নিশ্চিত সমাধানৰ প্ৰয়োজন যি সিঁহতক দৈনিক সকলো পুষ্টি প্ৰদান কৰিব।\nএনে কৰাৰ কিছুমান সহজ উপায় হৈছে:\n- সিঁহতক স্বাস্থ্যকৰ বিকল্প দিয়ক, যাতে সিঁহতে যি বাছনি কৰিলেও লোকচান যাতে নহয়।\n- এক ভাল আদৰ্শ হৈ স্বাস্থ্যকৰ আহাৰ গ্ৰহণ কৰি আদৰ্শ দেখুৱাওক। শিশুসকলে লক্ষ্য কৰিয়েই যথেষ্ট কথা শিকে।\n- স্বাস্থ্যকৰ খাদ্যসমূহৰ নতুন নাম ৰাখক; যেনে যাদুকৰী পাৱাৰ মটৰ চুপ, মৰমৰীয়া আলু বা টুটি ফ্ৰুটি মিল্কশ্বেক। শিশুসকলে কাহিনী আৰু আমোদজনক নাম ভাল পায়।\n- সিঁহতক কেইটামান সহজ, স্বাস্থ্যকৰ ব্যঞ্জন ৰান্ধিবলৈ শিকাই দিয়ক। শিশুসকলে ৰান্ধনি হোৱাৰ গে’ম খেলি ভাল পায়!\n- জাংক ফুড, বাহিৰা খাদ্যৰ সলনি, অধিক স্বাস্থ্যকৰ আহাৰ মজুত ৰাখিব যাতে শিশুটিয়ে সেইবিলাক হে বিচাৰি পায়।\n- দিনটোৰ আটাইতকৈ গুৰুত্বপূৰ্ণ পুৱাৰ আহাৰ পুষ্টি সমৃদ্ধ শস্য যোগ দিবলৈ যত্ন কৰক। ই শিশুৰ আহাৰৰ দৈনন্দিন পুষ্টিৰ সমল যথেষ্ট উন্নত কৰিব পাৰে আৰু যিকোনো মাইক্ৰনিউট্ৰিয়েন্টৰ অভাৱ সফলতাৰে পূৰণ কৰিব পাৰে।\nস্বাস্থ্যৰ দিশে ভাৰসাম্যতা বজাই ৰখাটো এতিয়া শিশুৰ বাবে সাজু কৰা আহাৰত সম্পূৰ্ণ Nestlé's Ceregrow যোগ দিয়েই সম্ভৱপৰ কৰিব পাৰি। ই প্ৰিজাৰ্ভেটিভ আৰু অতিৰিক্ত ফ্লেভাৰ-মুক্ত আৰু2ৰ পৰা5বছৰৰ শিশুৰ বাবে এক সুস্বাদু ব্ৰেকফাষ্টৰ বিকল্প ৰূপে কাম কৰে। Ceregrow-ৰ প্ৰতিটো বাটি আইৰণ, ভিটামিন এ, চি আৰু ডি, কেলচিয়াম আৰু প্ৰ'টিনৰে সমৃদ্ধ। শস্য, গাখীৰ আৰু ফলৰ উত্তম গুণৰ সৈতে, এতিয়া আপুনি নিজৰ সন্তানটিক যিকোনো স্থানত, যিকোনো সময়তে সম্পূৰ্ণ আৰু সৰ্বশ্ৰেষ্ঠ পোষণ দিব পাৰে।\nNestlé Ceregrow হৈছে আপোনাৰ কণমানিটোৰ বাবে এক সুস্বাদু তথা পোষণযুক্ত ব্ৰেকফাষ্টৰ বিকল্প; ইয়াৰ বিষয়ে অধিক জানিবৰ বাবে ইয়াত ক্লিক কৰক ।\n*ICMR 2010 অনুসৰি RDA 4-6 বছৰীয়া শিশু\nউত্‍স : *https://www.ceregrow.in/child-nutrition/nutrient-deficiency-symptoms\nFirst published: January 13, 2021, 20:37 IST\nBaby foodChildrenindiaNestle ceregrow


অসমৰ সাংস্কৃতিক তথা কলা জগতৰ এজন জনপ্ৰিয় শিল্পী শ্ৰীযুত দ্বীপনজ্যোতি ভৰালী - সাহিত্য ডট অৰ্গ\nসাহিত্য ডট অৰ্গ: নমস্কাৰ। আপুনি অসমৰ সাংস্কৃতিক তথা কলা জগতৰ এজন জনপ্ৰিয় শিল্পী শ্ৰীযুত দ্বীপনজ্যোতি ভৰালী। আপোনাক আমাৰ ‘সাহিত্য ডট অৰ্গ’ আলোচনীলৈ আদৰণি জনালোঁ।\nঅসমীয়া চলচ্চিত্ৰ, ভ্ৰাম্যমাণ থিয়েটাৰ আৰু দূৰদৰ্শন ধাৰাবাহিকৰ আপুনি এজন জনপ্ৰিয় অভিনেতা। বৰ্তমান ৰং চেনেলত ‘বান্ধোন’ ধাৰাবাহিক খনত আমি আপোনাক লগ পাই আছো। আজি আপোনাৰ লগত কথা পাতি আপোনাৰ এই যাত্ৰাৰ বিষয়ে কিছু কথা পাতিম। আমি প্ৰথমেই আপোনাৰ জন্মস্থানৰ লগতে বাল্যকালৰ বিষয়ে অলপ জানিব বিচাৰিম। আপোনাৰ শৈশৱৰ সেই দিনবোৰ কেনেকুৱা আছিল?\nদ্বীপনজ্যোতি ভৰালী: নমস্কাৰ, মই.দ্বীপনজ্যোতি ভৰালীয়ে প্ৰথমেই ‘সাহিত্য ডট অৰ্গৰ’ সমূহ সদস্য তথা বিষয়ববীয়াক আন্তৰিক অভিনন্দন আৰু ধন্যবাদ জনাইছো মোক অনুষ্ঠানটিৰ মাজলৈ আদৰণি জনোৱাৰ বাবে।\nশৈশৱ বৰ মধুৰ, জন্মস্থান ধিংলৈ মনত পৰিলেই শৈশৱৰ মিঠা স্মৃতিয়ে মনত দোলা দিয়ে। জন্মস্থান ধিং আঠগাঁৱৰ ঘৰখনৰ কাষতেই গাঁৱৰ বুঢ়া নামঘৰভাগ জন্মৰ পৰাই দেখি আহিছিলো। জনা নজনাৰ পৰাই সাংস্কৃতিক যাত্ৰাৰ আৰম্ভণি এই নামঘৰটিৰ পৰাই আৰম্ভ কৰিছিলো। আঠগাওঁ বালক প্ৰাথমিক বিদ্যালয়ৰ পৰা আনুষ্ঠানিক শিক্ষা আৰম্ভ কৰি হাইস্কুলৰ শিক্ষা ধিং কে.বি উচ্চতৰ মাধ্যমিক বিদ্যালয়ৰ পৰা আহৰণ কৰিছিলো। সাংস্কৃতিক জগতখনত প্ৰথম গুৰুজনাৰ সৃষ্টি খোল বাদ্যৰে খোজ পেলাইছিলো আৰু তাৰ লগে লগে অভিনয় কৰিবলৈয়ো শিকিছিলো। মোৰ দেউতাকে ধৰি গাঁৱৰ জেষ্ঠ্য সকলৰ পৰা নামঘৰত হোৱা ভাওনাৰ জৰিয়তে দশম শ্ৰেণীত পঢ়ি থাকোঁতে ঢোল আৰু বাঁহী বজাবলৈ শিকিছিলো, ধিঙতেই। শৈশৱটো গঢ়িবৰ বাবে ধিঙত কোনো বস্তুৰ কেতিয়াও অভাৱ অনুভৱ কৰা নাছিলো, বিশেষকৈ ধিঙৰ সমূহ ৰাইজ সদায় সাংস্কৃতিক দিশত উৎসাহী। ধিঙবাসীৰ মৰমেৰেই আজি সাংস্কৃতিক জগতখনত ভৰি দিয়াৰ বাবে উৎসাহিত হৈ আজিৰ এই সময়খিনিত ঠিয় হৈছোঁহি। শৈশৱৰ মিঠা স্মৃতিবোৰে এতিয়াও মোক উৎসাহিত কৰে।\nসাহিত্য ডট অৰ্গ: ভ্ৰাম্যমাণ থিয়েটাৰ, দূৰদৰ্শনৰ ধাৰাবাহিক আৰু চলচ্চিত্ৰ এই তিনিও বিভাগত আপোনাৰ অভিনয় কৰাৰ বিশেষ অভিজ্ঞতা আছে, এখন নাটক বা চলচ্চিত্ৰ জনপ্ৰিয় বা অজনপ্ৰিয় হোৱাৰ মুখ্য দিশ কি বুলি আপুনি ভাবে?\nদ্বীপনজ্যোতি ভৰালী: নাটক, চিনেমা, ধাৰাবাহিক, এই সকলোবোৰ দলীয় ঐক্যৰ ওপৰত নিৰ্ভৰ কৰে। কাহিনী, অভিনয়, সঙ্গীত, কলা কৌশল এই সকলোবোৰ পৰিবেশৰ লগত খাপ খালেই নাটক, ধাৰাবাহিক বা চিনেমাখন ৰাইজৰ মাজত জনপ্ৰিয় হয়। ইয়াৰ বাবে সকলোৰে একাগ্ৰতা, অধ্যয়ন আৰু কৰ্মনিষ্ঠাৰ প্ৰয়োজন হয় আৰু এইখিনিৰ অভাৱ হলেই জনপ্ৰিয় হোৱাৰ পৰা বঞ্চিত হয়।\nসাহিত্য ডট অৰ্গ: আপোনাৰ প্ৰতিটো চৰিত্ৰৰ অভিনয় খুব সাৱলীল আৰু নিখুঁত। ইয়াৰ বাবে আপুনি নিশ্চয় বহুত কষ্ট কৰিছে। আমি জানিব বিচাৰিছো যে আপুনি কেতিয়াৰ পৰা অভিনয়ৰ লগত জড়িত হৈ পৰিছিল আৰু আপুনি অভিনয় প্ৰশিক্ষণ লৈছিল নেকি?\nদ্বীপনজ্যোতি ভৰালী: জনা নজনাৰ পৰাই অভিনয়ৰ লগত জড়িত হৈছিলো নামঘৰত ভাওনাৰ জৰিয়তে। আমাৰ ঘৰখনতেই পাইছিলো প্ৰথম অভিনয়ৰ শিক্ষা। দেউতা, বৰদেউতা, খুৰা ককা সকলোৱেই অভিনয়ৰ লগত জড়িত আছিল, আৰু মইয়ো তেখেতসকলৰ আঙুলিত ধৰি আগবাঢ়িবলৈ শিকিছিলো। শৈশৱ পাৰ কৰাৰ পিছত ধিং নটসূৰ্য্য নাট্যগোষ্ঠীৰ তত্ত্বাৱধানত শ্ৰদ্ধাৰ ৰফিকুল হুছেইন, অজিত বৰঠাকুৰ আৰু ধিঙৰেই শ্ৰদ্ধাৰ দিলীপ বৰা দেৱৰ পৰা প্ৰথম এটি পোন্ধৰ দিনীয়া কৰ্মশালাত অংশ লৈ অভিনয়ৰ কিছু আনুষ্ঠানিক শিক্ষা লৈছিলো। সেইখিনিয়েই মোৰ অভিনয়ৰ আনুষ্ঠানিক শিক্ষা।\nসাহিত্য ডট অৰ্গ: বৰ্তমান কৰ’না ভাইৰাছৰ বাবে চলচ্চিত্ৰ উদ্যোগত কেনেধৰণৰ অসুবিধাৰ সন্মুখীন হৈছে?\nদ্বীপনজ্যোতি ভৰালী: কৰ’না ভাইৰাছে আমাৰ চলচ্চিত্ৰ উদ্যোগটিক বৰ বেয়াকৈ জুৰুলা কৰিছে। লকডাউনৰ ফলত উদ্যোগটিৰ সকলো কাম-কাজ বন্ধ হৈ থকাত আমাৰ দৰে সাংস্কৃতিক কামত ব্যস্ত থকাসকল বৰ বেয়াকৈ আৰ্থিক অনাটনৰ মাজত সোমাই পৰিছো। উপাৰ্জনৰ পথ বিচাৰি হাবাথুৰি খাইছো। কিন্তু উপায় নাই, অচিন ব্যাধিক আমি জয় কৰালৈ ধৈৰ্য্যৰে যুঁজিবই লাগিব। সেয়েহে আপোনালোককো অনুৰোধ জনাইছোঁ, এই মহামাৰীক ৰোধিবৰ বাবে আপোনালোকো সদায় সজাগ হৈ থাকক। আমাৰ আশা, সোনকালেই ভালদিন আকৌ আহিব।\nসাহিত্য ডট অৰ্গ: আজি পৰ্য্যন্ত অভিনয় কৰা কোনটো চৰিত্ৰ আপোনাৰ আটাইতকৈ প্ৰিয়?\nদ্বীপনজ্যোতি ভৰালী: চৰিত্ৰ এটা সুন্দৰকৈ উপস্থাপন কৰিবলৈ হ’লে, প্ৰথমে চৰিত্ৰটি অধ্যয়ন কৰি তাক ভাল পাবলৈ শিকিব লাগে। তেতিয়াহে চৰিত্ৰ এটাৰ সুন্দৰ প্ৰকাশ হয়। সেইফালেৰে চালে মই অভিনয় কৰা সকলো চৰিত্ৰই মোৰ প্ৰিয়। তথাপিও তাৰ মাজতে কিছুমান চৰিত্ৰই মনত এক বিশেষ সাঁচ বহুৱাই, যিবোৰ চৰিত্ৰ মনত পেলালে এক বিশেষ আনন্দ পোৱা যায়। তাৰ ভিতৰত ধিং জগন্নাথ মন্দিৰ প্ৰাঙ্গনত কৰা ‘পাৰ্থকুমাৰ’ নাটকৰ অভিমন্যুৰ চৰিত্ৰটি (1995), 2001 ত হেঙুল থিয়েটাৰত গড মাদাৰ নাটকত কৰা ‘মিতু’ৰ চৰিত্ৰটি আৰু ধাৰাবাহিক ‘ৰ’দালি’(2012)ৰ চৰিত্ৰটিৰ লগতে বৰ্তমান প্ৰচাৰ হৈ থকা ৰং চেনেলৰ বান্ধোন ধাৰাবাহিক খনৰ বিনয় বৰুৱাৰ চৰিত্ৰটি মোৰ অতিকৈ প্ৰিয়।\nসাহিত্য ডট অৰ্গ: আগৰ তুলনাত বৰ্তমান অসমীয়া চলচ্চিত্ৰ জগতত বহুখিনি উন্নতি হৈছে ইয়াৰ মূল কাৰণ কি বুলি আপুনি ভাবে?\nদ্বীপনজ্যোতি ভৰালী: ৰাইজৰ সহযোগিতা চলচ্চিত্ৰ জগতৰ উন্নতিৰ মূলমন্ত্ৰ। এখন চলচ্চিত্ৰ নিৰ্মাণত যথেষ্ট অৰ্থৰ প্ৰয়োজন হয়, আমাৰ অসমীয়া চিনেমাৰ দৰ্শক তেনেই কম। থকাসকলেও যদি অসমীয়া চিনেমা নাচায় তেন্তে চলচ্চিত্ৰ জগতৰ উন্নতি অসম্ভৱ।\nসাহিত্য ডট অৰ্গ: এজন নিৰ্দেশকে কোনটো দিশক বেছি গুৰুত্ব দিয়া উচিত, কাহিনী নে অভিনয়?\nদ্বীপনজ্যোতি ভৰালী: নাটক, ধাৰাবাহিক বা চিনেমা সকলোতে কাহিনী আৰু অভিনয় দুয়োটাই গুৰুত্বপূৰ্ণ। এজন নিৰ্দেশকে এইক্ষেত্ৰত দুয়োটা দিশতেই সমানে গুৰুত্ব দিয়া উচিত।\nসাহিত্য ডট অৰ্গ: আপোনাৰ ভৱিষ্যত পৰিকল্পনা কি?\nদ্বীপনজ্যোতি ভৰালী: সাংস্কৃতিক দিশটোৰ লগতে লাগি থাকি জীৱনটো শেষ কৰিব পাৰিলে সুখী হ’ম। জন্মস্থান ধিংৰ সাংস্কৃতিক দিশটোৰ উন্নতিৰ বাবে কিবা এটা কৰাৰ হেঁপাহ আছে। সময়ে সুবিধা দিলে সেইখিনিও কৰিম। সদায় অসমৰ অসমীয়া সংস্কৃতিৰ পথাৰখনৰ উন্নতিৰ প্ৰতি লক্ষ্য ৰাখিম। শেষত, সকলোলৈ মোৰ আন্তৰিক কৃতজ্ঞতা যাচিলোঁ, সকলো যেন কুশলে থাকক।\nসাহিত্য ডট অৰ্গ: ধন্যবাদ৷ সাহিত্য ডট অৰ্গ তৰফৰ পৰা আপোনাক আমাৰ হাৰ্ডিক শুভেচ্ছা জ্ঞাপন কৰি আপোনাৰ উজ্জ্বল ভৱিষ্যৎ কামনা কৰিলোঁ৷\n← অসমৰ এজন উদীয়মান উদ্যোগী শ্ৰীযুত ধ্ৰুৱজ্যোতি ডেকা।\nসম্পাদকীয়—-ছপা মাধ্যম বনাম ই-মাধ্যম →


নেট-নিউট্ৰেলিটি, ফ্ৰী বেছিকছ্ ইত্যাদি (ৰাজীৱ ৰঞ্জন নাথ) - সাহিত্য ডট অৰ্গ\nনেট-নিউট্ৰেলিটি, ফ্ৰী বেছিকছ্ ইত্যাদি (ৰাজীৱ ৰঞ্জন নাথ)\n[ Net Neutrality: noun\nthe principle that Internet service providers should enable access to all content and applications regardless of the source, and without favouring or blocking particular products or websites.]\nNet Neutrality অথবা আন্তঃজাল নিৰপেক্ষতা বা ইন্টাৰনেট সমতা/নিৰপেক্ষতা এটা আদৰ্শ বা নীতি বা দৰ্শন যাৰ মতে ইন্টাৰনেট সেৱা বাহক (Internet Service Provider) আৰু চৰকাৰে ইন্টাৰনেটত উপলব্ধ সকলোধৰণৰ তথ্যকে সমভাৱে গ্ৰহণ কৰে কোনো ধৰণৰ পক্ষপাতিতা নৰখাকৈ, ব্যৱহাৰকাৰী (user),সমল, ৱেবছাইট, platform, application, যোগাযোগ বা তথ্য সৰবৰাহৰ ব্যৱস্থা ইত্যাদিৰ ওপৰত ভিত্তি কৰি কোনো ধৰণৰ বৈষম্য নাৰাখে আৰু সকলো ধৰণৰ তথ্যৰেই একেই নিৰিখত মূল্য নিৰ্ধাৰণ কৰে।\nএই নেট নিৰপেক্ষতাৰ ধাৰণাটোৰ লগত আৰু বহুতো ধাৰণা জড়িত হৈ আছে। যেনে মুক্ত ইন্টাৰনেট, ট্ৰেফিক শ্বেপিং (traffic shaping), ইন্টাৰনেট চেন্সৰশ্বিপ ইত্যাদি।\nComcast আমেৰিকাৰ এটা কোম্পেনী যি ইন্টাৰনেট সেৱা আগবঢ়ায়, আমাৰ এয়াৰটেল বা ৰিলায়েন্সৰ নিচিনা। ২০০৯ চনত এই কথা পোহৰলৈ আহে যে কমকাষ্টে নিজৰ গ্ৰাহকসকলক peer-to-peer পদ্ধতিৰে (আমি যে টৰেণ্ট ব্যৱহাৰ কৰি ফাইল ডাউনলোড কৰোঁ) অনলাইন ফাইল সৰবৰাহ কৰাৰ ক্ষেত্ৰত বাধা দি আহিছে। তেওঁলোকে এনেকুৱা কৰা নাছিল যে টৰেণ্ট ক্লায়েণ্ট যেনে BitTorrent ইত্যাদিক ব্লক কৰি দিব, কিন্তু ব্লক নকৰিলেও যাতে গ্ৰাহকে সহজে কোনো ফাইল ডাউনলোড কৰিব নোৱাৰে, তাৰ বাবে বিভিন্ন পদ্ধতি ব্যৱহাৰ কৰিছিল। বুজিবৰ কাৰণে ধৰি লওক আপুনি ফোনত কোনোবা এজনৰ লগত কথা পাতি আছে (peer-to-peer পদ্ধতিত এটা কম্পিউটাৰে অন্য এটা কম্পিউটাৰৰ লগত চিধাচিধি কথা পাতে/তথ্য সৰবৰাহ কৰে)। আৰু কথা পাতি থকাৰ মাজতে এয়াৰটেলৰ ফালৰ পৰা আপোনাৰ মাতটো নকল কৰি ইজনক কৈছে যে আজিলৈ এৰোঁ, আৰু ইজনৰ মাতটো নকল কৰি আপোনাক কৈছে যে আজিলৈ এৰোঁ। (peer-to-peer পদ্ধতিত এটা কম্পিউটাৰে আনটো কম্পিউটাৰৰ লগত কথা পাতিবলৈ কিছুমান নিৰ্দিষ্ট নিৰ্দেশ দিবলগীয়া হয় আৰু দুয়োটা কম্পিউটাৰৰ সন্মতিক্ৰমে তথ্যৰ সৰবৰাহ হয় (ডাউনলোড)। কমকাষ্টে মাজতে সোমাই মনে মনে সেই সৰবৰাহ বা যোগাযোগ বন্ধ কৰিবলৈ নিৰ্দেশ পঠিয়াই দিয়ে যিটো দেখাত আনটো কম্পিউটাৰৰ পৰা অহা যেন লাগে, যদিও আচলতে সেইটো কম্পিউটাৰ বা তাৰ ব্যৱহাৰকাৰীয়ে পঠিওৱা নাই। বহু বিতৰ্কৰ পাছত ঘটনা গৈ ক’ৰ্ট পাইগৈ যদিও ক’ৰ্টে কমকাষ্টৰ পক্ষেই ৰায়দান কৰে। কিন্তু ২০১১ চনৰপৰা কমকাষ্টে এনেকুৱা কৰিবলৈ বাদ দিয়ে বা বাদ দিছে বুলি ক’ব পাৰি।\nনেট নিৰপেক্ষতাৰ ধাৰণাটোক বিশ্বৰ প্ৰায়বোৰ উন্নত দেশত মানি লোৱা দেখা গৈছে। যি ধৰণৰ তথ্যই (Data) নহওক কিয়, ইন্টাৰনেট কোম্পেনীবোৰৰ চকুত সকলো তথ্যই সমান হ’ব লাগিব। যদিহে নহয়? ধৰি লওক আপুনি ইউটিউবত ভিডিঅ’ চাই ভাল পায়। আৰু আপোনাৰ ডাটা পেকত ৩০০ এমবি ডাটা আছে। এতিয়া যদি ইন্টাৰনেট কোম্পানীয়ে ইউটিউবত ভিডিঅ’ চোৱাটোক বাকী বেলেগ কোনোবা ৱেবছাইট চোৱাৰ নিচিনাকৈয়ে গ্ৰহণ নকৰে, তেনেহ’লে তেওঁলোকে আপোনাৰ ডাটা পেকত পৰ্য্যাপ্ত ডাটা থকাৰ পাছতো আপোনাক ইউটিউবৰ ভিডিঅ’ চোৱাত বাধা দিব পাৰে, বা ইউটিউবৰ ভিডিঅ’ৰ স্পীড কম কৰি দিব পাৰে ইত্যাদি। অন্য ৱেবছাইট ব্ৰাউজ কৰিলে স্পীড ১০ এমবিপিএছ আৰু ইউটিউব খুলিলে স্পীড ১০০ কেবিপিএছ ধৰণৰে ইন্টাৰনেট সেৱা বাহক কোম্পানীবোৰে তথ্যৰ বা ৱেবছাইটৰ ওপৰত ভিত্তি কৰি নেট নিৰপেক্ষতা উলংঘা কৰিব পাৰে।\nযদি কোনোবা ইন্টাৰনেট সেৱা বাহক কোম্পানীয়ে অন্য কোনো ডাঙৰ কোম্পানীৰ (যেনে ৰিলায়েন্স আৰু ফেইচবুক) লগত মিতিৰালি কৰে – এই ক্ষেত্ৰতো নিৰপেক্ষতা ভংগ কৰাৰ পূৰ্ণ আশংকা আছে। কেনেকৈ? ধৰক ৰিলায়েন্সৰ মোবাইল ফোন ব্যৱহাৰকৰ্তা সকলক বিনামূলীয়াকৈ ফেইচবুক আৰু ফেইচবুকৰ সংলগ্ন অন্যান্য ৱেবছাইট বা এপ (হোৱাটছ এপ) ব্যৱহাৰকৰাৰ সুবিধা প্ৰদান কৰা হৈছে। এতিয়া কাইলৈ যদি বেলেগ কোনোবা এটা ছচিয়েল মিডিয়া ৱেবছাইট চলিবলৈ হয়, তেনেহ’লে গ্ৰাহকে পইচা দিব লাগিব। অৰ্থাৎ ফেইচবুকৰ নিচিনা ধনী কোনোবা ৱেবছাইটে ইন্টাৰনেট সেৱা বাহকক দিয়া পইচাৰ বিনিময়ত বেছি ব্যৱহাৰকাৰী লাভ কৰিব, যিটো সৰু কোনোবা ডেভেলপাৰ বা নতুনকৈ হোৱা কোম্পানীয়ে কৰিবলৈ সক্ষম নহ’ব। গতিকে সেই নতুন ছচিয়েল মিডিয়া ৱেবছাইটটো সফল হোৱাৰ সম্ভাৱনা সীমিত হৈ পৰিল আৰম্ভণিতেই। তেনেকুৱা হোৱাটো উচিত হ’ব জানো? মন কৰিব যে ফেইচবুক সম্পূৰ্ণ ব্যৱসায়িক ভিত্তিত গঠিত এক প্ৰতিষ্ঠান আৰু ইয়াৰ উপাৰ্জন বছৰি কেইবা বিলিয়ন ডলাৰ। আকৌ গ্ৰাহকৰ ফালৰ পৰা চালে ফেইচবুকৰ ব্যৱহাৰ কৰাৰ কাৰণে ডাটা পেকত পইচা খৰচ নহয়, কিন্তু আনটো ছচিয়েল মিডিয়া ৱেবছাইট ব্যৱহাৰ কৰিবলৈ হ’লে ডাটা পেকত পইচা খৰচ হ’ব। অৰ্থাৎ ডাটাৰ বেলেগ বেলেগ মূল্য হৈ পৰিব। তাৰমানে ইন্টাৰনেট সেৱা বাহক কোম্পানীটোৱে (ৰিলায়েন্সে) বিভিন্ন ৱেবছাইটৰ কাৰণে বেলেগ বেলেগ মূল্য নিৰ্ধাৰণ কৰিব পৰা হৈ পৰিব। গ্ৰাহকে ১০০ টকা দি কিনা ডাটা পেকটোৰ খৰচ যি ৱেবছাইটেই ব্যৱহাৰ নকৰক কিয় সকলোৰে ক্ষেত্ৰতে সমান মূল্য নিৰ্ধাৰণ কৰাটো নিৰপেক্ষ ইন্টাৰনেটৰ আটাইতকৈ প্ৰাথমিক চৰ্ত। ফেইচবুকে নিজৰ সফলতাৰ কাৰণে কিন্তু নিৰপেক্ষ ইন্টাৰনেটৰ ওচৰত ঋণী। গুগলৰ অৰ্কুট মনত আছে নে? ধৰি লওক অৰ্কুটৰ জনপ্ৰিয়তাৰ দিনত গুগলে ISP-বোৰৰ লগত এনেকুৱা বুজাবুজি কৰি অৰ্কুটক সম্পূৰ্ণ বিনামূলীয়াকৈ সকলো গ্ৰাহকক উপলব্ধ কৰাই দিলে। তেতিয়া ফেইচবুকে আজিৰ নিচিনাকৈ বজাৰ ল’ব পাৰিলেহেঁতেন নে?\nওপৰৰ উদাহৰণটোত যদি আৰু অকণমান আগুৱাই যাওঁ তেতিয়াহ’লে আমি পামগৈ অলপদিনৰ পৰা কোটি কোটি টকা খৰচ কৰি ফেইচবুকে বাতৰি কাকত, হোৰ্ডিং, টিভি সকলোতে প্ৰচাৰ কৰি অহা ফ্ৰী বেছিকচ্। ফ্ৰী বেছিকচত ফেইচবুকে কিছুমান ৱেবচাইট বা এপ বাচি লৈছে যিবোৰৰ কাৰণে গ্ৰাহকে ইন্টাৰনেট সেৱা বাহক বা মোবাইল কোম্পানীক পইচা দি ডাটা পেক নিকিনিলেও হ’ব। প্ৰথম শুনোঁতে খুবেই ভাল লগা এটা কথা। কিন্তু – আৰু কিন্তুটো খুবেই ডাঙৰ কিন্তু – ফেইচবুকে কি অকল মানৱ সেৱাৰ কাৰণেই এনেকুৱাকৈ ৰাইজক ‘বিনামূলীয়া ইন্টাৰনেট সেৱা’ আগবঢ়াইছে? মুঠেও নহয়। কোনো কৰ্পৰেট গোষ্ঠীয়েই নিজৰ লাভ নোহোৱাকৈ অকল ৰাইজৰ সেৱা আগবঢ়াবলৈ নাহে। সেইটো নিশ্চিত। যদি সঁচাকৈ ৰাইজক বিনামূলীয়ে ইন্টাৰনেটৰ সেৱা আগবঢ়াব খুজিছে তেনেহ’লে সকলোকে ‘ডাটা’ বিনামূলীয়াকৈ দিয়ক – গাইপতি ধৰক ২০০ এমবি ফ্ৰী। এই ২০০ এমবি ডাটা গ্ৰাহকৰ যেনেকৈ মন যায় খৰচ কৰিব – মন গৈছে গুগলত বাতৰি পঢ়িব, অসমীয়া কাকত খুলিব, সাহিত্য ডট্ অৰ্গত গল্প-কবিতা পঢ়িব, মন গৈছে হোৱাটছ্ এপত বাৰ্তা পঠিয়াব। কিন্তু ফেইচবুকে সেইটো কৰিবলৈ নাহে। ফেইচবুকে দিছে আপোনাক কিছু নিৰ্বাচিত ৱেবছাইট – যাৰ কোনো এটায়ে ফেইচবুকৰ প্ৰতিযোগী নহয়। ফ্ৰী বেছিকছ্‌ৰ বিনামূলীয়া ৱেবছাইটবোৰত গুগল নাই। কিয় নাই, সেইটোতে গোটেই অংকটো লুকাই থকাৰ নিচিনা। সেই অংকটো ইন্টাৰনেটত অলপ বিচাৰিলেই পাব বুলি পাঠকলৈ এৰিলোঁ। এতিয়া ধৰক কোনোবা নতুন কোম্পানী এটাই নিজৰ ৱেবছাইটো বা এপ এটা ৰাইজৰ ওচৰলৈ আনিব খুজিছে। ফ্ৰী বেছিকছ্‌ত সোমাবলৈ হ’লে ফেইচবুক/ৰিলায়েন্সক পইচা দিব লাগিব – তেতিয়াহে গ্ৰাহকে বিনামূলীয়াকৈ ব্যৱহাৰ কৰিবলৈ পাৰিব। কিমান পইচা দিব লাগিব সেইটো কোনে নিৰ্ধাৰণ কৰিব? ফেইচবুকে। আকৌ পইচা দিলেই যে লৈ ল’ব তাৰো কোনো নিশ্চয়তা নাই। পইচা দি কোনোবাই নতুন ৱেবছাইটটো বা এপটো ব্যৱহাৰ কৰিবলৈ ডাটা কিনিব জানো? শেষত গৈ থৈ সেই ৱেবছাইটটো যিটো আচলতে ফেইচবুকতকৈও বহুগুণে ভাল এটা ছচিয়েল মিডিয়া চাইট আছিল বা হ’ব পাৰিলেহেঁতেন, ব্যৱহাৰকাৰী নোহোৱাৰ ফলত লোকচানত পৰি বন্ধ হৈ থাকিবগৈ কোনোবা দিনা। আকৌ ফ্ৰী বেছিকছ্ এতিয়া ফ্ৰী – বিনামূলীয়া – কিন্তু কাইলৈও যে বিনামূলীয়া হৈয়েই থাকিব সেইটোৰ নিশ্চয়তা কোনে দিব? ফেইচবুক নিশ্চয়কৈ আমাৰ ওচৰত দায়বদ্ধ নহয় যে সদায় বিনামূলীয়া কৰি ৰাখিব। ধৰি ল’লোঁ যে কোনোবা দিনা ফ্ৰী বেছিকছ্ সেৱাৰ বাবে পইচা দিবলগীয়া হ’ল। সেইদিনা ফেইচবুকৰ বাহিৰে গ্ৰাহকৰ ওচৰত অন্য কোনো ছচিয়েল মিডিয়া ৱেবছাইট নাথাকিবগৈ, কাৰণ বাকীবোৰ যে আগতেই লোকচান খাই বন্ধ হৈ গ’ল! সেইদিনা কিন্তু পইচা দিও মুক্তভাৱে আপুনি-মই-কোনেও ইন্টাৰনেটৰ বিলিয়ন ৱেবছাইটবোৰ খুলিব নোৱাৰিম – কাৰণ সেইদিনা ফেইচবুকে নিৰ্ধাৰণ কৰিব আপুনি কি ৱেবছাইট খুলিব পাৰিব, কি এপ ব্যৱহাৰ কৰিব পাৰিব – কাৰণ সেইদিনা ফেইচবুকক বাধা দিবলৈ কোনো প্ৰতিযোগী নাথাকিব।\n← আন্দোলন, প্ৰতিবাদ, বিপ্লৱ, বন্ধ আদিবোৰ অসমত সঠিক ৰুপত হৈছেনে? (অনামিকা চলিহা)\nৰাষ্ট্ৰীয় পেন্সন ব্যৱস্থা : এন পি এছ (ভাস্কৰজ্যোতি বৰুৱা) →\nপ্ৰথম অসমীয়া মহিলা (বৰ্ণালী হাজৰিকা)\nনুমলীগড় শোধনাগাৰ আৰু মাণিক বৰা


বিবাহৰ পিছত ৩ দিনলৈ শৌচাগাৰ নিষিদ্ধ দৰা-কইনাৰ - Mahabahu.com\nবিবাহৰ পিছত ৩ দিনলৈ শৌচাগাৰ নিষিদ্ধ\nদেশে- বিদেশে জাতি, ধৰ্ম অনুসৰি বিবাহৰ ৰীতি-নীতি সলনি হয়। এয়া এক স্বাভাৱিক বিষয়।\nকিন্তু কিছুমান বিয়াৰ ৰীতি-নীতি এনে ধৰণৰ যে হতবাক নহৈ উপায় নাই।\nবহুত ৰীতি-নীতি শুনা যায় যদিও কাহানিবা বাৰু শুনিছে নে যে বিয়া হোৱাৰ পিছত ৩ দিন পৰ্যন্ত নতুন দৰা- কইনাই শৌচাগাৰলৈ যাব নোৱাৰে! শুনিবলৈ আচৰিত হ’লেও, এনে ৰীতি-নীতি প্ৰচলিত হৈ আছে ইন্ডোনেছিয়াৰ এক জনজাতিৰ মাজত।\nজাকাৰ্টাৰ পৰা প্ৰাপ্ত খবৰ অনুসৰি সেই বিশেষ জনজাতিৰ নাম হ’ল টাইডং।\nতেওঁলোক মূলতঃ কৃষিজীৱি। ইন্দোনেছিয়া আৰু মালয়েছিয়াৰ সীমান্ত অঞ্চলত ( The Tidong people areanative group that originated from the northeastern region of Borneo and reside on both sides of the borders of Indonesia and Malasia.) তেওঁলোকে বাস কৰে তথা তেওঁলোকে ব’ৰ্ণিঅ’ৰ উত্তৰ পূবৰ পৰা সেই অঞ্চললৈ আহিছিল।\nএই জনজাতিৰ বিবাহৰ ৰীতি হ’ল, বিয়াৰ পিছত নতুন দৰা- কইনাক এটা ঘৰলৈ লৈ যোৱা হয় আৰু তাতেই ৩ দিন সম্পূৰ্ণ অকলশৰীয়াকৈ ৰখা হয়। সেই ৩ দিনত তেওঁলোক দুজনৰ কোনেও শৌচাগাৰলৈ যাব নোৱাৰে। সম্পূৰ্ণ নিষিদ্ধ।\nটাইডং জনজাতিৰ মাজত বিশ্বাস, বিয়াৰ পিছত নতুন জীৱন যাতে সুখ-শান্তিৰে অতিবাহিত হয়, তাৰ বাবেই এই ৰীতি পালন কৰিবই লাগিব।\nযদি নৱদম্পতীয়ে শৌচকৰ্ম নকৰাকৈ তিনিদিন অতিবাহিত কৰিব পাৰে, তেনেহলে পৰৱৰ্তী জীৱন সুখময় হ’ব, অন্যথা দুজনৰ মাজত বিচ্ছেদ অৱশ্যাম্ভাৱী।


আন এটি প্ৰশ্ন: খগেশ সেন ডেকা - সাহিত্য ডট অৰ্গ\nOctober 19, 2017 March 10, 2021 1 Comment\nমহাপুৰুষজনাই “কীৰ্তন”-ৰ ‘চতুৰ্ৱিংশতি অৱতাৰ’ অধ্যায়ত লিখি থৈ গৈছে—\n“বুদ্ধ অৱতাৰে বেদ পথ কৰি ছন্ন৷\nবামানয় শাস্ত্ৰে মোহি আছা সৰ্বজন৷ ৷”\nঅৰ্থাৎ, ভগৱানে বুদ্ধৰ ৰূপ ধৰি বেদৰ দ্বাৰা নিৰ্ধাৰিত পথ নস্যাৎ কৰি সৰ্ব সাধাৰণক ‘বামানয়’ শাস্ত্ৰেৰে মোহিত কৰিছিল৷ এতিয়া প্ৰশ্নটো হ’ল ‘বামানয়’ কেনে ধৰণৰ শাস্ত্ৰ?\nমন কৰিবলগীয়া যে, একেখন পুথিৰ ‘প্ৰহ্লাদ চৰিত’ খণ্ডত দৈত্যৰাজ হিৰণ্যকশিপুৱে নিজ পুত্ৰ প্ৰহ্লাদক দৈত্যশাস্ত্ৰ ‘বামানয়’-ৰ শিক্ষাৰে শিক্ষিত কৰি তুলিবলৈ ষণ্ড আৰু অমৰ্ক (একেলগে ষণ্ডামৰ্ক) নামৰ দৈত্যকুলৰ দুগৰাকী শিক্ষাগুৰুক দায়িত্ব দিয়াৰ উল্লেখ আছে৷ প্ৰহ্লাদে যেনিবা সেই শাস্ত্ৰত মনযোগ নিদি লগৰীয়াসকলক লৈ হৰিভক্তিত মনোনিৱেশ কৰিছিল৷ তাৰ বাবে তেওঁ পিতৃৰ অকথ্য শাৰীৰিক নিৰ্যাতনৰো সমুখীন হ’বলগীয়া হৈছিল; পৰ্বতৰ ওপৰৰ পেলাই দিছিল, জুইত জাপি দিছিল ইত্যাদি ইত্যাদি৷ এতিয়া প্ৰশ্ন হয়—বুদ্ধ প্ৰৱৰ্তিত ‘বামানয়’ আৰু দৈত্যকুলৰ ‘বামানয়’ একেখন শাস্ত্ৰ নেকি?\nসকলোৱে জনা কথা বুদ্ধই বৈদিক পৰম্পৰাৰ বিৰুদ্ধে গৈ ইহ জীৱনতে সজ আচৰণ আৰু পৰিশীলিত জীৱন-চৰ্যাৰে নিৰ্বাণ লাভ কৰিব পাৰি বুলি সিদ্ধান্ত দিছিল৷ তেওঁ ঈশ্বৰৰ অস্তিত্বৰ প্ৰশ্নটোক অৱান্তৰ জ্ঞান কৰিছিল৷ পাৰলৌকিক ধ্যান-ধাৰণাৰ সলনি ইহ জীৱনতে ক্ষমা, দয়া, সত্য, অহিংসা আদি সজ গুণেৰে মানুহৰ মুক্তি সম্ভৱ বুলি তেওঁ কৰা ঘোষণাই তৎকালীনভাৱে এই মতবাদক যে অতিশয় জনপ্ৰিয় কৰি তুলিছিল তাত সন্দেহৰ অৱকাশ নাই৷ এই বৌদ্ধমতবাদেই ‘বামানয় শাস্ত্ৰ’ নেকি?\nকীৰ্তনত উল্লেখ থকা মতে হিৰণ্যকশিপুক ভগৱানে নৰসিংহৰ ৰূপ ধৰি বুকু চিৰি সংহাৰ কৰিছিল—\n“আদি দৈত্য হিৰণ্যকশিপু বলিয়াৰ৷\nনৰসিংহ ৰূপে হিয়া বিদাৰিলা তাৰ৷ ৷”\nপুথিখনৰ মতে নৰসিংহ বিষ্ণুৰ তৃতীয় অৱতাৰ৷ আনহাতে দশাৱতাৰৰ প্ৰসংগত বুদ্ধৰ স্থান নৱমত৷ তৃতীয়ৰ পৰা নৱমলৈ বহু দূৰ বাট, এক বিস্তৃত সময়ৰ ব্যৱধান৷ বামানয় শাস্ত্ৰ হিৰণ্যকশিপুৰ সময়ৰে পৰা বুদ্ধ পৰ্যন্ত মানুহৰ মাজত চলি আহিছিল নেকি? কাৰণ শাস্ত্ৰ এখন প্ৰৱৰ্তি থাকিবলৈ মানুহৰ প্ৰয়োজন৷ নহ’লে কিহৰ মাধ্যমেৰে সি কাল গৰকি নিজৰ অস্তিত্ব বজাই ৰাখিব৷\nএইখিনিতে মনত উদয় হোৱা প্ৰশ্নবোৰৰ আন কেতবোৰ দিশ পৰীক্ষা কৰি চোৱা উচিত হ’ব৷ ভাৰতীয় দৰ্শন-পৰম্পৰাৰ মুঠ নটা ভাগ পোৱা যায়৷ সেইবোৰ এনে ধৰণৰ: (১) সাংখ্য, (২) যোগ, (৩) পূৰ্ব মিমাংসা (৪) উত্তৰ মিমাংসা বা বেদান্ত, (৫) ন্যায় (৬) বৈশেষিক, (৭) বৌদ্ধ (৮) জৈন আৰু (৯) চাৰ্বাক৷ ইয়াৰে প্ৰথম ছয়খনক (ষড় দৰ্শন) আস্তিক (বেদৰ সমৰ্থক) আৰু শেষৰ তিনিখনক নাস্তিক (বেদ বিৰোধী) আখ্যা দিয়া হৈছে৷ নাস্তিক দৰ্শনকেইখনৰ ভিতৰত জৈন মতবাদে বৈদিক পৰম্পৰাৰ সৈতে কিছু আপোচ কৰি চলিছিল৷ আনহাতে বৌদ্ধমত আছিল এই ক্ষেত্ৰত অতিকে কঠোৰ৷ এনে কঠোৰতা বা আপোচহীনতাৰ বাবে আৰু সমসাময়িক কালছোৱাত এই মতবাদে গণভিত্তি লাভ কৰা বাবেই বুদ্ধক নৱম অৱতাৰৰূপে স্বীকৃতি দি তেওঁৰ ধ্যান-ধাৰণাক মষিমূৰ কৰাৰ ষড়যন্ত্ৰ ৰচনা কৰা হ’ল নেকি? কাৰণ অতীতৰে পৰা বৰ্তমান পৰ্যন্ত ভাৰতবৰ্ষত মানুহক ঈশ্বৰৰ ৰূপ দিয়া বৰ উজুৰূপে পৰিগণিত হৈ আহিছে৷ (OMG-লৈ মনত পৰে)৷\nএই প্ৰসংগতে জড়বাদী চাৰ্বাক দৰ্শনৰ কথাও বিবেচনালৈ আনিব পাৰি৷ সম্পূৰ্ণ ব্যক্তিকেন্দ্ৰিক এই দৰ্শন-চিন্তা বেদৰ উদ্ভৱৰ সময়ৰে পৰা সমান্তৰালভাৱে চলি অহা বুলি জনা যায়৷ চাৰ্বাকসকলৰ চিন্তাত ঈশ্বৰৰ অস্তিত্ব দূৰৰে কথা ন্যূনতম ত্যাগৰ মনোভাৱো পাবলৈ নাই৷ “যাৱৎ জীৱেৎ সুখং জীৱেৎ ঋণং কৃত্বা ঘৃতং পিৱেৎ” নীতিয়েই এই দৰ্শনৰ মূল ভেঁটি৷ ইহলোকত থকা দিনকেইটা সুখেৰে কটোৱাৰ চিন্তাৰ বাহিৰে সামাজিক দিশত এই দৰ্শনৰ বৰঙনি শূন্যপ্ৰায়৷ অৱশ্যে এই দৰ্শন আছিল বৈদিক পৰম্পৰাৰ সম্পূৰ্ণ বিৰোধী৷ ইয়াৰ প্ৰৱক্তাসকলে যজ্ঞাদিত পশু আহুতি দিয়াৰ প্ৰচণ্ড বিৰোধিতা কৰি কৈছিল, যিসকলে পুণ্য অৰ্জনৰ বাবে নিৰীহ জীৱ বলি দিয়ে, তেওঁলোকে নিজৰ সন্তানক আহুতি নিদিয়ে কিয়? তেতিয়া অধিক পুণ্য অৰ্জন কৰিব পাৰিব! মহাভাৰতত কুৰুক্ষেত্ৰ যুদ্ধৰ শেষত যুধিষ্ঠিৰে হস্তিনাপুৰৰ সিংহাসনত আৰোহণ কৰাৰ আগমুহূৰ্তত চাৰ্বাক দৈত্যক বধ কৰাৰ এটা কাহিনী আছে৷ প্ৰশ্ন হয়, পাণ্ডৱগণে হত্যা কৰা সেই চাৰ্বাকজন জড়বাদীসকলৰে এজন নেকি? সি যি কি নহওক, ঐহিক সুখভোগকে একমাত্ৰ বুলি ঘোষণা কৰা জড়বাদী চাৰ্বাকসকলেও বহু পলমকৈ হ’লেও এটা সময়ত ভাৰতবৰ্ষত নিজৰ অস্তিত্ব সদম্ভে ঘোষণা কৰিব পাৰিছিল৷ অৰ্থাৎ, এই দৰ্শনেও এটা সময়ত প্ৰচুৰ জনপ্ৰিয়তা অৰ্জন কৰিবলৈ সক্ষম হৈছিল৷ সেয়া আনুমাণিক খ্ৰীঃ একাদশ—ত্ৰয়োদশ শতিকাৰ কথা৷ বাৎসায়ন, বৃহস্পতি, অজিত কেশকম্বলীয়ে এই দৰ্শনক জনপ্ৰিয় কৰি তোলাত বিশেষ ভূমিকা লৈছিল৷ সকলোৱে আদৰি লোৱা বাৎসায়নৰ “কামসূত্ৰ” তাৰ উল্লেখযোগ্য উদাহৰণ৷ সেই কালৰ খাজুৰাহো, অজন্তা-ইলোৰা, কোণাৰ্কৰ সূৰ্য মন্দিৰ, মদন কামদেৱ আদিত খোদিত কাম-কলাকে ধৰি ঐহিক জীৱনৰ সৈতে সম্পৰ্কিত বিভিন্ন ভাস্কৰ্য শিল্পয়ো তাৰ প্ৰমাণ দাঙি ধৰে৷\nহিৰণ্যকশিপুকে ধৰি তথাকথিত দৈত্যকুলে পৃষ্ঠপোষকতা কৰা বামানয় শাস্ত্ৰ তেনেহ’লে চাৰ্বাক দৰ্শন নেকি? বুদ্ধই চাৰ্বাকসকলৰ ভোগবাদী চিন্তাৰ বিপৰীতে ত্যাগ আৰু অহিংসাৰ আদৰ্শ দাঙি ধৰিছিল৷ সেয়ে হ’লেও, এই দুই চিন্তাধাৰাৰ এটা কথাত সাদৃশ্য লক্ষ্য কৰা যায়, সেয়া হ’ল দুয়োটা ধাৰা ইহলোকমুখী আৰু নিৰীশ্বৰবাদী৷ সেইবাবে বুদ্ধকো “বামানয় শাস্ত্ৰে মোহি আছা সৰ্বজন” বুলি মাৰ্কা মৰা হ’ল নেকি?\nমুঠতে সকলো খেলি-মেলি৷ আশাকৰোঁ বিদ্বৎজনে আমি কৰা প্ৰশ্নবোৰৰ সঠিক উত্তৰ দি আমাৰ সন্দেহ নিৰসনত সহায় কৰিব৷\n← শংকৰদেৱ আৰু তেওঁৰ সাম্যবাদী দৰ্শন- আৰহান ইনামূল\nদুৰ্গাপূজাত টকীগাড়ী -দেবেশ্বৰ কাকতি →\nলোক-সংস্কৃতিৰ সাধক ড° প্ৰফুল্লদত্ত গোস্বামী – এটি আলোচনা -( সঞ্জীৱ শইকীয়া)


FACT CHECK: ভগৎ সিং, সুখদেৱ আৰু ৰাজগুৰুক ১৪ ফেব্ৰুৱাৰীৰ দিনটোত মৃত্যুদণ্ড দিয়া হোৱা নাছিল। - Factcrescendo Assamese\nসমগ্ৰ বিশ্বৰ লগতে ভাৰততো ১৪ফেব্ৰুৱাৰীৰ দিনটোত ভেলেন্টাইনছ ডে’ পালন কৰা হয় আৰু ছোচিয়েল মিডিয়াতো প্ৰেমৰ দিনটো সম্পৰ্কত অযস্ৰ পোষ্টৰ জোৱাৰ উঠিছিল। কিন্তু, ছোচিয়েল মিডিয়াত ভাইৰেল হোৱা পোষ্টে এই বুলি দাবী কৰে যে ১৯৩১ চনৰ এই দিনটোতেই লাহোৰত শ্বহীদ ভগৎ সিং,সুখদেৱ আৰু ৰাজগুৰুক মৃত্যুদণ্ড দিয়া হৈছিল আৰু সেইবাবেই এই দিনটো গুৰুত্বপূৰ্ণ।\nভগৎ সিং,সুখদেৱ আৰু ৰাজগুৰুৰ ফটো শ্বেয়াৰ কৰি লিখা হৈছে, “দেশ স্বাধীন কৰিবলৈ তেজাল ডেকা লৰা কেইজনে প্ৰেম পিৰিতী কৰা বয়সত আজিৰ দিনটোত(১৪ ফেব্ৰুৱাৰী) হেলাৰঙে ফাচী কাঠত উলমিবলৈ কুন্থাবোধ নকৰা ভাৰত মাৰ সেই তিনিওগৰাকী মনীষীলৈ(ভগত সিং,সুসদেৱ,ৰাজগুৰু) সশ্ৰদ্ধা প্ৰণাম যাচিলো!”\nফেক্ট ক্ৰেছেণ্ডো অসমীয়াই জানিব পাৰিলো যে ১৯৩০ চনৰ ৭অক্টোবৰত ফাঁচীৰ হুকুম দিয়াৰ পিছত ১৯৩১ চনৰ ২৩মাৰ্চত হে মৃত্যুদণ্ড বিহা হৈছিল।\nপ্ৰাসংগিক কিছু শব্দ লৈ কৰা চাৰ্ছে আমাক এনেকুৱা বহুতো লিংক দিলে য’ত তেওঁলোকৰ মৃত্যদণ্ডৰ সঠিক দিন আৰু সময়ৰ উল্লেখ আছিল,কিন্তু ক’তো ১৪ফেব্ৰুৱাৰীৰ কোনো গুৰুত্বতাৰ উল্লেখ নাই। Original Link- Indian Law Journal | Archived Link\n২০১৫চনত বিভিন্ন নিউজ ৱেবচাইটে ভগৎ সিঙৰ মৃত্যুদণ্ডৰ হুকুমৰ ভাইলেৰ হোৱা ৱাৰেন্টখন সন্দৰ্ভত বাতৰি লিখিছিল। সেই বাতৰিসমুহ মতে বিচাৰৰ দিনটো ১৯৩০ চনৰ ৭ অক্টোবৰ বুলি উল্লেখ কৰা আছে।\nবাতৰিসমুহ অনুসৰি ভগৎ সিং,সুখদেৱ আৰু ৰাজগুৰুক লাহোৰ কেন্দ্ৰীয় কাৰাগাৰত ১৯৩১চনৰ ২৩মাৰ্চত সন্ধিয়া ৭বাজি ১৫মিনিটত ফাঁচী দিয়া হৈছিল।\n‘দ্য হিন্দু’ত ২০১১চনত প্ৰকাশিত এক লেখা অনুসৰি ২০০৭চনত ভগৎ সিঙৰ বিচাৰৰ সম্পৰ্কীত বিভিন্ন তথ্য,নথি আদি উচ্চতম ন্যায়ালয়ৰ দ্বাৰা এটা সংগ্ৰহালয়ত কিউৰেট আৰু ডিজিটাইজড কৰা হৈছে।\n“shahidbhagatsingh.org” নামৰ এটা ৱেবচাইট অনুসৰি ভগৎ সিঙে পাঞ্জাৱৰ ৰাজ্যপালক এক আবেদনযোগে তেওঁক ফাঁচীৰ পৰিৱৰ্তে মুৰত গুলীয়াবলৈ অনুৰোধ কৰিছিল।\nOriginal Link- SHAHEEDBHAGATSINGH.ORG | Archived Link\nসেই আবেদনখনত তেওঁ লিখিছিল ” we were sentenced to death on 7th October 1930 byaBritish Court, L.C.C Tribunal, constituted under the Sp. Lahore Conspiracy Case Ordinance, promulgated by the H.E. The Viceroy, the Head of the British Government of India”\nআমি এনেকুৱা কোনো বৈধ তথ্য নাপালো,যিয়ে এই সমগ্ৰ বিচাৰ প্ৰক্ৰিয়াটোত ১৪ফেব্ৰুৱাৰীৰ কিবা গুৰুত্ব আছে বুলি প্ৰতিয়মান কৰিব পাৰে।\nসত্যতা নিৰূপনে স্পষ্ট কৰিলে যে ১৯৩১ চনৰ ১৪ফেব্ৰুৱাৰীত লাহোৰ কেন্দ্ৰীয় কাৰাগাৰত ভগৎ সিং,সুখদেৱ আৰু ৰাজগুৰুক ফাঁচী দিয়া বুলি কৰা দাবীটো সত্য নহয়। তেওঁলোকক ১৯৩০চনৰ ৭অক্টোবৰত ফাঁচীৰ হুকুম প্ৰদান কৰি মাৰ্চত সেই মৃত্যুদণ্ড প্ৰদান কৰা হৈছিল।\nTitle:FACT CHECK: ভগৎ সিং, সুখদেৱ আৰু ৰাজগুৰুক ১৪ ফেব্ৰুৱাৰীৰ দিনটোত মৃত্যুদণ্ড দিয়া হোৱা নাছিল।\nTagged ১৪ফেব্ৰুৱাৰী ১৯৩১Fact Crescendo Assameseফেক্ট ক্ৰেছেণ্ডো অসমীয়াভগৎ সিংৰাজগুৰুসুখদেৱ\nOctober 26, 2019 October 26, 2019 Manjori Borkotoky


আইপিএলৰ কাউণ্টডাউন আৰম্ভ, ঈশান নহয় হাৰ্দিক পাণ্ডিয়াই দলৰ অধিনায়ক -\nHomeক্ৰীড়াআইপিএলৰ কাউণ্টডাউন আৰম্ভ, ঈশান নহয় হাৰ্দিক পাণ্ডিয়াই দলৰ অধিনায়ক\nআইপিএলৰ কাউণ্টডাউন আৰম্ভ, ঈশান নহয় হাৰ্দিক পাণ্ডিয়াই দলৰ অধিনায়ক\nনতুন দিল্লীঃ সমাগত আইপিএল ! পূৰ্বৰ তুলনাত এইবাৰ দুটা নতুন দলে আত্মপ্ৰকাশ কৰাৰ কথা। লক্ষ্ণৌ আৰু আহমেদাবাদ নামেৰে গঠন হ’ব দুটা দল। তাৰ মাজতে এটা ভাল খবৰ।আহমেদাবাদ ফ্ৰেঞ্চাইজীৰ আইপিএলত যোগদান। সোমবাৰে ভাৰতীয় ক্ৰিকেট নিয়ন্ত্ৰণ ব’ৰ্ডৰ পৰা অনুমোদন লাভ কৰে আহমেদাবাদৰ মালিকানাধীন চিভিচি কেপিটেলে। অনুমোদন লাভৰ পাছতে দল গঠনৰ কাম আৰম্ভ কৰিছে আহমেদাবাদ ফ্ৰেঞ্চাইজীয়ে। দল গঠনৰ মাজতে হাৰ্দিক পাণ্ডিয়া আহমেদাবাদ দলৰ অধিনায়ক হ’ব বুলি হনুবাৰ্তা ওলাইছে। মুম্বাই ইণ্ডিয়ানছৰ হৈ খেলা হাৰ্দিকে এইবাৰ নতুন দলৰ দায়িত্ব লাভ কৰিব বুলি জানিবলৈ পোৱা গৈছে।\nএই কথা পোহৰলৈ অহাৰ পাছতে হাৰ্দিকৰ গৃহ ৰাজ্যত অন্তহীন উছাহৰ ঢল বোৱা দেখা গৈছে। অৱশ্যে, অধিনায়ক হিচাপে শ্ৰেয়াছ আয়াৰে মেনেজমেণ্টৰ প্ৰথম পছন্দ আছিল। হঠাতে শ্ৰেয়াছৰ পৰিৱৰ্তে হাৰ্দিক পাণ্ডিয়াৰ নামে চৰ্চা লাভ কৰিছে। দলীয় কৰ্তৃপক্ষৰ মাজতো হাৰ্দিকৰ জনপ্ৰিয়তা সৰ্বাধিক বুলি শুনিবলৈ পোৱা গৈছে। কেৱল সেয়াই নহয়, মুম্বাইৰ আন এজন ক্ৰিকেটাৰ ঈশান কিষাণেও আহমেদাবাদত যোগদান কৰাৰ সম্ভাৱনা আছে।\nকেইদিনমানৰ ভিতৰত আহমেদাবাদৰ সৈতে চুক্তি স্বাক্ষৰ কৰাৰ কথা আছে ঈশানৰ। ইফালে ৰছিদ খানকো দলত অন্তৰ্ভুক্ত কৰিবলৈ সাজু হৈছে নতুন ফ্ৰেঞ্চাইজীটোৱে। উল্লেখ্য যে, চলিত বৰ্ষৰ ফ্ৰেব্ৰুৱাৰী মাহতে আইপিএলৰ নিলাম হ’বলৈ গৈ আছে। ইয়াৰ পূৰ্বেই দুটা নতুন দলে ৩গৰাকী ক্ৰিকেটাৰৰ নাম প্ৰকাশ কৰিব লাগিব। ৩জন ক্ৰিকেটাৰৰ ভিতৰত ২জন ভাৰতীয় আৰু এজন বিদেশী ক্ৰিকেটাৰ অন্তৰ্ভুক্ত কৰিব লাগিব। ইয়াৰ মাজতে কেএল ৰাহুলে লক্ষ্ণৌ দলৰ অধিনায়ক হোৱাটো প্ৰায় নিশ্চিত হৈ পৰিছে। স্মৰ্তব্য যে, কিছুদিনপূৰ্বে আহমেদাবাদৰ প্ৰশিক্ষক হিচাপে ভাৰতৰ প্ৰাক্তন বেগী বলাৰ আশীষ নেহেৰাৰ নাম ঘোষণা কৰা হৈছিল। দলটোৰ মেণ্টৰ হ’বলৈ ওলাইছে ভাৰতৰ বিশ্বকাপ বিজয়ী প্ৰশিক্ষক গেৰী কাৰ্ষ্টেন।\nPrevious articleভোগালী নে কঙালী! ৰাজ্যত কঠোৰ ক’ভিড নীতি, বজাৰত চ’ৰা দাম, কিদৰে বিহু পালিব অসমীয়াই?\nNext articleআজিৰে পৰা পেট্ৰ’লত মিহলি হ’ল ইথানল, দাম নকমিল তেলৰ, ক্ষতি হ’ল গাড়ীৰ\nমোক এৰি নাযাবা! সংগীৰ মৃত্যুত কবৰৰ কাষত ঘণ্টা ঘণ্টা ধৰি বহি থাকিল ময়ূৰ